
MARRËVESHJE KUADËR

Kjo Marrëveshje Kuadër (“Marrëveshja”) nënshkruhet më [●] 2022 (“Data e Nënshkrimit”) ndërmjet:

(1) KËSHILLI I MINISTRAVE TË REPUBLIKËS SË SHQIPËRISË, i përfaqësuar në këtë Marrëveshje nga ministri [●], në zbatim të vendimit të qeverisë Nr. [●] datë [●] (“Qeveria Shqiptare”); dhe
(2) “EAGLE HILLS REAL ESTATE DEVELOPMENT” SH.P.K., shoqëri me përgjegjësi të kufizuar me adresë: Rruga “Tregtare”, Administrata 8, Porti i Durrësit, Lagjia Nr. 1, Durrës, Shqipëri, me numër NUIS M11726006H, e përfaqësuar në këtë Marrëveshje nga Z. Mohamed Ali Rashed Alabbar, si përfaqësues ligjor (këtu e në vijim si “Eagle Hills”); dhe
(3) “ALBANIAN SEAPORTS DEVELOPMENT COMPANY” SH.A., shoqëri aksionare e themeluar në Republikën e Shqipërisë, me adresë: “Rruga Tregtare”, Lagjia Nr. 1, Durrës, me numër NUIS M21929501T, e përfaqësuar në këtë Marrëveshje nga Z. Erlis Hereni, me detyrën e përfaqësuesit ligjor (“ASDC”); dhe
(4) NSHMI DEVELOPMENT L.L.C., shoqëri me përgjegjësi të kufizuar me adresë biznesi në “Office Owned by Nshmi Development LLC, Al Yalasis”, numër license 727523 me numër regjistrimi 1155255, e përfaqësuar në këtë Marrëveshje nga Z. Rashid Mohamed Ali Rashed Alabbar, që vepron si përfaqësues ligjor (“NSHMI”).
(Qeveria Shqiptare, Eagle Hills-i dhe ASDC-ja, quhen individualisht si “Palë” dhe bashkërisht si “Palët”, ASDC-ja dhe Eagle Hills-i quhen bashkërisht si “Aksionerët” dhe individualisht si “Aksionar”).
1. [bookmark: _Toc118223171]HYRJE
(A) Më 14 prill 2022, Symphony Real EstateDevelopment SH.P.K., një subjekt me numër unik identifikimi M11726006H (“Symphony”), dhe Këshilli i Ministrave të Republikës së Shqipërisë, kanë rënë dakord për disa terma dhe kushte thelbësore “në parim” dhe “jo-detyruese”, të pasqyruara në një dokument (“Përmbledhja e Parimeve Kryesore”), që dëshmon interesin e tyre të ndërsjellë për zhvillimin e Projektit (siç përcaktohet më poshtë), në përputhje me Përmbledhjen e Parimeve Kryesore.
(B) Projekti do të sjellë zhvillimin urban dhe rigjallërimin e një pjese të qytetit të Durrësit, duke përdorur elementet e arkitekturës tradicionale shqiptare, të integruara me arkitekturën bashkëkohore mesdhetare, nëpërmjet një rikonceptimi të ri të portit dhe zonës përreth, duke sjellë një bregdet të ri, duke integruar zonën rezidenciale përgjatë vijës bregdetare dhe marinës, dhe duke orientuar turizmin vendas drejt turizmit elitar dhe të tjerëve.
(C) Komiteti i Investimeve Strategjike (“KIS”) me Vendimin Nr. 14/6 Prot. datë 02.12.2021 (“Vendimi i Parë i KIS-it”) i dha Symphony-së paraprakisht dhe në mënyrë të kushtëzuar, statusin e investitorit strategjik në përputhje me Ligjin Nr. 55/2015 “Për Investimet Strategjike në Republikën e Shqipërisë”, i ndryshuar, duke e njohur gjithashtu Projektin si një investim strategjik.
(D) Bazuar në Ligjin Nr. 55/2015 “Për Investimet Strategjike në Republikën e Shqipërisë” dhe VKM-në Nr. 1030, datë 16.12.2015 “Për organizimin dhe formën e pjesëmarrjes së shtetit në investimet strategjike dhe rregullat për krijimin, funksionimin, administrimin e fondit të pasurive të paluajtshme për të mbështetur investimet strategjike”, Symphony ka kërkuar pjesëmarrjen e Qeverisë Shqiptare në Projekt.
(E) Për qëllimin e zhvillimit të Projektit, Qeveria e Shqipërisë nëpërmjet Autoritetit Portual Durrës (“APD”), krijoi ASDC-në, në mënyrë që të përfaqësojë interesat e Qeverisë Shqiptare në përfundimin dhe funksionimin e Projektit.
(F) Me Vendimin Nr. 14/45, datë 18.07.2022 (“Vendimi i Përkohshëm i KIS-it”), KIS-i amendoi Vendimin e Parë të KIS -së, ndër të tjera duke (i) pranuar ndryshimin e emrit të Symphony-së në Eagle Hills, (ii) ndryshuar disa afate, (iii) udhëzuar që Eagle Hills-i dhe ASDC-ja të lidhin një memorandum mirëkuptimi për qëllimin e realizimit të Fazës Pilot të Zhvillimit (siç përcaktohet më poshtë).
(G) Në përputhje me Përmbledhjen e Parimeve Kryesore, ASDC-ja dhe Eagle Hills-i do të krijojnë së bashku Investitorin Strategjik (siç përcaktohet më poshtë), një shoqëri aksionare shqiptare, duke pasur si qëllim të vetëm zhvillimin dhe funksionimin e Projektit.
(H) Më 10 gusht 2022, Eagle Hills dhe ASDC-ja lidhën një memorandum mirëkuptimi për qëllimin e realizimit të Fazës Pilot të Zhvillimit (“MM”).
(I) Me Vendimin Nr.14/61 datë 27.10.2022 (“Vendimi Përfundimtar i KIS-it”) pas shqyrtimit të dokumentacionit të dorëzuar nga Aksionerët (përfshirë këtë Marrëveshje dhe Shtojcat e saj), KIS i dha paraprakisht Investitorit Strategjik statusin e Investitorit Strategjik në përputhje me Ligjin Nr. 55/2015 “Për Investimet Strategjike në Republikën e Shqipërisë”, i ndryshuar, duke e njohur gjithashtu Projektin si një investim strategjik.
(J) Më datë [●] Këshilli i Ministrave shqyrtoi vendimin e KIS-it dhe dokumentacionin përkatës dhe nxori Vendimin e Këshillit të Ministrave Nr. [●] [përshkruani VKM-në].
(K) Më datë [●] Kuvendi i Shqipërisë nëpërmjet [●] miratoi pjesëmarrjen e Qeverisë Shqiptare dhe ASDC-së në këtë Marrëveshje dhe pjesëmarrjen e palëve përkatëse që përfaqësojnë Qeverinë në marrëveshjet e tjera që përfshihen si Shtojca të kësaj Marrëveshjeje.
(L) Ndërsa Aksionerët në mënyrë të njëkohshme me nëshkrimin e kësaj Marrëveshjeje do të plotësojnë dokumentacionin e nevojshëm dhe më pas do të ndërmarrin veprimet e kërkuara për formimin e Investitorit Strategjik.
Palët aktualisht dëshirojnë të përcaktojnë të drejtat dhe detyrimet e tyre të ndërsjella në lidhje me Projektin në bazë të kushteve të përcaktuara në këtë Marrëveshje.

SI RRJEDHIM, duke marrë parasysh sa më sipër, Palët bien dakord si më poshtë vijon:

2. [bookmark: _Ref118108968][bookmark: _Toc118223172]PËRKUFIZIME DHE INTERPRETIME

2.1 [bookmark: _Ref118109283][bookmark: _Toc118223173]Përkufizime
Përveç termave të përcaktuar në pjesë të tjera në këtë Marrëveshje, termat me shkronja të mëdha të përdorura në këtë dokument, do të kenë kuptimet e mëposhtme:


	“Braktisje” ose të“Braktisësh”
	nënkupton, nëse, pa miratimin paraprak të ASDC-së/Qeverisë Shqiptare, Investitori Strategjik ose Eagle Hills-i:
(a) informon ASDC-në me shkrim për vendimin për të braktisur punimet në Sheshin e Projektit; ose
(b) nuk i rifillon punimet në Sheshin e Projektit brenda nëntëdhjetë (90) ditëve pas përfundimit të një Force Madhore; ose
(c) ndërpret të gjitha, ose kryesisht të gjitha punimet në Sheshin e Projektit për një periudhë prej më shumë se njëqind e tetëdhjetë (180) ditësh të njëpasnjëshme ose kumulative brenda një viti të caktuar; ose
(d) heq ose tërheq (direkt ose indirekt) të gjithë personelin dhe/ose punonjësit dhe/ose nënkontraktuesit e tij nga Sheshi i Projektit, përpara Datës së Përfundimit të Zhvillimit, me kusht që kjo heqje ose tërheqje, të sjellë ndërprerjen e të gjitha ose kryesisht të të gjitha punimeve në Sheshin e Projektit për një periudhë prej më shumë se njëqind e tetëdhjetë (180) ditësh, të njëpasnjëshme ose kumulative brenda një viti të caktuar.

	“Persona të Lidhur”

	nënkupton, në lidhje me Eagle Hills-in: çdo subjekt që kontrollohet nga Pronarët Përfitues;
dhe në lidhje me Qeverinë Shqiptare: çdo subjekt që kontrollohet nga Qeveria Shqiptare, duke përfshirë APD-në dhe ASDC-në.

	“Marrëveshje”
	nënkupton këtë Marrëveshje Kuadër dhe të gjitha ndryshimet dhe Shtojcat e saj.

	“AIDA”
	Agjencia Shqiptare e Investimeve dhe Zhvillimit

	“LEKË” dhe/ose“Lek shqiptar”
	nënkupton monedhën zyrtare të Republikës së Shqipërisë. Nëse monedha zyrtare e Republikës së Shqipërisë ndryshon, atëherë ajo do të ketë kuptimin e monedhës së përdorur në atë kohë.

	“Garancia e ASDC-së”
	nënkupton garancinë e korporatës së dhënë nga ASDC-ja në përputhje me Nenin 27.2 (Garancia ASDC), të kësaj Marrëveshjeje.

	“Infrastruktura Bazë”
	ka kuptimin e dhënë në paragrafin 11.1.1 (Infrastruktura), të kësaj Marrëveshjeje.

	“Buxheti”
	do të thotë buxheti aktual i shpenzimeve kapitale dhe buxheti operativ i investitorit strategjik të miratuar nga Mbledhja e Asamblesë në përputhje me Statutin.

	“Ditë Pune”
	do të thotë një ditë (përveç të premtes, të shtunës ose të dielës) që nuk është festë publike dhe në të cilën bankat janë të hapura për biznes të përgjithshëm në Republikën e Shqipërisë dhe/ose Emiratet e Bashkuara Arabe. Për të shmangur dyshimin, një Ditë Pune do të konsiderohet e tillë nëse do të jetë në përputhje me kalendarin e Republikës së Shqipërisë ose të Emirateve të Bashkuara Arabe, bazuar në vendin e përmbushjes së detyrimeve ose përfitimeve të një Pale të caktuar - nëse ajo përfshin vetëm një juridiksion, do të jetë sipas atij juridiksioni. Nëse përfshin të dyja juridiksionet, do të jetë një ditë pune si në Republikën e Shqipërisë, ashtu edhe në Emiratet e Bashkuara Arabe.

	“Plan Biznesi”
	nënkupton planin e biznesit, planin e fizibilitetit dhe planin e financimit për Projektin e miratuar me Vendim Përfundimtar të KIS-it, përfshirë këtu si Shtojca 1 (Plani i Biznesit).

	“LTSHT”

	nënkupton Ligjin Nr. 9901/2008 “Për Tregtarët dhe Shoqëritë Tregtare”, i ndryshuar.

	“Kadastra”
	nënkupton Agjencinë Shtetërore të Kadastrës në Shqipëri.

	“Njoftim për Ushtrimin e Opsionit për Blerje”
	ka kuptimin e dhënë në paragrafin 18.3.3 (Pasojat e Shkakut për Ushtrimin e Opsionit për Blerje/Shitje),të kësaj Marrëveshjeje.

	“Periudha e Ushtrimit të Opsionit për Blerje”
	[bookmark: _Hlt118204222]ka kuptimin e dhënë në paragrafin 18.3.3 (Pasojat e Shkakut për Ushtrimin e Opsionit për Blerje/Shitje), të kësaj Marrëveshjeje.

	“Shkaku për Ushtrimin e Opsionit për Blerjes”
	ka kuptimin e dhënë në Nenin 18.2 (Dalja e Qeverisë Shqiptare), të kësaj Marrëveshjeje.

	“Ushtrimi i Opsionit për Blerje”
	ka kuptimin e dhënë në paragrafin 18.3.1 (Pasojat e Shkakut për Ushtrimin e Opsionit për Blerje/Shitje), të kësaj Marrëveshjeje.

	“Angazhimi për Kapitalin”
	ka kuptimin e dhënë në paragrafin 12.2.2 (Financimi i Kapitalit dhe Borxhit), të kësaj Marrëveshjeje.

	“Ndryshimet në Ligj”
	nënkupton:
a) hyrjen në fuqi të çdo legjislacioni që nuk është në fuqi në datën e nënshkrimit të kësaj Marrëveshjeje;
b) modifikimin, shfuqizimin ose zëvendësimin e çdo ligji pas datës së nënshkrimit të kësaj Marrëveshjeje; dhe
c) çdo ndryshim pas datës së nënshkrimit të kësaj Marrëveshjeje në lidhje me interpretimin ose zbatimin nga çdo autoritet përgjegjës qeveritar i çdo ligji;
por nuk do të përfshijë asnjë nga rastet e mësipërme në rast se (i) ato konsistojnë në masa korrigjuese ose sanksione të ndërmarra ligjërisht nga autoriteti qeveritar përgjegjës për shkak të shkeljeve të ligjit nga Investitori Strategjik dhe (ii) ato lidhen me legjislacionin për cilësinë e ndërtimit dhe standardeve të tjera teknike, megjithatë, me kusht që, ndryshimet në legjislacionin lidhur me ndërtimin që kanë ndikim në uljen e totalit të GFA-së që është miratuar sipas Lejes përkatëse të Zhvillimit ose Lejes së Ndërtimit, do të konsiderohen si Ndryshim në Ligj.


	“Regjistri Tregtar”
	nënkupton Regjistrin e Subjekteve Tregtare që mbahet pranë Qendrës Kombëtare të Biznesit në Shqipëri.

	“Data e Përfundimit”
	nënkupton datën pas dhjetë (10) Ditësh Pune pas përmbushjes së të gjitha Kushteve Paraprake.

	“Data e Programuar e Përfundimit”
	ka kuptimin e dhënë në paragrafin 4.6.1 (Mospërfundimi) të kësaj Marrëveshjeje.

	“Përfundimi”
	nënkupton që të gjitha veprimet e ndërmarra në përputhje me Nenin 4.4. (Veprimet e Përfundimit dhe Produktet e Dorëzueshme) janë përfunduar dhe Investitori Strategjik është rregjistruar siç duhet.

	“Kushtet Paraprake”
	ka kuptimin e dhënë në paragrafin 4.2.1 (Kushtet Paraprake për Përfundim), të kësaj Marrëveshjeje.

	“Kushtet Paraprake të Dorëzimit të Sheshit të Fazës 1”
	ka kuptimin e dhënë në Kreun 5 (Kushtet Paraprake Dorëzimit të Sheshit të Fazës 1), të kësaj Marrëveshjeje.

	“Leje ndërtimi”
	nënkupton një leje ndërtimi të lëshuar në zbatim të Ligjit Nr. 107/2014 “Për planifikimin dhe zhvillimin e territorit”, i ndryshuar.

	“Parcela Ndërtimi”
	në lidhje me Sheshin e Projektit, nënkupton një parcelë toke brenda Sheshit të Projektit, për të cilën Investitori Strategjik ka marrë një Leje Ndërtimi.

	“Kontrolli”
	nënkupton, pavarësisht nëse përdoret si emër ose si folje (në rastin e fundit “kontrolloj”) në përgjithësi zotërimin, direkt ose indirekt, vetëm ose së bashku me një Person tjetër, të kompetencave për të drejtuar ose bërë të mundur drejtimin e menazhimit ose politikave të një Personi (qoftë përmes pronësisë së letrave me vlerë, ose interesave të tjera pronësore, të aksioneve ose kuotave, përmes përcaktimit të plotë ose të pjesshëm të individëve në menazhim, përmes kontratës ose në ndonjë formë tjetër), duke përfshirë në veçanti (i) pronësinë e më shumë se gjysmës së kapitalit ose aseteve të biznesit, (ii) kompetencën për të ushtruar më shumë se gjysmën e të drejtave të votës në nivel aksionerësh, (iii) kompetencën për të emëruar më shumë se gjysmën e anëtarëve të Këshillit Mbikëqyrës, bordit drejtues ose ndonjë organi tjetër që përfaqëson ligjërisht entin e kontrolluar, ose (iv) të drejtën ose aftësinë për të menazhuar ose drejtuar punët e Personave të kontrolluar.

	“Kreditorët”
	ka kuptimin e dhënë në Nenin 27.1 (Garancia e NSHMI-t), të kësaj Marrëveshjeje.

	“Dëmet”
	ka kuptimin që i jepet sipas Legjislacionit të Zbatueshëm.

	“Marrëveshje Zhvillimi”
	nënkupton Marrëveshjen(et) e Zhvillimit që do të lidhet/n nga ASDC-ja dhe Investitori Strategjik, kryesisht sipas formës së Shtojcës 2 (Modeli i Marrëveshjes së Zhvillimit).

	“Data e Përfundimit të Zhvillimit”
	ka kuptimin që i është dhënë në Nenin 9.1 (Data e Përfundimit të Zhvillimit), të kësaj Marrëveshjeje.

	“Kostot e Zhvillimit”
	ka kuptimin e Kostove të Projektit në Fazën e Parë dhe Kostove të Projektit në Fazën e Dytë

	“Drejtor”
	nënkupton administratorin e Investitorit Strategjik të emëruar në përputhje me Nenin 6.01 (Emërimi i Drejtorit), të Statutit.

	“Mosmarrëveshje”
	ka kuptimin që i është dhënë në Kreun 26 (Zgjidhja e Mosmarrëveshjeve) e kësaj Marrëveshjeje.

	“APD”
	ka kuptimin që i është dhënë në hyrjen e kësaj Marrëveshjeje.

	“Kostot e Ndërprerjes së Eagle Hills”
	nënkupton (A) kostot e dokumentuara siç duhet të shpenzuara në lidhje me Projektin, të kryera nga, ose në emër të Eagle Hills-it dhe/ose Personat e Lidhur të Eagle Hills-it, në përputhje me, dhe pas nënshkrimit të Memorandumit të Mirëkuptimit, por përpara nënshkrimit të kësaj Marrëveshjeje (nëse Eagle Hills-i nuk është rimbursuar më parë nga investitori strategjik), dhe (B) shumën kumulative të (i) investimit në asete fikse që do të mbeten në pronësi të Qeverisë Shqiptare ose të një Njësie Qeveritare pas përfundimit, por duke përjashtuar çdo kosto në lidhje me Shërbimet; (ii) kostot që lidhen me Financimin e Kostove të Tepërta të Pastrimit, nëse ka; (iii) Kostot e Zhvendosjes (nëse janë shkaktuar nga Eagle Hills-i ose Investitori Strategjik, por të kufizuara vetëm në shumën proporcionale në përpjesëtim me pronësinë e kapitalit të Eagle Hills-it në Investitorin Strategjik); (iv) kostot e pastrimit fizik dhe pastrimit të mjedisit (por të kufizuara vetëm në shuma proporcionale në përpjesëtim me pronësinë e kapitalit të Eagle Hills-it në Investitorin Strategjik); (v) Kostot e Pastrimit Mjedisor të bregdetit dhe kostot që lidhen me zgjerimin e plazhit dhe bregdetin (por të kufizuara vetëm në shuma proporcionale në përpjesëtim me pronësinë e kapitalit të Eagle Hills-it në Investitorin Strategjik);) dhe (vi) kostot që lidhen me çdo pastrim mjedisor dhe zbutjen e cilësisë së ujit të detit dhe tokës (por të kufizuara vetëm në shuma proporcionale në përpjesëtim me pronësinë e kapitalit të Eagle Hills-it në Investitorin Strategjik), megjithatë, me kusht që, nëse kostot sipas (iii), (iv) dhe (v) më sipër, paguhen nga kontributet në para të gatshme të Eagle Hills-it në Investitorin Strategjik, ato do të rimbursohen plotësisht.

	“Barra”
	nënkupton çdo dhe të gjitha interesat e sigurisë, barrët, pretendimet, privilegjet, interesat e sigurimit të pronës, pengjet, hipotekat, të drejtat e palëve të treta (përfshirë zotërimin fizik), detyrimet, interesat e pronës së komunitetit, trustet, si dhe çdo servitut, lehtësim, të drejtë kalimi, ndarje të tjera, marrëveshjet, opsionet, ndërmarrjet, të drejtat e ofertës së parë ose refuzimit, të drejtat e parablerjes, opsionet dhe çdo shtojcë dhe kufizim, ose një marrëveshje ose detyrim për të krijuar ndonjë nga ato që u cituan më sipër, ose ndonjë rregullim, marrëveshje, akt, fakt ose ngjarje, që ka si qëllim ose efekt kufizimin në çfarëdo mënyre të pronësisë, përdorimit, transferueshmërisë ose ushtrimit të pronësisë, zotërimit ose çdo atributi të pronësisë së Sheshit të Projektit dhe strukturave të zhvilluara brenda tij; “Barrët” përfshijnë në mënyrë specifike të drejtat e mundshme të pronarëve të mëparshëm sipas ligjeve për kthimin, qofshin këto të njohura ose jo nga vendimi përkatës i Entitetit Qeveritar.

	“Pastrimi i Mjedisit”
	nënkupton pastrimin e mjedisit për të korrigjuar në përputhje me Legjislacionin e Zbatueshëm çdo çështje që lidhet me mjedisin dhe për të hequr çdo Material të Rrezikshëm (përfshirë ndotjet toksik) nga një parcelë toke brenda Sheshit  të Projektit.

	“EURO”
	nënkupton monedhën e përbashkët të shteteve anëtare të Bashkimit Evropian, që kanë zgjedhur euron si monedhën e tyre të ligjshme sipas legjislacionit të Komuniteteve Evropiane për Bashkimin Monetar Evropian. Në rast se Euro-ja ose Banka Qendrore Evropiane nuk ekziston në kohën kur duhet të zbatohet një penalitet ose detyrim i kësaj Marrëveshjeje i shprehur në Euro, ajo do të zëvendësohet nga një penalitet ose detyrim ekuivalent i shprehur në monedhën zyrtare të Shteteve të Bashkuara të Amerikës.

	“Opsionet e Shitblerjes”
	ka kuptimin e dhënë në paragrafin 18.3.5 (Pasojat e Shkakut për Ushtrimin e Opsionit për Blerje/Shitje), të kësaj Marrëveshjeje.

	“Ekspert”
	ka kuptimin e dhënë në paragrafin 20.2.1 (Emërimi i Ekspertit), të kësaj Marrëveshjeje

	“Marrëveshja e Ekspertit”
	ka kuptimin e dhënë në paragrafin 20.2.1 (Emërimi i Ekspertit), të kësaj Marrëveshjeje.

	“Mekanizmi i Miratimit të Përshpejtuar”
	ka kuptimin e procedurave të përshpejtuara të parashikuara në Shtojcën 3 (Mekanizmi i Miratimit të Përshpejtuar), të kësaj Marrëveshjeje.

	“Vlera e Drejtë e Tregut”
	ka kuptimin e dhënë në paragrafin 20.1.3 (Vlera e Drejtë e Tregut),të kësaj Marrëveshjeje.

	“Institucion Financiar”
	do të jetë çdo person juridik, i zgjedhur me shkrim nga Aksionerët në përputhje me Statutin, që financon borxhin e Investitorit Strategjik, ose rifinancon Investitorin Strategjik në kuadër të Projektit, si dhe pasuesit e tyre të autorizuar sipas rregullave përkatëse, duke përfshirë çdo agjent ose administrator për këtë Person ose këta Persona, duke përfshirë një ortak ose kompanijë bijë e një Aksionari, në përputhje me marrëveshjen(et) e financimit që do të lidhet/n nga Investitori Strategjik.

	“Financimi”
	ka kuptimin e dhënë në paragrafin 12.2.1 (Financimi-(Të Përgjithshme)), të kësaj Marrëveshjeje.

	“Forca Madhore”
	ka kuptimin e dhënë në Kreun 17 (Forca Madhore), të kësaj Marrëveshjeje.

	“GFA”
	nënkupton sipërfaqen totale të ndërtimit të ndërtesave në lidhje me të gjitha zonat, ose një zonë të caktuar, të Sheshit të Projektit, sipas kontekstit, siç parashikohet në Planin e Biznesit.

	“Kostot e Ndërprerjes së Projektit të Qeverisë Shqiptare”
	do të nënkuptojë: (A) kostot e dokumentuara sipas rregullave të shpenzuara në lidhje me Projektin të kryera nga, ose në emër të ASDC-së në përputhje me, dhe pas nënshkrimit të MM-së, por përpara nënshkrimit të kësaj Marrëveshjeje (nëse ASDC-ja nuk është rimbursuar më parë nga investitori strategjik), dhe (B) shumën kumulative të: (a) Kostove të Miratimit Ligjor, dhe (b) në masën që ato janë kryer nga ASDC-ja/Qeveria Shqiptare (i) Kostot e Zhvendosjes, (ii) Kostot e Lirimit Fizik, dhe (iii) Kostot e Pastrimit të Mjedisit.

	“Kontributi Tatimor i Qeverisë Shqiptare”
	ka kuptimin e dhënë në Nenin 10.12 (Kontributi Tatimor i Qeverisë së Shqipërisë), të kësaj Marrëveshjeje.

	[bookmark: _Hlk104716878]“Legjislacioni i Zbatueshëm”
	nënkupton ligjet, dekretet dhe legjislacionet e tjera në fuqi në Republikën e Shqipërisë, të ndryshuara herë pas here.

	“Entitet Qeveritar”
	do të nënkuptojë: (i) Qeverinë e Republikës së Shqipërisë, çdo ministri, departament ose çdo nën-sektor të tyre; dhe (ii) çdo Person, agjenci ose autoritet tjetër nën kontrollin direkt ose indirekt të Qeverisë së Shqipërisë, i cili ka juridiksion mbi Palët sipas Legjislacionit të Zbatueshëm.

	“Garancitë”
	ka kuptimin e dhënë në Kreu 25 (Legjislacioni i Zbatueshëm) të kësaj Marrëveshjeje.

	“Detyrimet e Garantuara”
	ka kuptimin e dhënë në paragrafin 27.1.1 (Garancia e NSHMI-it), të kësaj Marrëveshjeje.

	“Dorëzanës”
	nënkupton (i) në lidhje me detyrimet e Eagle Hills-it, NSHMI Development SH.P.K, dhe (ii) në lidhje me detyrimet e Qeverisë Shqiptare, ASDC-në, sipas kontekstit të Marrëveshjes.

	“Materiale të Rrezikshme”
	nënkupton çdo, dhe të gjitha substancat e rrezikshme, substancat toksike ose ndotësit, kontaminuesit biologjikë ose bakteriologjikë, mbetjet e rrezikshme dhe të veçanta, vajrat, asbestin dhe produktet e asbestit, naftën dhe produktet e naftës, materialet, kimikatet dhe mallrat e rrezikshme dhe çdo material tjetër që (vetëm ose në kombinim me ndonjë substancë ose element tjetër) janë deklaruar si të dëmshme për shëndetin e njeriut ose mjedisin, sipas Legjislacionit të Zbatueshëm ose traktateve ndërkombëtare.

	“Borxhi”

	i çdo Personi nënkupton, pa dyfishim, (a) të gjitha detyrimet e këtij Personi për paratë e marra hua ose në lidhje me depozitat ose paradhëniet e çdo lloji, (b) të gjitha detyrimet e këtij Personi të evidentuara nga obligacione, borxhe afatgjata, letrat me vlerë ose instrumente të ngjashme, c) të gjitha detyrimet e këtij Personi, për të cilat zakonisht paguhen tarifat e interesit, (d) të gjitha detyrimet e këtij Personi në lidhje me çmimin e shtyrë të blerjes së pronës ose shërbimeve (duke përjashtuar llogaritë rrjedhëse të pagueshme të kryera në rrjedhën e zakonshme të biznesit), dhe (e) të gjitha detyrimet e qirasë kapitale të këtij Personi; me kusht që Borxhi i çdo Personi të përfshijë të gjitha garancitë nga ky Person të Borxhit të të tjerëve.

	“Kapitali Fillestar”
	ka kuptimin e dhënë në Nenin 4.5 (Alokimi i Aksioneve në Datën e Përfundimit), të kësaj Marrëveshjeje.

	“Palë Investitore”
	ka kuptimin e dhënë në Nenin 13.1 (Deklaratat dhe Garancitë e Eagle Hills-it dhe Personat e Lidhur Përkatës), të kësaj Marrëveshjeje.

	“KIS”
	ka kuptimin e dhënë në hyrjen e kësaj Marrëveshjeje.

	“Vendimi Përfundimtar i KIS-it”
	ka kuptimin e dhënë në hyrjen e kësaj Marrëveshjeje.

	“Vendimi i Parë i KIS-it”
	ka kuptimin e dhënë në hyrjen e kësaj Marrëveshjeje.

	“Vendimi i Ndërmjetëm i KIS-it”
	ka kuptimin e dhënë në hyrjen e kësaj Marrëveshjeje.

	“KKT”
	nënkupton Këshillin Kombëtar Shqiptar të Territorit.

	“Parcelë Toke”
	nënkupton parcelën kadastrale përkatëse të Tokës, brenda Sheshit të Projektit.

	“Lirimi Ligjor”
	nënkupton tokën brenda Sheshit të Projektit që do t'i dorëzohet Investitorit Strategjik në përputhje me këtë Marrëveshje, që Qeveria Shqiptare, me koston dhe shpenzimet e saj të vetme: (i) ka hequr të gjitha të drejtat pronësore të palëve të treta për tokën dhe për strukturat që gjenden në këtë Tokë (përfshirë ndërtesat - nëse ka) dhe (ii) ka fituar titullin e plotë dhe të vlefshëm për këtë tokë dhe strukturat e ngritura në të (përfshirë ndërtesat), pa pasur ndonjë Barrë (siç dëshmohet nga ekstrakti i nxjerrë nga regjistri i tokës, i cili e paraqet Qeverinë e Shqipërisë si pronare të vetme të pronës), dhe (iii) ia ka transferuar titullin e kësaj parcele ASDC-së (siç dëshmohet nga ekstrakti i nxjerrë nga regjistri i tokës, i cili e paraqet ASDC-në si pronare të vetme të pronës), duke mundësuar transferimin e titullit të tokës nga ASDC-ja te Investitori Strategjik siç parashikohet në këtë Marrëveshje.

	“Kostot e Lirimit Ligjor”
	do të nënkuptojë në lidhje me Sheshin e Fazës 1, Sheshin e Fazës 2 ose të dyja, sipas kontekstit, shumën kumulative të kostove dhe shpenzimeve që Qeveria Shqiptare, APD-ja ose ASDC-ja, kanë kryer dhe dokumentuar sipas rregullave në lidhje me Miratimin Ligjor.

	“Marina”
	nënkupton marinën me përdorim të kombinuar që do të dorëzohet pas nënshkrimit të Marrëveshjes së Marinës.

	“Marrëveshja e Marinës”
	nënkupton marrëveshjen substancialisht në formën e Marrëveshjes së Marinës përfshirë këtu si Shtojca 5 (Marrëveshja e Marinës).

	“Master Plan”
	nënkupton master planin për Projektin e përgatitur nga Eagle Hills-i të dorëzuar te AIDA dhe të miratuar me Vendimin Përfundimtar të KIS-it i cili përfshin:
a) Komunitetin e Marinës,
b) Komunitetin e Plazhit;
c) Komunitetin e Parkut;
d) Komunitetin e Qytetit të Vjetër; dhe
e) Komunitetin Bregdetar,
sipas përshkrimit të përcaktuar në Shtojcën 4 (Master Plani).

	“Ndikim Përkeqësues Thelbësor”
	nënkupton çdo ngjarje, rrethanë, gjendje, fakt, ndryshim, zhvillim ose efekt që, individualisht ose në total, pritet ose mund të pritet në mënyrë të arsyeshme të jetë: (i) thelbësisht e pafavorshme për biznesin, asetet, detyrimet ose gjendjen (financiarisht ose në formë tjetër) e Investitorit Strategjik, ose (ii) ndikon negativisht në aftësinë e Investitorit Strategjik për zhvillimin e Projektit dhe/ose për kryerjen e detyrimeve të tij sipas kësaj Marrëveshjeje, të përcaktuara nga këndvështrimi i një personi të arsyeshëm, me kusht që, një ndikim përkeqësues thelbësor në mënyrë direkte ose indirekte që rezulton nga, rrjedh nga, i atribuohet, ose lidhet me ndonjë nga sa vijon, nuk do të konsiderohet të jetë ose të përbëjë një Ndikim Përkeqësues Thelbësor dhe as nuk do të merret parasysh në rastet kur përcaktohet nëse një “Ndikim Përkeqësues Thelbesor” ka ndodhur, mund të ndodhë ose do të ndodhë: (i) kushtet e përgjithshme ekonomike ose politike; (ii) kushtet që prekin përgjithësisht industritë në të cilat operon Investitori Strategjik; (iii) çdo ndryshim në tregjet financiare, bankare ose të letrave me vlerë në përgjithësi, duke përfshirë çdo ndërprerje të tyre dhe çdo rënie të çmimit të çdo letre me vlerë ose çdo indeksi tregu, ose çdo ndryshim në normat e interesit mbizotërues; (iv) Forcën Madhore; (v) çdo veprim të kërkuar ose të lejuar nga kjo Marrëveshje, ose çdo veprim të ndërmarrë (ose mosveprim) me pëlqimin me shkrim ose me kërkesën me shkrim të Eagle Hills-it ose Investitorit Strategjik; ose (vi) çdo mospërmbushje nga Eagle Hills-i dhe/ose Investitori Strategjik, në vetvete, ose që lidhen vetëm me (i) deri në (v) më lart në këtë Nen, për të përmbushur çdo projeksion, parashikim ose të ardhur të brendshme ose të publikuar, ose parashikimet e fitimeve.


	“Ndikim Përkeqësues Thelbësor i Qeverisë”
	ka kuptimin e dhënë në paragrafin 11.5.1 (Ndikim Përkeqësues Thelbësor i Qeverisë), të kësaj Marrëveshjeje.

	“MM”
	ka kuptimin e dhënë në hyrjen e kësaj Marrëveshjeje.

	“NewCos”
	ka kuptimin e dhënë në Nenin 10.3 (E drejta për Riorganizim Korporativ dhe Krijimin e Shoqërive të Pavarura (spin-off)), të kësaj Marrëveshjeje.

	“NSHMI”
	ka kuptimin e dhënë në hyrjen e kësaj Marrëveshjeje.

	“Garancia e NSHMI-t”
	nënkupton dorëzaninë e dhënë nga NSHMI në bazë të Nenit  27.1 (Garancia e NSHMI-së).

	“Palë” dhe “Palët”
	ka kuptimin e dhënë në seksionin hapës të kësaj Marrëveshjeje, ku listohen nënshkruesit.

	“Faza 1”
	ka kuptimin e dhënë në Nenin 3.2 (Qëllimi i Marrëveshjes), të kësaj Marrëveshjeje.

	“Sheshi i Plazhit i Fazës 1” 
	nënkupton që plazhi është brenda Sheshit të Fazës 1, siç detajohet në Shtojcën 6 (Sheshi i Plazhit i Fazës 1), si i zgjeruar, dhe zgjeruar më tej përmes Bonifikimit të Tokës. 

	“Plani i Biznesit i Fazës 1”
	nënkupton Planin e detajuar të Biznesit në lidhje me zhvillimin e Sheshit të Fazës 1.

	“Master Plani i Detajuar i Fazës 1”
	do të thotë master plani i detajuar i zhvillimit (i cili në thelb do të jetë në përputhje me Master Planin), që Investitori Strategjik duhet t’ia paraqesë KKT-së për të marrë Lejen e Zhvillimit të Fazës 1.

	“Leje Zhvillimi e Fazës 1”
	nënkupton lejen e zhvillimit të dhënë nga KKT-ja për Investitorin Strategjik për zhvillimin e Sheshit të Fazës 1, në zbatim të Ligjit Nr. 107/2014 “Për planifikimin dhe zhvillimin e territorit”, të ndryshuar.

	“Rritja e Kapitalit Fillestar të Fazës 1”
	nënkupton rritjen fillestare të kapitalit aksionar monetar të Investitorit Strategjik me shumën në LEKË të barasvlershme me 7 (shtatë) milionë euro, që duhet paguar nga Eagle Hills-i.

	“Kostot e Projektit të Fazës 1”
	nënkupton investimin e nevojshëm për përfundimin e projektit në Sheshin e Fazës 1, sipas Planit të Biznesit të miratuar dhe sipas certifikimit nga auditorët e Investitorit Strategjik, në pasqyrat financiare të audituara.

	“Data e Programuar e Përfundimit të Fazës 1”
	ka kuptimin e dhënë në paragrafin 6.1.1 (Data e Programuar e Përfundimit të Fazës 1), të kësaj Marrëveshjeje.

	“Sheshi i Fazës 1”
	ka kuptimin e dhënë në Nenin 3.2 (Qëllimi i Marrëveshjes), të kësaj Marrëveshjeje. 

	“Data e Dorëzimit e Fazës 1”
	ka kuptimin e dhënë në Nenin 7.1 (Dorëzimi i Sheshit të   Fazës 1),të kësaj Marrëveshjeje.

	“Faza 2”
	ka kuptimin e dhënë në Nenin 3.3 (Qëllimi i Marrëveshjes), të kësaj Marrëveshjeje.

	“Rritja e Kapitalit Fillestar të Fazës 2”
	nënkupton rritjen fillestare të kapitalit aksionar monetar të Investitorit Strategjik me shumën në LEKË tëbarasvlershme me të paktën katërmbëdhjetë (14) milionë euro, që duhet paguar nga Eagle Hills.

	“Master Plani i Detajuar i Fazës 2”
	do të thotë master plani i detajuar i zhvillimit (i cili në thelb do të jetë në përputhje me Master Planin), që Investitori Strategjik duhet t’a paraqesë KKT-së për të marrë Lejen e Zhvillimit të Fazës 2.

	“Leja e Zhvillimit e Fazës 2”
	nënkupton lejen e zhvillimit të dhënë nga KKT-ja për Investitorin Strategjik për zhvillimin e Sheshit të Fazës 2, në zbatim të Ligjit Nr. 107/2014 “Për planifikimin dhe zhvillimin e territorit”, të ndryshuar.

	“Data e Dorëzimit të Fazës 2”
	ka kuptimin e dhënë në paragrafin 8.4.1 (Dorëzimi i Sheshit të Fazës 2 të Projektit), të kësaj Marrëveshjeje.

	“Data e Programuar e Përfundimit të Fazës 2”
	ka kuptimin e dhënë në paragrafin 8.4.1 (Dorëzimi i Sheshit të Fazës 2 të Projektit), të kësaj Marrëveshjeje.

	“Kostot e Projektit të Fazës 2”
	nënkupton investimin e nevojshëm për përfundimin e Projektit në Sheshin e Fazës 2, siç specifikohet në Planin e Biznesit dhe siç është certifikuar nga auditorët e Investitorit Strategjik në pasqyrat financiare të audituara.

	“Sheshi i Fazës 2”
	ka kuptimin e dhënë në Nenin 3.2 (Qëllimi i Marrëveshjes), të kësaj Marrëveshjeje.

	“Lirimi Fizik”

	nënkupton heqjen nga një parcelë e caktuar toke brenda Sheshit të Projektit, e: (i) të gjitha strukturave sipërfaqësore, instalimeve ose objekteve dhe strukturave që ekzistojnë në një këtë parcelë, duke përfshirë për shembull, heqjen e zhvillimeve ekzistuese dhe shinave hekurudhore, heqjen e rrjetit hekurudhor elektrik dhe heqjen e mbetjeve; (ii) të gjitha strukturat nëntokësore të bashkëngjitura ose poshtë këtyre strukturave sipërfaqësore ose të shkatërruara më parë, duke përfshirë, por pa u kufizuar, themelet, bodrumet e themeleve, tunelet, bunkerët në këtë parcelë; (iii) të gjitha objektet dhe instalimet nëntokësore, duke përfshirë, por pa u kufizuar, në ujërat e zeza, rrjetin e ujitjes, rrjetin elektrik, tubacionet, kabllot, kanalet, kanalizimet në ngastër të tillë; dhe (iv) në rastin e një strukture që figuron e regjistruar në regjistrin e tokës brenda kësaj parcele, fshirjen e strukturës së hequr nga regjistri i tokës, duke përjashtuar strukturat e përjashtuara në mënyrë specifike nga objekti i Pastrimit Fizik (përfshirë, por pa u kufizuar, në ndërtesat dhe infrastrukturën), këto përjashtime përcaktohen sipas gjykimit të vetëm të Eagle Hills-it dhe komunikohen nëpërmjet një ose më shumë njoftimeve të dorëzuara në Qeverinë Shqiptare nga Eagle Hills-i.

	“Fillimi Fizik i Punimeve të Ndërtimit”
	nënkupton çdo hedhje themelesh/themel strukturor dhe armaturën. 

	“Faza Pilot e Zhvillimit”
	nënkupton ndërmarrjen e aktiviteteve të përshkruara në MM.

	“Pronarët Përfitues”
	nënkupton: (i) Z. Mohamed Ali Rashed Alabbar, shtetas i EBA, me numër pasaporte J45Y81806, lindur më 08/11/1956 banues në “Villa No. 615/13B NAD AL SHEBA, DM. 25, PO Box: 9440”, Dubai, EBA ose me vdekjen ose heqjen e zotësisë për të vepruar, trashëgimtarët e tij të radhës së parë (ii) Salama Mohamed Ali Rashed Alabbar , shtetase e EBA, me numër pasaporte JYKZ82718, lindur më 05/10/1986, banues në “Villa No. 615/13B NAD AL SHEBA, DM. 25, PO Box: 9440”, Dubai, EBA, (iii) Shamsa Mohamed Ali Rashed Alabbar, shtetas i EBA, me numër pasaporte P06R34852, lindur më 16/09/1991, banues në “Villa No. 615/13B NAD AL SHEBA, DM. 25, PO Box: 9440”, Dubai, EBA, (iv) Rashid Mohamed Ali Rashed Alabbar, shtetas i EBA, me numër pasaporte N69F20751, lindur më 02/09/1987, banues në “Villa No. 615/13B NAD AL SHEBA, DM. 25, PO Box: 9440”, Dubai, EBA, (iv) Mouza Mohamed Ali Rashid, shtetas i EBA, me numër pasaporte HLK803058, lindur më 02/09/1987, banues në “Villa No. 615/13B NAD AL SHEBA, DM. 25, PO Box: 9440”, Dubai, EBA, (v) Mariam Nader Mohamed Salhoum Ali Quibasi, shtetas i EBA, me numër pasaporte ZGGN22466, lindur më 02/12/1955, banues në “Villa No. 615/13B NAD AL SHEBA, DM. 25, PO Box: 9440”, Dubai, EBA.

	“E Drejta e Përparësisë”
	nënkupton se, nëse pas përfundimit të periudhës përkatëse 35 (tridhjetë e pesë) vjeçare për Marinën dhe Sheshin e Plazhit të Fazës 1, Qeveria e Shqipërisë do të vendosë t’u ofrojë palëve të treta të drejtat për të kontrolluar, operuar, lejuar aksesin në këto asete, Investitori Strategjik do të ketë të drejtën e refuzimit të parë, nëse pranon të përmbushë kushtet e pranuara nga oferta më e mirë e palës së tretë.

	“Sheshi i Projektit”
	nënkupton sipërfaqen e treguar në hartë të përfshirë në Shtojcën 7 (Sheshi i Projektit) duke përfshirë sipërfaqen bruto të tokës prej afërsisht 800,000 (tetëqind mijë) metra katrorë, që do t’i vihet në dispozicion Investitorit Strategjik për zhvillimin e Projektit.

	“Plani i Zonimit të Projektit”
	ka kuptimin e dhënë në paragrafin 11.2.1 (Ndryshimet e Zonimit dhe Lejeve të Projektit), të kësaj Marrëveshjeje.

	“Projekt”
	nënkupton zhvillimin e Sheshit të Projektit në një zhvillim të klasit botëror me përdorim të kombinuar dhe marinë, që do të zhvillohet në përputhje me Master Planin dhe Planin e Biznesit.

	“Njoftim për Ushtrimin e Opsionit për Shitje”
	ka kuptimin e dhënë në paragrafin 18.3.4 (Pasojat e Shkakut për Ushtrimin e Opsionit për Blerje/Shitje), të kësaj Marrëveshjeje.

	“Periudha e Ushtrimit të Opsionit për Shitje”
	ka kuptimin e dhënë në paragrafin 18.3.4 (Pasojat e Shkakut për Ushtrimin e Opsionit për Blerje/Shitje), të kësaj Marrëveshjeje.

	 “Shkaku për Ushtrimin e Opsionit për Shitje”
	ka kuptimin e dhënë në Nenin 18.1 (Dalja e Eagle Hills),të kësaj Marrëveshjeje.

	“Ushtrimi i Opsionit për Shitje”
	ka kuptimin e dhënë në paragrafin 18.3.2 (Pasojat e Shkakut për Ushtrimin e Opsionit për Blerje/Shitje), të kësaj Marrëveshjeje.

	“Kostot e Zhvendosjes”
	nënkupton kostot dhe shpenzimet e bëra për: (i) prishjen, shkatërrimin dhe pastrimin e zonës së terminalit automobilistik ekzistues të pasagjerëve (Ro-Ro) (ii) ndërtimin e një terminali të ri automobilistik të pasagjerëve (Ro-Ro) dhe (iii) zhvendosjen e pajisjeve ekzistuese nga Terminali automobilistik ekzistues i pasagjerëve (Ro-Ro) në zonën e re të Terminalit automobilistik ekzistues të pasagjerëve (Ro-Ro).

	“Shërbimet”
	ka kuptimin e dhënë në Nenin 12.3 (Ofrimi i Shërbimeve), të kësaj Marrëveshjeje.

	“Aksionar(ët)”
	nënkupton ASDC-në dhe Eagle Hills-in.

	“Mbledhja e Asamblesë”
	nënkupton mbledhjen e Aksionerëve të Investitorit Strategjik.

	“Bordi i Aksionerëve për Zgjidhjen”

	ka kuptimin e dhënë në Nenin 4.08 (Mekanizmi i Bllokimit), të Statutit.

	“Data e Nënshkrimit”
	ka kuptimin e dhënë në hyrjen e kësaj Marrëveshjeje.

	“Statuti”
	nënkupton aktin e themelimit të Investitorit Strategjik, sipas formës dhe përmbajtjes së përcaktuar në Shtojcën 8 (Statuti i Investitorit Strategjik).

	“Investitor Strategjik”
	nënkupton Durrës Marina sh.a., një shoqëri aksionare që do të krijohet nga ASDC-ja dhe Eagle Hills-i, duke pasur si qëllim të vetëm zhvillimin e Projektit dhe që do të regjistrohet në Regjistrin Tregtar, sipas Statutit.

	“Kostot Strategjike të Miratimit të Investitorëve”
	ka kuptimin e dhënë në paragrafin 12.9.2 (Politika e Shpërndarjes) të kësaj Marrëveshjeje.

	“Këshilli Mbikëqyrës”
	nënkupton bordin mbikëqyrës të Investitorit Strategjik.

	“Dispozitat që Mbeten në Fuqi”
	nënkupton Kreun 2 (Përkufizime dhe Interpretime), Kreun 13 (Përfaqësimet dhe Garancitë), Kreun 14 (Pavarësia e Deklaratave, Masa Korrigjuese), Kreun 16 (Dëmshpërblimi), Kreun 21 (Mjete Juridike), Kreun 24 (Heqja Dorë, Heqja Dorë nga Imuniteti i Sovranit), Kreun 25 (Legjislacioni i Zbatueshëm), Kreun 26 (Zgjidhja e Mosmarrëveshjeve), Kreun 27 (Garancitë), Kreun 29 (Të ndryshme).

	 “Symphony”
	ka kuptimin e dhënë në hyrjen e kësaj Marrëveshjeje.

	“Shkresa e Kushteve Kryesore”

	ka kuptimin e dhënë në Listën (A) të kësaj Marrëveshjeje.

	“Shoqëritë e Eagle Hills”
	ka kuptimin e dhënë në nënparagrafin 13.1(g) (Përfaqësimet dhe Garancitë e Eagle Hills-it dhe Bashkëpunëtorëve të saj), të kësaj Marrëveshjeje.

	“Angazhim i Plotë për Kapitalin”
	ka kuptimin e dhënë në paragrafin 12.2.2 (Financimi i Kapitalit dhe Borxhit) të kësaj Marrëveshjeje.

	“Kontrata e Transferimit të Titullit”
	nënkupton kontratën për transferimin e titullit ligjor nga ASDC-ja tek Investitori Strategjik, kryesisht në formën e Shtojcës 9 (Modeli i Kontratës së Transferimit të Titullit).

	“Marrëveshjet e Transaksionit”
	nënkupton bashkërisht këtë Marrëveshje, çdo dhe të gjitha Marrëveshjet e Zhvillimit, Marrëveshjet e Transferimit të Titullit, Marrëveshjen e Marinës, Marrëveshjen e Qirasë së Plazhit dhe çdo marrëveshje tjetër ose rezolutë të Investitorit Strategjik, të parashikuar nga kjo Marrëveshje.

	“Akt Transferimi”
	nënkupton aktin e transferimit të aksioneve në formën e bashkëngjitur si Shtojca 10 (Akti i Transferimit).

	“Transferim i Pakufizuar”
	ka kuptimin e dhënë në nënparagrafin 10.03.(a) (Transfertat e Pakufizuara) të Statutit.

	“Certifikata e Përdorimit”
	nënkupton një dokument zyrtar të lëshuar nga një Subjekt Qeveritar në zbatim të Ligjit Nr.107/2014 “Për planifikimin dhe zhvillimin e territorit”, të ndryshuar, dhe akteve në zbatim të tij.

	“Raporti i Vlerësimit”
	ka kuptimin e dhënë në paragrafin 20.1.3 (Vlera e Drejtë e Tregut), të kësaj Marrëveshjeje.



2.2 [bookmark: _Toc118223174]Parimet e Interpretimit
Në këtë Marrëveshje, përveçse kur konteksti e kërkon ndryshe, do të përdoren rregullat e mëposhtme të interpretimit:
2.2.1 Koha
Të gjitha referencat për kohën do të jenë në orën lokale të Republikës së Shqipërisë (përveç përkufizimit të Ditës së Punës).
2.2.2 Llogaritja e periudhave kohore
Kur llogaritet periudha e ditëve para së cilës, brenda së cilës ose pas së cilës duhet të kryhet ndonjë veprim ose hap në përputhje me këtë Marrëveshje, do të përjashtohet dita që shërben si datë reference në llogaritjen e kësaj periudhe. Nëse dita e fundit e kësaj periudhe nuk është një Ditë Pune, periudha përkatëse do të përfundojë në Ditën e Punës që pason. Përveç rasteve kur përcaktohet shprehimisht ndryshe, afatet e shprehura në javë ose muaj, do të përfundojnë në të njëjtën ditë kalendarike të javës ose muajit përkatës, të caktuar si fundi i afatit.
2.2.3 Gjinia dhe numri 
Çdo referencë në këtë Marrëveshje për gjininë, do të përfshijë të gjitha gjinitë, ndërsa fjalët që shprehin vetëm numrin njëjës, do të përfshijnë dhe numrin shumës dhe anasjelltas.
2.2.4 Titujt
Paraqitja e tabelës së përmbajtjes, ndarja e kësaj Marrëveshjeje në Krerë, Nene, paragrafë dhe nënndarje të tjera, si dhe vendosja e titujve, shërbejnë vetëm për lehtësi referimi dhe nuk do të ndikojnë ose përdoren në kuptimin ose interpretimin e kësaj Marrëveshjeje.
2.2.5 Kreu/Neni/paragrafi/nënparagrafi
Të gjitha referencat në këtë Marrëveshje për çdo “Kre”, “Nen”, “paragraf” ose “nënparagraf”, janë në Kreun, Nenin, paragrafin ose nënparagrafin dhe/ose paragrafin përkatës të kësaj Marrëveshjeje, përveç rasteve kur specifikohet ndryshe.
2.2.6 Këtu 
Fjalët si “këtu”, “në vijim”, “të kësaj” dhe “më poshtë”, i referohen kësaj Marrëveshjeje në tërësi dhe jo ndonjë nënndarjeje ku shfaqen këto fjalë, përveçse kur konteksti e kërkon ndryshe.
2.2.7 Duke përfshirë
Fjala “duke përfshirë” ose çdo variant i saj, nënkupton “duke përfshirë, pa kufizim” dhe nuk do të interpretohet për të kufizuar ndonjë deklaratë të përgjithshme që vijon për artikujt ose çështjet specifike ose të ngjashme menjëherë pas saj.
2.2.8 Shtojcat
Shtojcat e bashkëngjitura kësaj Marrëveshjeje, do të interpretohen si pjesë përbërëse e kësaj Marrëveshjeje në të njëjtën masë, sikur e njëjta gjë të ishte përcaktuar fjalë për fjalë në këtë dokument. 
2.2.9 Monedha e pagesës
Përveç rasteve kur Legjislacioni i Zbatueshëm e kërkon ndryshe, të gjitha pagesat e kërkuara më poshtë do të bëhen në EURO. Në të gjitha rastet kur Legjislacioni i Zbatueshëm e kërkon pagesën në LEKË ose është e nevojshme të përcaktohet shuma e pagesës ose e një kërkese, ose nëse është arritur ose tejkaluar një kufi apo prag monetar i përcaktuar në këtë dokument dhe vlera e pagesave ose pretendimeve përkatëse shprehet në LEKË, shuma e çdo pagese/kërkese të tillë të shprehur në LEKË, do të llogaritet duke zbatuar kursin mesatar të këmbimit të Bankës Kombëtare të Shqipërisë në datën e kryerjes së pagesës/përcaktimit. Të gjitha pagesat nga ana e Qeverisë Shqiptare për Investitorin Strategjik (duke përfshirë kapitalin në para), do të bëhen në LEKË.
2.2.10 Siguroj
Nëse ndonjë dispozitë në këtë Marrëveshje parashikon që një Aksionar do të sigurohet që diçka është bërë ose nuk është bërë, ky term “siguroj” ose “shkakton që të ndodhë”, do të interpretohet si një premtim detyrues i palës që e bën këtë premtim.
2.2.11 Personat, Shoqëritë
Referencat për një “shoqëri” do të interpretohen në atë mënyrë, që të përfshijnë çdo shoqëri, korporatë, organizatë biznesi ose organ tjetër të korporatës, kudo dhe pavarësisht sesi është inkorporuar ose themeluar. Referencat për një “Person”, do të interpretohen në atë mënyrë që të përfshijnë çdo individ, firmë, shoqëri, subjekt juridik, fond, fondacion, trust ose subjekt të ngjashëm, Entitet qeveritar ose çdo sipërmarrje të përbashkët, partneritet ose ortakëri (pavarësisht nëse ka ose jo personalitet juridik të veçantë).
2.2.12 Personat kontrollues dhe shoqëritë e kontrolluara
Një shoqëri është “shoqëri e kontrolluar” e një Personi tjetër (“personi i saj kontrollues”), nëse Personi tjetër, direkt ose indirekt, nëpërmjet një ose më shumë shoqërive të kontrolluara ose personave të tjerë kontrollues, e kontrollon atë.

3. [bookmark: _bookmark0][bookmark: _Toc118223175]QËLLIMI I MARRËVESHJES
3.1 [bookmark: _Ref118109296]Qëllimi i kësaj Marrëveshjeje, është të rregullojë dhe të përcaktojë marrëdhëniet ndërmjet Palëve në lidhje me zbatimin e Projektit, ofrimin e Shërbimeve, funksionimin e Investitorit Strategjik, dhënien e të drejtave të zhvillimit në Sheshin e Projektit, parimet e drejtimit të biznesit të Investitorit Strategjik dhe të drejtat dhe detyrimet e Palëve.
3.2 [bookmark: _Ref118108591]Palët bien dakord që dorëzimi i Sheshit të Projektit të ndahet në dy faza. Dorëzimi për zhvillimin e fazës së parë të Projektit (“Faza 1”) do të përfshijë dorëzimin e pjesës së Sheshit të Projektit të përshkruar më hollësisht në Shtojcën 11 (“Sheshi i Fazës 1”) sipas Master Planit të miratuar dhe Planit të Biznesit.
3.3 [bookmark: _Ref118108686]Në varësi të kushteve të përshkruara në Nenin 8 (Dorëzimi dhe Zhvillimi i Sheshit të Fazës 2 të Projektit), të cilat janë përmbushur ose kanë hequr dorë prej tyre siç përshkruhet aty, faza e dytë e Projektit (“Faza 2”) do të përfshijë dorëzimin dhe zhvillimin e Sheshit të Projektit, përshkruar më hollësisht në Shtojcën 12 (“Sheshi i Fazës 2”) sipas Master Planit dhe Planit të Biznesit të miratuar.
3.4 Secili aksionar pranon të përdorë përpjekjet e tij të arsyeshme dhe gjykimin e biznesit (që Palët e kuptojnë si detyrim për të bërë gjithçka që mund të bëhet në mënyrë të arsyeshme në rrethanat përkatëse dhe për të ndërmarrë të gjitha këto veprime që janë komercialisht praktike), për të promovuar biznesin e Investitorit Strategjik dhe zbatimin e Projektit. Aksionerët bien dakord dhe marrin përsipër që kjo Marrëveshje të zbatohet nga secili prej tyre në frymën e bashkëpunimit dhe besimit të ndërsjellë.
3.5 Aksionerët do të bëjnë dhe do të sigurohen që të kryhen të gjitha këto veprime që mund të jenë brenda kompetencave të tyre, duke përfshirë miratimin e rezolutës për t'u siguruar që të gjitha dispozitat e kësaj Marrëveshjeje, dhe qëllimi i këtyre dispozitave, të respektohen dhe të kryhen. 
3.6 Secili aksionar merr përsipër të ndihmojë Investitorin Strategjik në paraqitjen e dokumenteve dhe aplikacioneve përkatëse dhe finalizimin e të gjitha marrëveshjeve në lidhje me zbatimin e Projektit, duke i ofruar Investitorit Strategjik të gjithë informacionin dhe këshillat përkatëse që mund të jenë praktikisht të disponueshme për Aksionerët.
4. [bookmark: _Toc118223176]FORMIMI I INVESTORIT STRATEGJIK - PËRFUNDIMI
4.1 [bookmark: _Toc118223177]Përfundimi
Në Datën e Përfundimit, Aksionerët do të paraqesin dokumentacionin e nevojshëm në Regjistrin Tregtar, për të krijuar bashkërisht Investitorin Strategjik për zhvillimin dhe funksionimin e Projektit.
4.2 [bookmark: _Toc118223178]Kushtet Paraprake për Përfundim 
4.2.1 [bookmark: _Ref118106586]Përfundimi është subjekt i miratimit, në datën e përfundimit ose para tij, të secilit prej kushteve të mëposhtme që janë përmbushur (“Kushtet Paraprake”):
(a) [bookmark: _Ref118109225][bookmark: _Ref99452743]Dorëzimi i Dokumentacionit pranë AIDA-s
Eagle Hills-i ka dorëzuar pranë AIDA-s të gjithë dokumentacionin e kërkuar nga Vendimi Fillestar i KIS (i ndryshuar nga Vendimi i Përkohshëm i KIS-it) me miratimin e AIDA-s dhe në përputhje me Legjislacionin e Zbatueshëm.
(b) [bookmark: _Ref101084595]Rezervimi i Emrit të Investitorit Strategjik në Regjistrin Tregtar
Para Vendimit Përfundimtar të KIS-it, Aksionerët kanë rezervuar emrin e Investitorit Strategjik në Regjistrin Tregtar dhe kanë prova me shkrim për këtë rezervim.
(c) Miratimi nga Autoriteti i Konkurrencës
Është marrë në mënyrë dokumentare miratimi i pakushtëzuar dhe i nevojshëm nga Autoriteti Shqiptar i Konkurrencës i cili lejon zbatimin e transaksioneve të parashikuara nga kjo Marrëveshje.
(d) Miratimi nga Komisioni i Ndihmës Shtetërore
Komisioni Shqiptar për Kontrollin e Ndihmës Shtetërore: (i) ka miratuar hyrjen në këtë Marrëveshje dhe përmbushjen e detyrimeve të tij për ndihmën shtetërore sipas kësaj Marrëveshjeje, si dhe të gjitha qëllimet e tjera të lidhura me të, pa asnjë kusht ose kualifikim për to, ose (ii) ka konfirmuar me shkrim se një miratim i tillë nuk kërkohet në bazë të Ligjit Shqiptar të Kontrollit të Ndihmës Shtetërore.
(e) Vendimi Përfundimtar i KIS-it
	Komiteti Shqiptar i Investimeve Strategjike, ka miratuar Projektin dhe ka nxjerrë Vendimin Përfundimtar të KIS-it.
(f) Miratimi me Vendim të Këshillit të Ministrave
	Këshilli i Ministrave ka miratuar Vendimin Përfundimtar të KIS-it dhe ka autorizuar ASDC-në për të lidhur këtë Marrëveshje dhe Marrëveshjet e Transaksionit, si dhe të formojë Investitorin Strategjik së bashku me Eagle Hills-in.
(g) Miratimi nga Kuvendi i Shqipërisë
Kuvendi i Shqipërisë e ka miratuar këtë Marrëveshje (duke përfshirë Shtojcat e saj).
(h) Nuk ka Vendime Ndaluese
Asnjë gjykim, urdhëresë, urdhër ose vendim paraprak ose i përhershëm nga ndonjë gjykatë, komision ose entitet qeveritar, nuk ka ndaluar përfundimin e transaksioneve të parashikuara nga kjo Marrëveshje dhe nuk ka asnjë proces ligjor nëproces që mund të rezultojë në një ndalim të tillë. Secila Palë duhet të njoftojë menjëherë Palën tjetër për çdo urdhër, urdhëresë, vendim ose procedurë të tillë që mund t’i njoftohet ose t’i bëhet e ditur. Nëse secila Palë nuk njofton Palën tjetër për ndonjë nga ngjarjet e mësipërme në datën e përmbushjes së të gjitha Kushteve të tjera Paraprake, atëherë kjo do të përfaqësojë një provë të mjaftueshme për përmbushjen e këtij Kushti Paraprak.
4.2.2 [bookmark: _Ref99451906][bookmark: _Ref99451931]	Palët do të jenë së bashku përgjegjëse për përmbushjen e Kushteve Paraprake të përcaktuara në nënparagrafin 4.2.1(c) (Kontrolli i Bashkimit). Eagle Hills do të jetë përgjegjëse vetëm për përmbushjen e Kushtit Paraprak të përcaktuar në nënparagrafin 4.2.1(a) (Dorëzimi i Dokumentacionit në AIDA). 
4.3 [bookmark: _Toc118223179]Bashkëpunimi i Palëve lidhur me Kushtet Paraprake
4.3.1 Palët angazhohen të bëjnë përpjekjet e tyre maksimale (e cila për Palët nënkupton se e kanë për detyrë të bëjnë gjithçka që mund të bëhet në mënyrë të arsyeshme për rrethanat dhe të ndërmarrin të gjitha ato veprime që janë praktike nga pikëpamja tregtare) për t’u siguruar që të gjitha Kushtet Paraprake të përmbushen sa më shpejt që të jetë e mundur dhe që do të bashkëpunojnë me njëra-tjetrën në masën që kërkohet në mënyrë të arsyeshme, për të realizuar plotësisht transaksionet e parashikuara këtu. Palët do të informojnë njëra-tjetrën për statusin e plotësimit të Kushteve Paraprake dhe do ta njoftojnë njëra-tjetrën pa vonesa të panevojshme, sapo të jetë përmbushur një Kusht Paraprak, ose nëse ka pasur zhvillime që e bëjnë të pamundur ose me pak gjasa plotësimin e një Kushti Paraprak brenda Datës së Programuar të Përfundimit të Punimeve.
4.3.2 Të gjitha kostot e bëra në lidhje me marrjen e miratimit të përcaktuar në nënparagrafin 4.2.1(c) (Kontrolli i Bashkimit) do të përballohen nga Aksionerët në bazë të pronësisë së tyre të kapitalit. Aksionerët do të vënë në dispozicion të njëri-tjetrit pa asnjë kosto, të gjitha informacionet dhe të dhënat që janë të nevojshme për miratimin përkatës. 
4.3.3 Nëse, për shkak të ndonjë pasaktësie të informacionit të dhënë nga Eagle Hills-i me qëllim aplikimin tek autoritetet përkatëse të konkurrencës, bëhen (ose paralajmërohen) veprime ose procedime që sfidojnë transaksionet e parashikuara sipas kësaj Marrëveshjeje dhe ato shkelin çdo ligj të konkurrencës, ose nëse ndonjë dekret, urdhër, vendim ose urdhëresë (qofshin këto të përkohshme, paraprake ose të përhershme) është hartuar, vendosur ose tentuar të hartohet, ose vendoset nga ndonjë autoritet kompetent që do t’i bënte të paligjshme transaksionet e parashikuara sipas kësaj Marrëveshjeje, ose do të vononte në mënyra të tjera, ose do të ndalonte realizimin e transaksioneve të parashikuara sipas kësaj Marrëveshjeje, Eagle Hills-i, me shpenzimet e saj, do të ndërmarrë të gjitha veprimet për të kundërshtuar dhe mbrojtur çdo pretendim të tillë, shkak të veprimit, ose procedim për të shmangur hyrjen në fuqi, ose për të liruar, hequr, anuluar, shfuqizuar, hedhur poshtë ose ndërprerë çdo dekret, urdhër, gjykim ose urdhëresë, qofshin këto të përkohshme, paraprake ose të përhershme), që ndalon, parandalon, ose kufizon realizimin e transaksioneve të parashikuara sipas kësaj Marrëveshjeje. Qeveria Shqiptare dhe ASDC-ja, do të bashkëpunojnë plotësisht me Eagle Hills-in në lidhje me çdo informacion që mund të jetë i rëndësishëm për çdo veprim të iniciuar nga Eagle Hills-i sipas kësaj Pike. 
4.3.4 Në masën e lejuar nga legjislacioni i zbatueshëm, Qeveria Shqiptare dhe Eagle Hills-i mund të heqin dorë së bashku, tërësisht ose pjesërisht, nga Kushtet Paraprake. Qeveria Shqiptare dhe Eagle Hills-i nuk kanë asnjë detyrim për ta ushtruar këtë heqje dorë dhe çdo heqje dorë nga Qeveria Shqiptare dhe Eagle Hills-i nuk do të kufizojë në asnjë mënyrë të drejtat e tjera të Palëve sipas këtij ligji.
4.4 [bookmark: _Ref118106489][bookmark: _Toc118223180]Veprimet e Përfundimit dhe Dokumentet e dorëzuar
4.4.1 Vendi i Përfundimit
Në Datën e Përfundimit, duke iu nënshtruar përmbushjes së Kushteve Paraprake, Palët do të takohen në zyrat e Investitorit Strategjik në orën 10:00 paradite (ose në çfarëdo vendi dhe ore tjetër që Palët mund të bien dakord) dhe do të dorëzojnë, ekzekutojnë ose shkëmbejnë dokumentet e mëposhtme dhe do të ndërmarrin veprimet e mëposhtme, ose do të mundësojnë marrjen e këtyre vendimeve sipas rendit të mëposhtëm:
4.4.2 Dokumentet e dorëzuar nga Qeveria Shqiptare
Në Përfundim, Qeveria shqiptare do t’i dorëzojë Eagle Hills-it:
(a) dëshmi të autoritetit të çdo personi që zbaton këtë Marrëveshje, çdo Marrëveshje tjetër Transaksioni dhe Statutin në emër të Qeverisë Shqiptare dhe ASDC-së (sipas rastit), vendimet e Qeverisë Shqiptare dhe ASDC-së që e japin këtë autoritet;
(b) vendimin(et) origjinal(e) të Qeverisë Shqiptare për miratimin e nënshkrimit të kësaj Marrëveshjeje, çdo Marrëveshje tjetër Transaksioni dhe Statutin. Kjo përbën mospasjen e konfliktit në përputhje me dispozitat e AK-së; dhe
(c) dëshmi se ligji që miraton këtë Marrëveshje është botuar në Fletoren Zyrtare të Republikës së Shqipërisë dhe ka hyrë në fuqi;
4.4.3 Dokumentet e dorëzuar nga Eagle Hills-i
Në Përfundim, Eagle Hills-i do t’i dorëzojë Qeverisë Shqiptare:
(a) dëshmi të autoritetit të çdo personi që zbaton këtë Marrëveshje, çdo Marrëveshje tjetër Transaksioni dhe Statutin në emër të Eagle Hills-it; dhe
(b) vendimin(et) origjinal(e) të Eagle Hills-it dhe të NSHMI-t që miratojnë nënshkrimin e kësaj Marrëveshjeje, çdo Marrëveshje tjetër Transaksioni dhe Statutin.
4.4.4 Veprimet e Palëve
Pas dorëzimit të dokumenteve të renditur në Nenin 2.1 (Përkufizimet) dhe 3.1 (Qëllimi i Marrëveshjes):

(a) Palët do të nënshkruajnë këtë Marrëveshje dhe nënshkrimet e tyre duhet të jenë  të noterizuar sipas rregullave;
(b) Aksionerët do të nënshkruajnë Statutin e Investitorit Strategjik dhe nënshkrimet e tyre duhet të jenë të noterizuar sipas rregullave; 
(c) Secili Aksionar do të paguajë pjesën e tij të Kapitalit Fillestar në llogarinë bankare të Investitorit Strategjik dhe për këtë, do t’i dorëzojë prova Aksionarit tjetër. 
(d) Aksionerët do të garantojnë që Investitori Strategjik të regjistrohet siç duhet në Regjistrin e Shoqërive (këtu e në vijim “Përfundimi”)
4.5 [bookmark: _Ref118107519][bookmark: _Toc118223181]Alokimi i Aksioneve në Datën e Përfundimit
4.5.1 Në Datën e Përfundimit, Aksionerët (d.m.th. ASDC-ja dhe Eagle Hills-i) do të kenë interesat e mëposhtme në Investitorin Strategjik:

	Të Përgjithshme

	Emri i Biznesit 
	“Durrës Marina” SH.A.

	Selia e Regjistrimit dhe adresa e Biznesit
	Administrata 8 - Porti i Durrësit, Rruga Tregtare, Lagjia Nr. 1, Durrës, Shqipëri

	Aktiviteti kryesor i biznesit
	Zhvillimi dhe operimi i Projektit

	Kapitali fillestar total
	3.500.000 LEK (“Kapitali Fillestar”), ndarë në 10,000 (dhjetë mijë) aksione, secili me vlerë nominale LEK 350.  

	Kontributet në kapital/aksionet + Të drejtat e votës + Të drejtat e dividendit

	Aksionet e pronësisë së Eagle Hills, e drejta ekonomike, e votës dhe e dividendit (% e totalit)
	67% (gjashtëdhjetë e shtatë për qind)

	Kontributi fillestar i kapitalit i Eagle Hills-it
	LEK 2,345,000 (në para të gatshme), në përputhje me pragun e detyrueshëm të parashikuar në AK. 

	Aksionet e pronësisë së ASDC-së, e drejta ekonomike, e votës dhe e dividendit (% e totalit)
	33% (tridhjetë e tre për qind.)

	Kontributi i kapitalit të ASDC-së
	LEK 1,155,000 (në para të gatshme), në përputhje me pragun e detyrueshëm të parashikuar në AK.


4.6 [bookmark: _Toc118223182]Mospërfundimi
4.6.1 [bookmark: _Ref99451945]Në rast se Përfundimi nuk është realizuar deri në datën që bie 3 (tre) muaj pas Datës së Nënshkrimit, ose në një datë tjetër që mund të bihet dakord reciprokisht nga Palët me shkrim (“Data e Programuar e Përfundimit të Punimeve”), secila Palë mund ta ndërpresë këtë Marrëveshje me efekt të menjëhershëm, duke u dërguar njoftim me shkrim Palëve të tjera.
4.6.2 Nëse kjo Marrëveshje ndërpritet sipas paragrafit 4.6.1, çdo transaksion i parashikuar nga kjo Marrëveshje, i cili është kryer efektivisht, do të konsiderohet absolutisht i pavlefshëm dhe secila Palë nuk do të ketë asnjë përgjegjësi ndaj Palës tjetër për ndërprerjen e kësaj Marrëveshjeje.
4.7 [bookmark: _Toc118223183]MM-ja dhe Shpenzimet e lidhura me të
Palët bien dakord që kostoja e bërë në mënyrë të rregullt nga secili prej Eagle Hills-it ose ASDC-së, në përputhje me Memorandumin e Mirëkuptimit, do të njihet në librat e Investitorit Strategjik dhe do t’u rimbursohet Palëve përkatëse nga Investitori Strategjik brenda 120 (njëqind e njëzet) ditëve pas Përfundimit. 
5. [bookmark: _Ref118106908][bookmark: _Toc118223184]KUSHTET PARAPRAKE PËR DORËZIMIN E SHESHIT TË FAZËS 1
Palët bien dakord që, Dorëzimi i Sheshit të Fazës 1, do t’i nënshtrohet përmbushjes ose heqjes dorë nga kushtet e mëposhtme (që këtu “Kushtet paraprake për Dorëzimin e Sheshit të Fazës 1”):
5.1 [bookmark: _Ref118109459][bookmark: _Ref118110303][bookmark: _Toc118223185]Rritja e Kapitalit Fillestar të Fazës 1
[bookmark: _Ref99451969]Përpara Datës së Dorëzimit të Fazës 1: (i) Investitori Strategjik do të miratojë vendimin për Rritjen e Kapitalit Fillestar të Fazës 1 dhe (ii) Eagle Hills-i do të paguajë shumën e Rritjes së Kapitalit Fillestar të Fazës 1 në llogarinë bankare të Investitorit Strategjik dhe do t’i dorëzojë prova për këtë Qeverisë Shqiptare. Për të shmangur dyshimet, shuma e Rritjes së Kapitalit Fillestar të Fazës 1, do të jetë plotësisht në dispozicion të Investitorit Strategjik për qëllimet e Projektit.
5.2 [bookmark: _Ref118109472][bookmark: _Toc118223186]Miratimi i Master Planit të Detajuar të Fazës 1 dhe Planit të Biznesit të Fazës 1
5.2.1 [bookmark: _Ref118109683]Investitori Strategjik do të miratojë Master Planin e Detajuar të Fazës 1 dhe Planin e Biznesit të Fazës 1 (përgatitur nga Eagle Hills) sa më shpejt të jetë praktikisht e mundur dhe jo më vonë se brenda 6 (gjashtë) muajve pas Datës së Përfundimit. Kuptohet dhe bihet dakord që ASDC-ja, në cilësinë e saj si Aksionar, nuk do të jetë e detyruar të miratojë Master Planin e Detajuar të Fazës 1 dhe Planin e Biznesit të Fazës 1, nëse ato nuk janë në përputhje dhe në thelb të ngjashme me Master Planin dhe Planin e Biznesit që i është dorëzuar AIDA-s dhe miratuar me Vendimin Përfundimtar të KIS-it.
5.2.2 Menjëherë pas kërkesës së Eagle Hills-it, ASDC-ja do t’i ofrojë Eagle Hills-it të gjithë ndihmën e arsyeshme dhe dokumentet e nevojshëm (përfshirë çdo konfirmim të mungesës së kundërshtimit, kopjen e certifikatës/ave të pronësisë së Sheshit të Projektit, etj.), për përgatitjen ose informacionin shtesë ose dokumentet e kërkuara për Master Planin e Detajuar të Fazës 1 dhe Planin e Biznesit të Fazës 1, si dhe miratimet e nevojshme nga institucionet qeveritare. 
5.2.3 Investitori Strategjik do t’i dorëzojë Qeverisë Shqiptare një kopje të Master Planit të Detajuar të Fazës 1 dhe Planit të Biznesit të Fazës 1, sa më shpejt që të jetë e mundur pas miratimit të tyre.
5.2.4 Palët bien dakord që Master Plani i Detajuar i Fazës 1 dhe Plani i Biznesit i Fazës 1, do të jenë në përputhje dhe në thelb të ngjashme me Master Planin dhe Planin e Biznesit që është dorëzuar në AIDA dhe miratuar me Vendimin Përfundimtar të KIS-it.
5.3 [bookmark: _Ref118109503][bookmark: _Ref118109715][bookmark: _Toc118223187]Financimi i Fazës 1
[bookmark: _Hlk107134216]	Sa më shpejt që të jetë praktikisht e mundur dhe jo më vonë se brenda 1 (një) muaji pas Datës së Përfundimit, Eagle Hills-i do t’i dorëzojë Qeverisë Shqiptare pasqyrën e vërtetuar të llogarisë së bankës, ku evidentohet se aksionari/ët ose Personi/at i/e Lidhur direkt ose indirekt të Eagle Hills-it, mbajnë në llogaritë e tyre një shumë që korrespondon me 30% (tridhjetë për qind) të Financimit të nevojshëm për zhvillimin e Sheshit të Fazës 1 dhe letrën/at e shprehjes së interesit të nënshkruar/a nga Aksionerët/Personat e Lidhur që ata janë të gatshëm ta investojnë këtë shumë për të financuar Rritjen e Kapitalit të Fazës 1 dhe përfundimin e Projektit, siç i përket Sheshit të Fazës 1. Letra/t e shprehjes së interesit, do të jetë/në në thelb në të njëjtën formë si Shtojca 13 (Letra e Shprehjes së Interesit). 
5.4 [bookmark: _Toc118223188]Nuk ka vendime ndaluese
Nuk ka asnjë gjykim, urdhëresë paraprake ose të përhershme, urdhër ose vendim nga ndonjë gjykatë, komision ose institucion qeveritar që ka ndaluar përfundimin e transaksioneve të parashikuara nga kjo Marrëveshje dhe nuk ka asnjë procedim ligjor që ka efektin e mundshëm të një ndalimi të tillë. Secila Palë do ta njoftojë menjëherë Palën tjetër për çdo urdhëresë, urdhër, dekret ose procedim, sapo të njoftohet për të, ose t’i bëhet e ditur. Mungesa e njoftimit nga secila Palë ndaj tjetrës, për ndonjë nga ngjarjet e mësipërme në datën e plotësimit të të gjitha Kushteve të tjera Paraprake, do të përbëjë provë të mjaftueshme për përmbushjen e këtij Kushti Paraprak.
6. [bookmark: _Toc118223189]MOSPLOTËSIMI I KUSHTEVE PARAPRAKE PËR DORËZIMIN E SHESHIT TË FAZËS 1
6.1 [bookmark: _Toc118223190][bookmark: _Ref99451978]Data e Programuar e Përfundimit të Fazës 1
6.1.1 [bookmark: _Ref118022767]Me kusht që Data e Përfundimit të ketë kaluar, dhe në rast se ndonjë dhe të gjitha Kushtet Paraprake për Dorëzimin e Sheshit të Fazës 1 nuk janë përmbushur, ose është hequr dorë brenda gjashtë (6) muajve pas Datës së Përfundimit ose një datë tjetër për të cilën mund të bien dakord reciprokisht me shkrim Aksionerët (“Data e Programuar e Përfundimit të Fazës 1”), atëherë secili Aksionar mund ta ndërpresë këtë Marrëveshje me efekt të menjëhershëm, duke u dërguar njoftim me shkrim palëve të tjera.
6.1.2 E drejta e Aksionerëve për t’u tërhequr sipas paragrafit 6.1.1, humbet nëse Kushtet Paraprake për Dorëzimin e Sheshit të Fazës 1 përmbushen ose hiqen deri në Datën e Programuar të Përfundimit të Fazës 1.
6.2 [bookmark: _Toc118223191]Ndërprerja e Marrëveshjes pas Datës së Programuar të Përfundimit të Fazës 1
6.2.1 [bookmark: _Ref101163630]Me përjashtim të rasteve kur Aksionerët bien dakord ndryshe me shkrim, çdo transaksion i parashikuar nga kjo Marrëveshje, i cili është kryer efektivisht, do të konsiderohet i pavlefshëm dhe nëse kjo Marrëveshje ndërpritet nga Qeveria Shqiptare ose ASDC-ja në përputhje me Nenin 6.1 (Data e Programuar e Përfundimit të Fazës 1) për shkak të paaftësisë së Eagle Hills-it për të përmbushur detyrimet e saj sipas Nenit 5.1 (Rritja e Kapitalit fillestar të Fazës 1), Nenit 5.2 (Miratimi i Master Planit të Detajuar dhe Planit të Biznesit të Fazës 1), ose Nenit 5.3 (Financimi i Fazës 1) Eagle Hills-i do të rimbursojë Qeverinë Shqiptare për Kostot e Ndërprerjes së Projektit të Qeverisë Shqiptare.
6.2.2 Qeveria e Shqipërisë nuk do të ketë të drejtë rimbursimi për Kostot e Ndërprerjes së Fazës 1 nëse Kushtet Paraprake për Dorëzimin e Sheshit të Fazës 1 nuk plotësohen deri në Datën e Programuar të Përfundimit të Fazës 1, për shkak të arsyeve që i atribuohen drejtpërdrejt sjelljes së Qeverisë Shqiptare ose institucioneve qeveritare.
6.2.3 Përveç rasteve kur është rënë dakord ndryshe nga Aksionerët me shkrim, çdo transaksion i parashikuar nga kjo Marrëveshje, i cili është kryer efektivisht, do të konsiderohet i pavlefshëm dhe nëse kjo Marrëveshje ndërpritet nga Eagle Hills në përputhje me Nenin 6.1 (Data e Programuar e Fazës 1), për shkak të paaftësisë të ASDC-së për të përmbushur detyrimin e saj sipas paragrafit 5.2.1 (Miratimi i Master Planit të Detajuar dhe Planit të Biznesit të Fazës 1), Qeveria e Shqipërisë ose ASDC-ja do t’i rimbursojnë Eagle Hills-it Kostot e Ndërprerjes së projektit Eagle Hills dhe për më tepër Eagle Hills-i do të ketë të drejtë t’i rimbursohet Rritja e Kapitalit Fillestar të Fazës 1 (nëse është paguar tashmë), pa asnjë pretendim nga Qeveria Shqiptare ose ASDC-ja.
6.2.4 Eagle Hills-i nuk do të ketë të drejtën e rimbursimit të Kostove të Ndërprerjes së Eagle Hills-it dhe shumës së Rritjes të Kapitalit fillestar të Fazës 1 (nëse është paguar tashmë), nëse Kushtet Paraprake për dorëzimin e Sheshit të Fazës 1 nuk janë përmbushur deri në datën e Programuar të Përfundimit të Fazës 1, për shkak të arsyeve që i atribuohen drejtpërdrejt sjelljes së Eagle Hills-it ose Personave të Lidhur të saj.
6.3 [bookmark: _Toc118223192]Heqja dorë nga Kushtet Paraprake për dorëzimin e Sheshit të Fazës 1
[bookmark: _Ref99454348]ASDC-ja mund të heqë dorë, tërësisht ose pjesërisht, nga Kushtet Paraprake për Dorëzimin e Sheshit të Fazës 1 të renditur në Nenin 5.3 (Financimi i Fazës 1). ASDC-ja nuk ka asnjë detyrim për të ushtruar këtë heqje dorë dhe çdo heqje dorë nga ASDC-ja nuk do të kufizojë në asnjë mënyrë të drejtat e tjera të Aksionerëve sipas kësaj Marrëveshje.
7. [bookmark: _Toc118223193]DORËZIMI DHE ZHVILLIMI I SHESHIT TË FAZËS 1
7.1 [bookmark: _Ref118108671][bookmark: _Ref118110852][bookmark: _Toc118223194]Dorëzimi i Sheshit të Fazës 1
7.1.1 Në njërën ditë që është brenda 15 (pesëmbëdhjetë) ditëve kalendarike nga data që Qeveria Shqiptare, ASDC-ja dhe Eagle Hills-i kanë pranuar me shkrim se janë përmbushur Kushtet Paraprake për Dorëzimin e Sheshit të Fazës 1, Qeveria Shqiptare dhe ASDC-ja marrin përsipër të vënë në dispozicion Sheshin e Fazës 1 për Investitorin Strategjik për Lirimin Fizik dhe Pastrimin e Mjedisit (“Data e Dorëzimit të Fazës 1”). 
7.1.2 Palët do të nënshkruajnë një protokoll dorëzimi që vërteton dorëzimin dhe marrjen e posedimit fizik të Sheshit të Fazës 1.
7.2 [bookmark: _Toc118223195]Miratimi fizik dhe Pastrimi i Mjedisit të Sheshit të Fazës 1
7.2.1 Në varësi të mbajtjes së dividendit të përshkruar në paragrafin 12.9.2 (Politika e Shpërndarjes) më poshtë, Palët bien dakord që, Investitori Strategjik, do të jetë përgjegjës vetëm për Lirimin fizik dhe Pastrimin mjedisor të Sheshit të Fazës 1 me kostot e veta. 
7.2.2 Nëse përpara datës së dorëzimit të Fazës 2, Eagle Hills-i ose Investitori Strategjik kërkon të bëjë Lirimin Ligjor, Lirimin Fizik dhe/ose Pastrim Mjedisor që ndodhet jashtë kufijve të Sheshit të Fazës 1, por brenda kufijve të Sheshit të Fazës 2 dhe përpara Datës së Dorëzimit të Fazës 2, Palët bien dakord këtu që: (i) në rastin e Lirimit Fizik dhe Pastrimit të Mjedisit, ASDC-ja, sipas gjykimit të saj, mund (megjithëse nuk është e detyruar) ose (A) të lejojë Investitorin Strategjik për të kryer aktivitete të tilla me kostot e veta, por t’i nënshtrohet mbajtjes së dividendit të përshkruar në paragrafin 12.9.2 (Politika e shpërndarjes) më poshtë, ose (B) t’i kryejë vetë këto aktivitete, në të dyja rastet në masën që kjo nuk do të prishte aktivitetet e APD-së në Sheshin e Fazës 2 dhe (ii) në rastin e Lirimit Ligjor, Qeveria Shqiptare mund (megjithëse nuk është e detyruar) të kryejë një Lirimin ligjor deri në masën që Eagle Hills-i ose Investitori Strategjik i jep Qeverisë së Shqipërisë një kredi pa interes për të mbuluar kostot përkatëse, nëse kërkohet nga Qeveria Shqiptare.
7.2.3 Qeveria Shqiptare do të garantojë që, të gjitha lejet e kërkuara për Lirimin fizik të Fazës 1, të lëshohen menjëherë.
7.3 [bookmark: _Ref118109837][bookmark: _Toc118223196][bookmark: _Ref109013334][bookmark: _Ref108884408]Marrja e lejeve për Fazën 1
7.3.1 Brenda 1 (një) muaji nga miratimi i Master Planit të Detajuar të Fazës 1, Investitori Strategjik do të aplikojë për Lejen e Zhvillimit të Fazës 1 të Sheshit të Projektit, të nevojshme për zhvillimin e Sheshit të Fazës 1.
7.3.2 Brenda 1 (një) muaji nga marrja e Lejes së Zhvillimit të Fazës 1, Investitori Strategjik dhe ASDC-ja do të lidhin një ose më shumë Marrëveshje Zhvillimi për zhvillimin e një ose më shumë parcelave ndërtimore të Sheshit të Fazës 1.
7.3.3 Brenda 3 (tre) muajve nga hyrja në Marrëveshjen/t e Zhvillimit, të nevojshme për përfundimin e Projektit që i përket Sheshit të Fazës 1, Investitori Strategjik do të aplikojë për Lejen/et e Ndërtimit në lidhje me këto marrëveshje.
7.3.4 Investitori Strategjik dhe Aksionerët do të sigurojnë marrjen e Lejes Zhvillimore dhe Lejeve të Ndërtimit sa më shpejt që të jetë e mundur, në përputhje me Mekanizmin e Miratimit të Përshpejtuar dhe duke përmbushur kërkesat e legjislacionit të zbatueshëm. Për aq sa periudha kohore e këtyre miratimeve është reduktuar sipas Mekanizmit të Miratimit të Përshpejtuar, ky i fundit do të mbizotërojë mbi afatet e parashikuara në legjislacionin e zbatueshëm.
7.4 [bookmark: _Toc118223197]Zhvillimi i Sheshit të Fazës 1
Investitori Strategjik do të zhvillojë Sheshin e Fazës 1 në përputhje me Master Planin e Detajuar dhe Planin e Biznesit, sipas Lejes së Zhvillimit të miratuar dhe Lejes/eve përkatëse të Fazës 1 të Ndërtimit. 
7.5 [bookmark: _Toc118223198]Fillimi i Punimeve të Ndërtimit të Fazës 1 
7.5.1 [bookmark: _Ref99454246][bookmark: _Ref99454400]Investitori Strategjik do të fillojë fizikisht punimet e ndërtimit brenda afateve të duhura të parashikuara në lejet përkatëse të ndërtimit, por në çdo rast jo më vonë se 6 (gjashtë) muaj, pasi lejet përkatëse të ndërtimit dhe autorizimet e nevojshme për zhvillimin e projektit të jenë lëshuar dhe Investitori Strategjik të jetë njoftuar.
7.5.2 Investitori Strategjik do të përfundojë zhvillimin e secilës Parcelë Ndërtimi të Sheshit të projektit të Fazës 1, në përputhje me lejet përkatëse të ndërtimit.
7.6 [bookmark: _Toc118223199][bookmark: _Ref104654476]Miratimi ligjor i Sheshit të Fazës 1
7.6.1 Në varësi të detyrimit të Qeverisë Shqiptare sipas Nenit 15.3 (Gëzimi i Qetë) dhe përmbushjes së detyrimeve të Palëve të përfshira në Nenin 7.3 (Marrja e Lejeve për Fazën 1), Qeveria Shqiptare merr përsipër të plotësojë Lirimet Ligjore të secilës prej Parcelave të Ndërtimit të Sheshit të Fazës 1, përpara nënshkrimit të Kontratës përkatëse të Transferimit të Titullit.
8. [bookmark: _Ref118109148][bookmark: _Toc118223200]DORËZIMI DHE ZHVILLIMI I SHESHIT TË PROJEKTIT TË FAZËS 2
8.1 [bookmark: _Toc118223201]Miratimi i Planit të Biznesit të Fazës 2 dhe Master Planit të Detajuar të Fazës 2
8.1.1 Investitori Strategjik do të miratojë Master Planin e Detajuar të Fazës 2 dhe Planin e Biznesit të Fazës 2 (të përgatitur nga Eagle Hills-i), sa më shpejt të jetë praktikisht e mundur dhe jo më vonë se 5 (pesë) vite pas Datës së Përfundimit. Kuptohet dhe bihet dakord që ASDC-ja, në cilësinë e saj si Aksionare, nuk do të jetë e detyruar të miratojë Master Planin e Detajuar të Fazës 2 dhe Planin e Biznesit të Fazës 2, nëse ato nuk janë në përputhje dhe në thelb të ngjashme me Master Planin dhe Planin e Biznesit që i është dorëzuar AIDA-s dhe miratuar me Vendimin Përfundimtar të KIS-it. Për shmangien e dyshimit, çdo ndryshim i propozuar në Planin e Biznesit të Fazës 2 ose Master Planin e Detajuar të Fazës 2, që është rezultat i drejtpërdrejtë i një ndryshimi thelbësor në rrethanat e jashtme ekonomike ose financiare objektivisht jashtë kontrollit të Palëve, nuk do të kundërshtohet në mënyrë të paarsyeshme nga ASDC-ja.
8.1.2 Menjëherë me kërkesën e Eagle Hills-it, ASDC-ja do t’i ofrojë Eagle Hills-it të gjithë ndihmën e arsyeshme dhe dokumentet e nevojshme (përfshirë çdo konfirmim që nuk ka kundërshtime, kopje të certifikatës(ave) të titullit të Sheshit të Projektit, etj.), për përgatitjen ose informacionin shtesë, ose dokumentet e kërkuara për Master Planin e Detajuar të Fazës 2 dhe Planin e Biznesit të Fazës 2, si dhe miratimet e nevojshme nga institucionet qeveritare përkatëse. 
8.1.3 Investitori Strategjik do t’i dorëzojë Qeverisë Shqiptare një kopje të Master Planit të Detajuar të Fazës 2 dhe Planit të Biznesit të Fazës 2, sa më shpejt që të jetë e mundur pas miratimit të tij.
8.1.4 Palët bien dakord që Plani i Biznesit i Fazës 2, do të jetë në përputhje dhe në thelb i ngjashëm me Planin e Biznesit që është dorëzuar në AIDA dhe miratuar me Vendimin Përfundimtar të KIS-it.
8.2 [bookmark: _Ref118110331][bookmark: _Toc118223202]Rritja e Kapitalit Fillestar për Fazën 2
Përpara Datës së Dorëzimit të Fazës 2 (siç përcaktohet më poshtë): (i) Investitori Strategjik do të miratojë një vendim për Rritjen e Kapitalit Fillestar të Fazës 2 dhe (ii) Eagle Hills-i do të paguajë shumën e Rritjes së Kapitalit Fillestar të Fazës 2 në llogarinë bankare të Investitorit Strategjik dhe do t’i dorëzojë Qeverisë Shqiptare dëshmi të saj. Për të shmangur dyshimet, shuma e Rritjes së Kapitalit Fillestar të Fazës 2, do të jetë plotësisht në dispozicion të Investitorit Strategjik për qëllimet e Projektit.
8.3 [bookmark: _Toc118223203]Financimi i Fazës 2
Sa më shpejt që të jetë praktikisht e mundur dhe jo më vonë se brenda 1 (një) muaji pas aprovimit nga Investitori Strategjik i Planit të Biznesit të Fazës 2, Eagle Hills-i do t’i dorëzojë Qeverisë Shqiptare pasqyrën e vërtetuar të llogarisë së bankës, ku evidentohet se aksionari/ët ose Person/at i/e Lidhur direkt ose indirekt të Eagle Hills-it mbajnë në llogaritë e tyre një shumë që korrespondon me 30% (tridhjetë për qind) të Financimit të nevojshëm për zhvillimin e Sheshit të Fazës 2 dhe letrën e shprehjes së interesit të nënshkruar nga Palët për Eagle Hills-in, që mund ta investojnë këtë shumë në Projekt. Letra/t e shprehjes së interesit do të jetë/në në thelb në të njëjtën formë si Shtojca 13 (Letra e Shprehjes së Interesit).
8.4 [bookmark: _Ref118110884][bookmark: _Toc118223204][bookmark: _Ref101422177]Dorëzimi i Sheshit të Projektit të Fazës 2 
8.4.1 [bookmark: _Ref118108734][bookmark: _Ref108593596]ASDC-ja do t’i dorëzojë Investitorit Strategjik zotërimin e Parcelës(ave) të Ndërtimit në Sheshin e projektit të Fazës 2 brenda 15 (pesëmbëdhjetë) ditëve kalendarike nga data që APD-ja ka njoftuar ASDC-në se Sheshi e Projektit të Fazës 2, është i disponueshëm për zhvillim (“Data e Dorëzimit të Fazës 2”). Palët do të synojnë që Data e Dorëzimit të Fazës 2, të bëhet brenda 7 (shtatë) viteve nga Data e Përfundimit ose një datë tjetër që mund të bihet dakord reciprokisht nga Aksionerët me shkrim (“Data e Programuar e Përfundimit të Fazës 2”).
8.4.2 Pavarësisht paragrafit 8.4.1, Eagle Hills-i pajtohet që APD-ja dhe/ose ASDC-ja, nuk do të jenë në asnjë mënyrë përgjegjëse për ndonjë Dëm ose zhdëmtim tjetër ndaj Investitorit Strategjik, Eagle Hills-it ose ndonjë prej Personave të Lidhur të tij, për moskryerjen e dorëzimit deri në datën e Programuar të Përfundimit të Fazës 2 dhe se i vetmi korrigjim për Investitorin Strategjik/Eagle Hills-in, do të jetë zgjatja e Datës së Përfundimit të Zhvillimit, për të njëjtën periudhë që dorëzimi i Sheshit të Projektit të Fazës 2 është vonuar përtej datës së Programuar të Përfundimit të Fazës 2. Pavarësisht fjalisë së mëparshme, Qeveria Shqiptare, APD-ja ose ASDC-ja, bien dakord që ato të mos angazhohen në asnjë aktivitet ose të hyjnë në asnjë marrëveshje (përveç marrëveshjeve ekzistuese në datën e nënshkrimit), që mund të shkaktojë vonesën e Datës së Dorëzimit të Fazës 2. Nëse moszbatimi i fjalisë së mëparshme shkakton vonesë, ASDC-ja do të jetë përgjegjëse për çdo Dëm që lidhet me vonesën në Dorëzimin e Sheshit në Fazën 2.
8.4.3 Palët do të nënshkruajnë një protokoll dorëzimi që vërteton dorëzimin dhe marrjen e zotërimit fizik të Sheshit të Projektit të Fazës 2, në përputhje me kushtet e Marrëveshjeve të Zhvillimit.
8.5 [bookmark: _Ref118110873][bookmark: _Toc118223205]Lirimi fizik dhe Pastrimi i Mjedisit të Sheshit të Projektit të Fazës 2
8.5.1 [bookmark: _Ref109024094]Palët bien dakord që Qeveria Shqiptare do të ketë opsionin: (i) ose të kryejë Lirimin Fizik dhe/ose Pastrimin Mjedisor të Sheshit në Fazën 2 me koston dhe shpenzimet e veta, ose (ii) të bëjë që Investitori Strategjik të kryejë Lirimin fizik dhe/ose pastrimin mjedisor të Sheshit në Fazën 2 me koston dhe shpenzimet e Investitorit Strategjik, me kusht, sidoqoftë, që nëse Investitori Strategjik kryen Lirimin Fizik dhe/ose Pastrimin e Mjedisit, kostoja dhe shpenzimet e Lirimit Fizik dhe/ose Pastrimit Mjedisor, do të mbahen nga dividendi i ASDC-së në përputhje me paragrafin 12.9.2 (Politika e Shpërndarjes) më poshtë. Brenda 3 (tre) muajve nga miratimi i Planit të Biznesit të Fazës 2, Qeveria e Shqipërisë do të informojë me shkrim Investitorin Strategjik për vendimin e saj në përputhje me fjalinë e parë të kësaj Pike.
8.5.2 Qeveria Shqiptare do të garantojë që të gjitha lejet e kërkuara për Lirimin Fizik të Fazës 2, të lëshohen menjëherë. Lëshimi i lejeve të prishjes, nuk do të ndikojë në datat e Lirimit.
8.5.3 Nëse Qeveria Shqiptare do të kryejë Pastrimin e Mjedisit, Qeveria Shqiptare do të jetë përgjegjëse për garantimin e Pastrimit të Mjedisit: 
(a) përpara se Sheshi i Projektit në Fazën 2 (ose një pjesë e tij) t’i dorëzohet Investitorit Strategjik; dhe gjithashtu 
(b) pasi Sheshi i Projektit në Fazën 2 (ose një pjesë e tij) t’i dorëzohet Investitorit Strategjik, me kusht që problemi mjedisor të ketë qenë i pranishëm në Sheshin e Projektit përpara se të ndodhte dorëzimi në fjalë.
8.6 [bookmark: _Toc118223206]Marrja e lejeve për Fazën 2
8.6.1 Brenda 1 (një) muaji nga Data e Dorëzimit të Fazës 2, Investitori Strategjik do të aplikojë për Lejen e Zhvillimit të Fazës 2 të Sheshit të Projektit, të nevojshme për zhvillimin e Sheshit të Fazës 2.
8.6.2 Brenda 1 (një) muaji nga marrja e Lejes së Zhvillimit të Fazës 2, Investitori Strategjik dhe ASDC-ja do të lidhin një ose më shumë Marrëveshje Zhvillimi për zhvillimin e një ose më shumë parcelave ndërtimore të Sheshit të Fazës 2.
8.6.3 Brenda 3 (tre) muajve nga hyrja në Marrëveshjen(et) e Zhvillimit të nevojshme për përfundimin e Projektit që i përket Sheshit të Fazës 1, Investitori Strategjik do të aplikojë për Lejen/et e Ndërtimit në lidhje me këto marrëveshje.
8.6.4 Investitori Strategjik dhe Aksionerët do të sigurojnë marrjen e Lejes Zhvillimore dhe Lejeve të Ndërtimit, sa më shpejt që të jetë e mundur në përputhje me Mekanizmin e Miratimit të Përshpejtuar dhe duke përmbushur kërkesat e legjislacionit të zbatueshëm. Për aq sa periudha kohore e këtyre miratimeve është reduktuar sipas Mekanizmit të Miratimit të Përshpejtuar, ky i fundit do të mbizotërojë mbi afatet e parashikuara në legjislacionin e zbatueshëm.
8.7 [bookmark: _Toc118223207]Zhvillimi i Sheshit të Projektit të Fazës 2
8.7.1 Investitori Strategjik do të zhvillojë Sheshin e Fazës 2 në përputhje me Master Planin e Detajuar dhe Planin e Biznesit, sipas Lejes së Zhvillimit të miratuar dhe Lejes/ve përkatëse të Fazës 2 të Ndërtimit. 
8.8 [bookmark: _Toc118223208]Fillimi i Punimeve të Ndërtimit të Fazës 2
8.8.1 Investitori Strategjik do të fillojë fizikisht punimet e ndërtimit brenda afateve të duhura të parashikuara në lejet përkatëse të ndërtimit, por në çdo rast jo më vonë se 6 (gjashtë) muaj pas marrjes së Lejeve të Ndërtimit përkatëse.
8.8.2 [bookmark: _Ref101212474]Investitori Strategjik do të përfundojë zhvillimin e secilës parcelë ndërtimi të Sheshit të projektit të Fazës 2, në përputhje me Lejet e Ndërtimit përkatëse.
8.9 [bookmark: _Toc118223209]Miratimi ligjor i Sheshit të Fazës 2
8.9.1 [bookmark: _Ref101179598]Në varësi të detyrimit të Qeverisë Shqiptare sipas Nenin 15.3 (Gëzimi i qetë) dhe përmbushjes së detyrimeve të Palëve të përfshira në paragrafin 8.5.1 (Lirimi fizik dhe Pastrimi i Mjedisit të Sheshit të Projektit të Fazës 2), Qeveria Shqiptare merr përsipër të plotësojë Miratimet Ligjore të secilës prej Parcelave të Ndërtimit të Sheshit të Fazës 2, përpara nënshkrimit të Kontratës përkatëse të Transferimit të Titullit.
9. [bookmark: _Toc118223210]PËRFUNDIMI I PROJEKTIT 
9.1 [bookmark: _Ref118107010][bookmark: _Ref118110029][bookmark: _Toc118223211]Data e Përfundimit të Zhvillimit
9.1.1 Bazuar në paragrafin 8.4.1 (Dorëzimi i Sheshit të Projektit në Fazën 2), Palët bien dakord që Investitori Strategjik të përfundojë ndërtimin dhe zhvillimin e Projektit (të dyja Faza 1 dhe Faza 2) brenda 20 (njëzet) viteve pas Datës së Përfundimit (“Data e Përfundimit të Zhvillimit”).
9.2 [bookmark: _Ref118110062][bookmark: _Ref118111009][bookmark: _Ref118111536][bookmark: _Toc118223212]Mospërfundimi i Projektit brenda Datës së Përfundimit të Zhvillimit
9.2.1 [bookmark: _Ref118217057]Nëse Investitori Strategjik nuk respekton Nenin 9.1 (Data e Përfundimit të Zhvillimit),
(a) Investitori Strategjik nuk mund të marrë në zotërim Parcela të tjera Ndërtimore; dhe
(b) Qeveria Shqiptare mund të rimarrë në zotërim, transferojë, shesë ose në ndonjë mënyrë tjetër të disponojë me vlerën e tregut, pjesë të Sheshit të Projektit, të cilat nuk janë dorëzuar ose nuk janë përfunduar ende nga Investitori Strategjik, dhe
(c) [bookmark: _Ref101212550]Qeveria Shqiptare mund të Ushtrojë Opsionin për Blerje në përputhje me Nenin 18.2 (Dalja e Qeverisë Shqiptare) dhe të përfundojë këtë Marrëveshje dhe secilën nga ose të gjitha marrëveshjet përkatëse të transaksionit.
9.2.2 Pavarësisht nga kjo, Palët bien dakord që neni i sipërpërmendur nuk do të zbatohet nëse mospërputhja me paragrafin 9.2.1 ndodh për arsye që i atribuohen drejtpërdrejt dhe në thelb sjelljes së ASDC-së, Qeverisë Shqiptare ose ndonjë institucioni qeveritar që shkel këtë Marrëveshje.
9.3 [bookmark: _Toc118223213]Pasojat e Ndërprerjes për shkak të paaftësisë për të përfunduar Projektin
9.4 [bookmark: _Ref104730817]Nëse Qeveria Shqiptare ose ASDC-ja zgjedhin ta ndërpresin këtë Marrëveshje në përputhje me Nenin 9.2 (Paaftësia për të Përfunduar Projektin brenda Datës së Përfundimit të Zhvillimit), Eagle Hills-i do t’i paguajë Qeverisë Shqiptare ose ASDC-së dëmet, të cilat do të përfshijnë Kostot e Ndërprerjes së Projektit të Qeverisë Shqiptare, të cilat Qeveria Shqiptare ose ASDC-ja mund të kenë të drejtë t’i bëjnë në përputhje me legjislacionin e zbatueshëm.
10. [bookmark: _Toc118223214]DISA TË DREJTA DHE STIMUJ TË INVESTITORIT STRATEGJIK
10. [bookmark: _Toc118223215]Shndërrimi në pronësi të lirë
10.0.1 Duke pasur parasysh faktin se ASDC-ja është aksionar i Investitorit Strategjik dhe për rrjedhojë do të marrë 33% (tridhjetë e tre për qind) nga fitimet e realizuara nga shitja e pasurive të paluajtshme të zhvilluara në Sheshin e Projektit, si dhe nga performanca e aktiviteteve të tjera të biznesit në vazhdimësi, Investitori Strategjik do të ketë të drejtën të konvertojë Parcelat Ndërtimore të zhvilluara në pronësi të lirë (pronësi të plotë) për pagesën nominale prej 1 (një) Euro në ASDC, pasi të plotësohen kushtet në lidhje me konvertimin (siç thuhet më poshtë) dhe Investitori Strategjik të ketë dorëzuar kërkesën e tij të plotë dhe çdo pagesë përkatëse në Zyrën përkatëse të Kadastrës.
10.0.2 Shndërrimi në pronësi të lirë (pronësi të plotë), do të ndodhë për çdo Parcelë Ndërtimore. Investitori Strategjik do të ketë të drejtën e shndërrimit të të drejtave që rrjedhin nga kjo Marrëveshje në pronësi të lirë (pronësi të plotë), pasi të merret dhe të regjistrohet siç duhet Certifikata e Përdorimit për strukturën/at e ngritura në Parcelën Ndërtimore. Pasi të jetë lëshuar Certifikata e Përdorimit, ASDC-ja dhe Investitori Strategjik do të lidhin Kontratën/at e Transferimit të Titullit për Parcelën përkatëse të Ndërtimit dhe Investitori Strategjik do të ketë të drejtën të nënndajë një pjesë të Parcelës Ndërtimore, ku një strukturë e tillë është ngritur në një parcelë toke të veçantë, që nuk ndahet me ndonjë zhvillim tjetër të planifikuar ose të realizuar.
10.0.3 [bookmark: _Ref99894595]Qeveria e Shqipërisë merr përsipër të garantojë që pronësia e lirë e Investitorit Strategjik mbi Parcelat përkatëse të Ndërtimit, të regjistrohet siç duhet në regjistrin e tokës, pa barrë (përveç atyre të krijuara nga Investitori Strategjik), brenda 30 (tridhjetë) ditëve pas paraqitjes nga ana e Investitorit Strategjik të aplikimit të plotë për regjistrim në zyrën përkatëse të Kadastrës.
10.0.4 Pasi Investitori Strategjik të marrë certifikatën e titullit të një Parcele Ndërtimore në përputhje me paragrafin 10.1.3, ai do të ketë të drejtë t’ua shesë dhe transferojë titullin e truallit palëve të treta, në përputhje me planin e miratuar të biznesit.
10.1 [bookmark: _Toc118223216]Kontraktuesit dhe mbikëqyrja
10.1.1 Në varësi të kufizimeve të përcaktuar në Statut, Palët bien dakord që Investitori Strategjik të ketë autonomi të plotë në përzgjedhjen e Kontraktuesve të projektimit dhe ndërtimit dhe këshilltarëve të tjerë profesionistë të angazhuar në zhvillimin e Sheshit të Projektit.
10.1.2 Në masën që mbikëqyrja e punimeve të ndërtimit kërkohet nga legjislacioni i zbatueshëm, kjo mbikëqyrje e punimeve do të veprojë si shtesë e mbikëqyrjes së punimeve të caktuara nga Investitori Strategjik, ky i fundit është përgjegjës vetëm për udhëzimin e Kontraktuesit/ve dhe verifikimin e certifikatave të pagesës.
10.1.3 [bookmark: _Ref99453287]Palët bien dakord që, kur angazhohen Kontraktues për kryerjen e punëve nga Investitori Strategjik, Kontraktuesi/ët shqiptar(ë) do të kenë përparësi ndaj Kontraktuesit/ve të huaj, nëse ofertat e Kontraktuesit/ve shqiptar/ë dhe të huaj jepen në të njëjtat kushte, ndërkohë që si Kontraktuesi/ët shqiptar/ë dhe i/të huaj, garantojnë të njëjtën, ose pothuajse të njëjtën cilësi punimesh, sipas mendimit të Investitorit Strategjik. Palët bien dakord që opinioni i Investitorit Strategjik për cilësinë e punimeve të jetë i detyrueshëm dhe përfundimtar.
10.2 [bookmark: _Ref118108549][bookmark: _Toc118223217]E drejta për riorganizim të korporatës dhe shoqëri të pavarura (spin-offs)
[bookmark: _Ref99452356]	Nëse Plani i Biznesit parashikon (ose ndryshe Aksionerët vendosin së bashku) se një pjesë e Sheshit të Projektit ose ndonjë aset tjetër i Investitorit Strategjik përdoret më mirë nëse ndahet në një subjekt të veçantë korporativ ose, nëse lejohet nga legjislacioni i zbatueshëm, kontribuon në kapitalin e një subjekti të veçantë korporativ në pronësi të plotë të Investitorit Strategjik (subjekte të inkorporuara me shoqëri të pavarura (spin-off), ose me kontribut të ngjashëm, “NewCo(s)”), Aksionerët mund të bëjnë ndryshimet e duhura në Statutin e Investitorit Strategjik dhe të miratojnë dokumentet kushtetuese të Ndërmarrjes së Re “NewCo(s)”, për të zbatuar strukturën qeverisëse të Investitorit Strategjik për Ndërmarrjen e Re “NewCo(s)”.
10.3 [bookmark: _Toc118223218]E drejta për pamje të papenguar
Investitori Strategjik do të ketë të drejtën e garantuar të aksesit të menjëhershëm të pakufizuar dhe të papenguar dhe pamjes së detit nga palë të treta të tjera për rezidentët e Sheshit të Projektit për banorët e tij, sipas Master Planit.
10.4 [bookmark: _Toc118223219]Kazinoja
Në varësi të përmbushjes së kërkesave të legjislacionit të zbatueshëm, Investitorit Strategjik (ose një shoqëri e kontrolluar në pronësi të plotë të Investitorit Strategjik) do t’i jepet e drejta dhe licensa për të ndërtuar dhe operuar një kazino në një hotel vlerësuar me të paktën me pesë yje brenda Sheshit të Projektit.
10. [bookmark: _Toc118223220]E drejta për të menazhuar zonat e përbashkëta
10.5.1 Në masën që përmbush kërkesat e Legjislacionit të Zbatueshëm dhe siç mund të kërkohet për t’u mbajtur cilësia e shërbimeve lidhur me një përdorim të përzier të klasit botëror të zhvillimit të pasurive të paluajtshme, ASDC-ja dhe ose Qeveria e Shqipërisë këtu bien dakord që Investitori Strategjik (ose shoqëritë e kontrolluara të tij në pronësi të plotë), do të ketë të drejtat dhe detyrimet e mëposhtme mbi zonat e përbashkëta të seksioneve për t’u zhvilluar në Sheshin e Projektit:
(a) të drejtën dhe detyrimin për të zhvilluar dhe mirëmbajtur infrastrukturën e nevojshme brenda Sheshit të Projektit (duke përfshirë rrugët, trotuaret, parqet, peizazhet etj. (më tej “Zonat e Përbashkëta Publike”);
(b) të drejtën dhe detyrimin për të zhvilluar zonat e përbashkëta të ndërtesave të banimit dhe tregtare (në vijim “Zonat e Përbashkëta Private”), dhe të drejtën për të ofruar shërbime të menazhimit të pronës në lidhje me Zonat e Përbashkëta Private dhe Zonat e Përbashkëta Publike dhe të drejtën për të vendosur tarifa adekuate për menazhimin e pronës për shërbime të tilla sipas kushteve të marrëveshjes së bashkëpronësisë me klientët dhe kushteve të këtij Neni;
(c) të drejta të tjera të nevojshme për të menazhuar siç duhet seksionet e zhvilluara të Sheshit të Projektit, në mënyrë që të arrihet niveli i përvojës së kërkuar nga Eagle Hills, përfshirë, por pa u kufizuar, në të drejtën për të operuar dhe menazhuar Zonat e Përbashkëta Publike dhe Private për 35 vjet (ose kushte të tjera të rritura, siç mund të bihet dakord) duke përfshirë, pa kufizim, të drejtat për të menazhuar reklamat dhe kioskat, pikat e ushqimit dhe pijeve, ose atraksione të tjera siç përdoren zakonisht në vende publike në komunitetet me master plan.
10.5.2 [bookmark: _Ref110954204]Në masën që pas përfundimit të zhvillimit për një Parcelë Ndërtimi të caktuar ka zona të përbashkëta që do të mbeten në pronësi të ASDC-së, ASDC-ja merr përsipër të bashkëpunojë dhe të bëjë përpjekjet më të mira të arsyeshme për të lehtësuar zbatimin e të drejtave të sipërpërmendura të Investitorit Strategjik. Palët bien dakord që një bashkëpunim i tillë në të gjitha rastet do të jetë pa asnjë implikim financiar apo kosto për ASDC-në.
10.5.3 [bookmark: _Ref118049168]Palët bien dakord që, duke filluar nga Fillimi i Punimeve të Ndërtimit deri në regjistrimin e seksionit të zhvilluar të Zonës së Përbashkët Publike (ose një pjesë të saj) në zyrën përkatëse të kadastrës, çdo kosto që lidhet me mirëmbajtjen e Zonave të Përbashkëta Publike (ose një pjesë e tyre) do të mbulohen vetëm nga Eagle Hills. Më tej dhe pas regjistrimit të Zonës së Përbashkët Publike (ose një pjese të saj) në zyrën e kadastrës, të drejtat dhe detyrimet e mirëmbajtjes dhe menazhimit të këtyre Zonave të Përbashkëta Publike i kalojnë Investitorit Strategjik.
Në varësi të paragrafit 10.6.4 më poshtë, Palët bien dakord që një kosto e tillë e mirëmbajtjes do t'i paguhet Investitorit Strategjik në baza vjetore, brenda 60 (gjashte dhjete) ditëve pasi pasqyrat financiare të Investitorit Strategjik të jenë audituar dhe certifikuar nga auditorët e Investitorit Strategjik.
10.5.4 [bookmark: _Ref118049200]Palët bien dakord që si kompensim për investimin dhe kohën që Eagle Hills-i (dhe Personat e Lidhur me të) ka angazhuar nëpërmjet Investitorit Strategjik në zhvillimin e përgjithshëm të masterplanit dhe veçanërisht zhvillimin e Zonave të Përbashkëta Publike, si dhe koston dhe shpenzimet për mbulimin e shërbimeve të menazhimit të pronës në lidhje me të njëjtat si në paragrafin 10.6.3 më sipër, Eagle Hills do të ketë të drejtë të ngarkojë Investitorin Strategjik me një tarifë të barabartë me 3% (tri për qind) të Kostove të Zhvillimit të Projektit. Palët bien dakord që një tarifë e tillë do t'i paguhet Eagle Hills në baza vjetore, brenda 60 (gjashtedhjetë)ditëve pasi pasqyrat financiare të Investitorit Strategjik të jenë audituar dhe certifikuar nga auditorët e Investitorit Strategjik. Palët bien dakord që gjatë kryerjes së pagesës siç thuhet në këtë Nen, Investitori Strategjik do të kompensojë kostot e mirëmbajtjes të pagueshme nga Eagle Hills siç thuhet në paragrafin 10.6.3 më sipër.
10.5.5 Qeveria Shqiptare, nëpërmjet institucioneve të saj qeveritare, merr përsipër të bashkëpunojë dhe të bëjë përpjekjet e arsyeshme maksimale për të mundësuar, sa herë që kërkohet nga Investitori Strategjik, zbatimin e të drejtave të sipërpërmendura mbi mirëmbajtjen dhe menazhimin të Investitorit Strategjik. Palët pranojnë se nëse klientët ose Investitori Strategjik, nuk arrijnë të lidhin një marrëveshje për menazhimin e Zonave të Përbashkëta Publike dhe/ose Private, ose nëse kjo/këto marrëveshje, pasi të jenë lidhur do të ndërpriten për çfarëdo arsye, në varësi të paragrafit 10.6.2 më sipër, Investitori Strategjik nuk do të jetë i detyruar të ofrojë shërbimet e tij menazhuese, dhe këto hapësira të përbashkëta do të menazhohen sipas Legjislacionit të Zbatueshëm. 
10.6 [bookmark: _Toc118223221]Bonifikimi i tokës
Investitori Strategjik do të ketë të drejtën të bonifikojë tokën sipas kufizimeve dhe kërkesave specifike të përshkruara në Shtojcën 14 (Bonifikimi i Tokës) për qëllime të ndërtimit të plazheve.
10.7 [bookmark: _Toc118223222]Marina
10.7.1 Në varësi të miratimit nga Institucioni Qeveritar përkatës i investimeve, përmirësimeve, riparimeve dhe zhvillimeve që do të kryhen nga Investitori Strategjik në Marinë në përputhje me Master Planin e Marinës (siç përcaktohet në Marrëveshjen e Marinës), Planin e Biznesit të Marinës (siç përcaktohet në Marrëveshjen e Marinës) dhe Master Planin e Detajuar dhe hyrjen në Marrëveshjen e Marinës, duke filluar nga data e nënshkrimit të Marrëveshjes Marina, Investitori Strategjik (ose një shoqëri e kontrolluar në pronësi të plotë) do të ketë të drejtën të kontrollojë, operojë, të lejojë aksesin dhe përdorimin ekskluziv për një periudhë prej 35 (tridhjetë e pesë) vitesh të Marinës, sipas kushteve të Marrëveshjes së Marinës. Pas përfundimit të kësaj periudhe 35 (tridhjetë e pesë) vjeçare, Investitori Strategjik do të ketë të Drejtën e Përparësisë në lidhje me Marinën.
10.7.2 Palët bien dakord që, pavarësisht çdo gjëje tjetër të kundërt këtu, Investitori Strategjik duhet të aplikojë për një Leje Ndërtimi për të filluar punimet për Marinën brenda tre muajve pas Datës së Dorëzimit në Fazën 2 dhe miratimit të Master Planit të Marinës. Nëse Investitori Strategjik nuk arrin të përmbushë detyrimin në fjalinë e mëparshme pa pëlqimin paraprak me shkrim të institucionit qeveritar përkatës, Eagle Hills-i kupton dhe pranon që: (i) Qeveria e Shqipërisë do të jetë e lirë të bëjë me Marinën siç e sheh të arsyeshme, duke përfshirë: pa kufizim, operimin vetë nëpërmjet APD-së ose institucioneve të tjera të përshtatshme dhe (ii) as Eagle Hills-i e as Personat e Lidhur të tij, nuk do të pretendojnë ndonjë Dëm direkt ose indirekt nga ASDC-ja ose Qeveria Shqiptare.
10.7.3 Nëse Aksionerët bien dakord unanimisht se do të jetë e dobishme për Investitorin Strategjik që të ndërtojë dhe zhvillojë terminale ose marina shtesë brenda Sheshit të Projektit, Personat e Lidhur mund të aplikojnë për të drejtën për të ndërtuar, operuar dhe transferuar terminale ose marina të tilla me institucionet qeveritare përkatëse. Palët bien dakord që, Investitori Strategjik, do të ketë të drejtën e refuzimit të parë në lidhje me çdo terminal ose marina, që mund të zhvillohen brenda Sheshit të projektit.
10.8 [bookmark: _Toc118223223]Plazhet
Duke filluar nga Data e Dorëzimit të Fazës 1, Investitori Strategjik (ose një shoqëri e kontrolluar në pronësi të plotë) për një periudhë prej 35 (tridhjetë e pesë) vitesh, do të ketë të drejtën të kontrollojë, të operojë, të lejojë aksesin dhe të përdorë zonën e Plazhit të Fazës 1 për banorët dhe vizitorët e komunitetit kryesor, sipas udhëzimeve të komunitetit (të cilat mund të zhvillohen dhe miratohen nga Investitori Strategjik) dhe marrëveshjet e tyre përkatëse të bashkëpronësisë. Pas përfundimit të kësaj periudhe 35 (tridhjetë e pesë) vjeçare, Investitori Strategjik do të ketë të drejtën prioritare për të rinovuar të drejtat e tij mbi zonën e plazhit të Fazës 1. 
10.9 [bookmark: _Ref118110198][bookmark: _Toc118223224]Lejet e Zhvillimit dhe Ndërtimit
Investitori Strategjik ka të drejtë që:
(a) të gjitha lejet në lidhje me procesin e ndërtimit (Lejet e Zhvillimit dhe Lejet e Ndërtimit) t’i lëshohen Investitorit Strategjik nga KKT-ja (pa asnjë kërkesë për miratim nga asnjë autoritet vendor), sa më shpejt të jetë e mundur, por jo më vonë se afatet kohore të parashikuara në Mekanizmin e Miratimit të Përshpëjtuar; dhe
(b) Investitori Strategjik do të përdorë Mekanizmin e Miratimit të Përshpejtuar gjatë aplikimit për Lejet Zhvillimore, Lejet e Ndërtimit dhe Certifikatat e Përdorimit. 
10.10 [bookmark: _Toc118223225]Stimujt për Blerjet e Projekteve
Investitorët e huaj që blejnë drejtpërdrejt nga prona e Investitorit Strategjik në Projekt, do të kenë të drejtë të aplikojnë për shtetësi dhe/ose rezidencën e përhershme të Republikës së Shqipërisë bazuar në blerjen e tyre nga Investitori Strategjik, nëse kjo shumë e blerjes përmbush kriteret, kushtet dhe regjimin specifik që do të përcaktohet nga një vendim i Këshillit të Ministrave në bazë të kësaj Marrëveshjeje dhe të plotësimit të kritereve të kërkuara nga Legjislacioni i Zbatueshëm.
10.11 [bookmark: _Ref118107400][bookmark: _Ref118110449][bookmark: _Toc118223226]Kontributi tatimor i Qeverisë Shqiptare
[bookmark: _Ref99454375]Qeveria Shqiptare do t’i kontribuojë projektit vlerën e shumës së Tatimit të Banesave Sociale të Projektit dhe Tatimit mbi Ndikimin në Infrastrukturë, të cilën Investitori Strategjik përndryshe do të jetë i detyruar ta paguajë gjatë periudhës së zhvillimit deri në Datën e Përfundimit (“Kontributi tatimor i Qeverisë Shqiptare”). Lejet e Ndërtimit/Certifikatat e Përdorimit të lëshuara për Investitorin Strategjik, do të njohin plotësisht përjashtimin e Investitorit Strategjik për detyrimin për të paguar ose kontribuuar çdo Tatim të lidhur me Banesat Sociale dhe Tatimin mbi Ndikimin në Infrastrukturë gjatë kësaj periudhe.
11. [bookmark: _Ref118110898][bookmark: _Ref118111435][bookmark: _Ref118111448][bookmark: _Toc118223227]ZOTIME TË TJERA NGA QEVERIA SHQIPTARE
11.1 [bookmark: _Toc118223228]Infrastruktura
11.1.1 [bookmark: _Ref99451742]Qeveria Shqiptare, vetëm me koston dhe shpenzimet e saj, nëpërmjet institucioneve qeveritare përgjegjëse, do të garantojë zhvillimin e infrastrukturës së shërbimeve dhe furnizimin e shërbimeve komunale (ujë (i pijshëm dhe jo i pijshëm), energji elektrike, rrugët, rrjeti i kanalizimeve), deri në kufijtë e jashtëm të Sheshit të projektit në sasi, cilësi dhe kapacitet të tillë (duke përfshirë çdo përmirësim të nevojshëm) siç përcaktohet në detaje në aplikimin e Investitorit Strategjik për Leje Zhvillimi (“Infrastruktura Bazë”) deri në pikat e specifikuara të lidhjes.
11.1.2 Qeveria e Shqipërisë merr përsipër të sigurojë Infrastrukturën Bazë brenda datave të përcaktuara nga Investitori Strategjik në aplikimet e tij për Lejen përkatëse të Zhvillimit dhe/ose Lejen e Ndërtimit, në përputhje me ecurinë e planifikuar të zhvillimeve në kuadër të Projektit.  
11.1.3 Palët bien dakord që në rast se Investitori Strategjik kryen ndonjë nga detyrimet e Qeverisë Shqiptare sipas këtij Neni (vetëm pas marrjes së pëlqimit me shkrim të Qeverisë së Shqipërisë, ky pëlqim të mos mbahet ose vonohet në mënyrë të paarsyeshme), ai do të ketë të drejtë ta rregullojë këtë kosto nga pjesa e ardhshme e fitimit të ASDC-së.
11.2 [bookmark: _Toc118223229]Ndryshimet e Zonimit dhe Lejeve të Projektit
11.2.1 [bookmark: _Ref109545287]Palët bien dakord që plani ekzistues i zonimit të Sheshit të Projektit është i përshtatshëm dhe në përputhje me Master Planin e paraqitur nga Eagle Hills-i (“Plani i Zonimit të Projektit”). Qeveria e Shqipërisë merr përsipër të mos ndryshojë Planin e Zonimit të Projektit siç lidhet me Sheshin e Projektit, pa pëlqimin paraprak të Investitorit Strategjik.
11.2.2 Investitori Strategjik mund të ndryshojë specifikimet e Projektit herë pas here nëse e sheh këtë të nevojshme ose të dëshirueshme për suksesin e Projektit. Investitori Strategjik mund ta paraqesë këtë kërkesë për ndryshime me KKT-në si pjesë e kërkesave për ndryshimin e Lejes së Ndërtimit, rast në të cilin Qeveria Shqiptare do të bëjë përpjekjet e arsyeshme më të mira që kjo Leje Ndërtimi të ndryshohet për të përshtatur specifikimet e ndryshuara të Projektit në përputhje me afatin dhe mekanizmat e miratimit të specifikuara në Nenin 10.10 (Lejet e Zhvillimit dhe Ndërtimit).
11.2.3 Qeveria Shqiptare do të garantojë që të gjitha marrëdhëniet me institucionet qeveritare në lidhje me dhënien e lejeve për Projektin do të kryhen nëpërmjet një agjencie/institucioni të vetëm të identifikuar nga Qeveria e Shqipërisë dhe të gjitha transaksionet e lidhura do të kryhen në mënyrë efikase dhe të shpejtë.
11.3 [bookmark: _Toc118223230]Ruajtja e Kuadrit Ligjor/Ndryshimet në Legjislacion
11.3.1 [bookmark: _Ref101339256]Qeveria Shqiptare merr përsipër të ndërmarrë hapat e duhur për të mbajtur në çdo kohë disa tipare kryesore të kuadrit ligjor, të cilat janë të nevojshme ose të dëshirueshme për të dhënë efekt të plotë të të gjitha dispozitave të kësaj Marrëveshjeje dhe për të garantuar mbrojtjen e investimeve të bëra nga Investitori Strategjik ose Aksionerët e saj.
11.3.2 Ky paragraf 11.3.1 do të interpretohet në mënyrën e mëposhtme:
(a) Qeveria Shqiptare do të propozojë ndryshimet në legjislacion nëse ka rrethana që janë të dëmshme për detyrimet e marra sipas kësaj Marrëveshjeje, të cilat mund të adresohen nëpërmjet ndryshimeve legjislative; dhe
(b) Qeveria Shqiptare nuk do të bëjë propozime për Ndryshime në Ligj të cilat janë në kundërshtim me parimet, angazhimet dhe/ose ndryshe në kundërshtim me këtë Marrëveshje.
11.3.3 Mosrespektimi i kësaj Pike nga ana e Qeverisë Shqiptare nuk i jep të drejtën Eagle Hills-it/Investitorit Strategjik të kërkojë performancë specifike, por do të konsiderohet si një shkelje që përbën: (i) një shkak për Heqjen Dorë nga e Drejta për të Shitur dhe/ose (ii) arsye për ushtrimin e të drejtave në përputhje me Nenin 28.3 (Ndërprerja).
11.4 [bookmark: _Toc118223231]Regjistrimi dhe Anulimi i Kontratave të Shitjes në Zyrën Kadastrale
11.4.1 Palët pranojnë se blerësit e palëve të treta që kanë lidhur marrëveshje blerjeje për të blerë prona nga Investitori Strategjik, mund të marrin një dokument zyrtar që vërteton regjistrimin e të drejtave të tyre nga Zyra Kadastrale përkatëse.
11.4.2 	Eagle Hills-i kupton se, në rast mospagimi nga një blerës i palës së tretë, Legjislacioni ekzistues i zbatueshëm lejon anulimin nga Investitori Strategjik të marrëveshjes së regjistruar nga Zyra Kadastrale, pa ndonjë procedim të mëtejshëm gjyqësor ose administrativ, përveç aplikimit për anulim nga Investitori Strategjik, por sidoqoftë, me kusht që marrëveshja e blerjes me këtë blerës të palës së tretë, të parashikojë qartë kushtet në të cilat mund të bëhet ky anulim.  
11.4.3 Palët bien dakord që nëse do të jetë e nevojshme, Qeverisë Shqiptare mund t’i kërkohet nga Investitori Strategjik të sqarojë këtë pozicion nëpërmjet çdo direktive ose interpretimi zyrtar.
11.5 [bookmark: _Ref118111561][bookmark: _Toc118223232]Ndikim Përkeqësues Thelbësor i Qeverisë
11.5.1 [bookmark: _Ref101471237]“Ndikim Përkeqësues Thelbësor i Qeverisë” nënkupton ngjarjet në vijim:
a) shpronësimin, sekuestrimin ose shtetëzimin e Projektit dhe/ose të drejtave të Eagle Hills-it dhe/ose Investitorit Strategjik, të parashikuara në këtë Marrëveshje;
b) ndalimin ose kufizimin e transferimit të fitimeve dhe shërbimeve të huasë të Investitorit Strategjik nga Republika e Shqipërisë (përfshirë ndalimin dhe kufizimet e kursit të këmbimit);
c) ndryshimin në ligj;
d) çdo veprim nga institucionet qeveritare që do të ndikonte negativisht, do të pengonte ose do t’i bënte detyrimet e Eagle Hills-it dhe/ose të Investitorit Strategjik sipas kësaj Marrëveshjeje, thelbësisht të vështira për t’u përmbushur;
megjithatë, me kusht që ndonjë nga ngjarjet e lartpërmendura të ketë shkaktuar një Ndikim Përkeqësues Thelbësor.
11.5.2 Nëse Eagle Hills-i mendon në mënyrë të arsyeshme se një Ndikim Përkeqësues Thelbësor I Qeverisë ka ndodhur ose pritet të ndodhë, Eagle Hills-i duhet të njoftojë menjëherë Qeverisë Shqiptare. Njoftimi duhet të përmbajë:
(a)  informacion të detajuar në lidhje me Ndikimin Përkeqësues Thelbësor të Qeverisë;
(b) ndikimin negativ në të drejtat e Eagle Hills-it dhe/ose Investitorit Strategjik ose për përmbushjen e detyrimit të tij sipas kësaj Marrëveshjeje. 
(c) të gjithë hapat e ndërmarrë nga Eagle Hills-i dhe/ose Investitori Strategjik për të zbutur ndikimin e ngjarjes përkatëse.
Qeveria Shqiptare ose çdo autoritet publik përkatës, mund të kërkojë nga Eagle Hills-i dhe/ose Investitori Strategjik, informacion ose dokumente shtesë pas marrjes së njoftimit.
11.5.3 Brenda 30 (tridhjetë) ditëve pune pas njoftimit drejtuar Qeverisë Shqiptare, Palët do të takohen, diskutojnë dhe vendosin në mirëbesim një zgjidhje të kënaqshme reciproke, në mënyrë që të kthejnë Eagle Hills-in dhe/ose Investitorin Strategjik në pozicionin tregtar që do të kishte pasur nëse ky Ndikim Përkeqësues Thelbësor i Qeverisë nuk do të kishte ndodhur, ose në një pozicion tregtar ekuivalent.
11.5.4 Nëse Palët vendosin që nuk mund të gjendet një zgjidhje e kënaqshme për të adresuar impaktin e Ndikimit Përkeqësues Thelbësor të Qeverisë në përmbushjen e detyrimeve sipas kësaj Marrëveshjeje, dhe nëse Ndikimi Përkeqësues Thelbësor i Qeverisë ndodh gjatë Afatit dhe vazhdon për më shumë se 3 (tre) muaj ose një periudhë tjetër korrigjimi që Palët mund të bien dakord me shkrim, atëherë Eagle Hills-i dhe/ose Investitori Strategjik, do të kenë të drejtë:
(a)	të vazhdojnë me përmbushjen e detyrimeve të saj sipas Marrëveshjes, duke marrë kështu një zgjatje të afatit të përmbushjes së detyrimeve të saj (nëse ky është rasti), ose 
(b)	të ndërpresin këtë Marrëveshje. 
11.5.5 Çdo Ndikim Përkeqësues i Qeverisë, do të konsiderohet si mospërmbushje e Marrëveshjes nga ana e Qeverisë Shqiptare dhe, Eagle Hills-i dhe/ose Investitori Strategjik, do të kenë të drejtën të marrin kompensimin përkatës në përputhje me Pikën 16 (Dëmshpërblimi).
11. [bookmark: _Toc118223233]Master Plani i Detajuar, Plani i Biznesit dhe GFA-ja
11.6.1 Qeveria Shqiptare dhe ASDC-ja marrin përsipër të bashkëpunojnë dhe asistojnë Investitorin Strategjik sipas nevojës (dhe, nëse kërkohet ndonjë shpenzim, me shpenzimet e Investitorit Strategjik) me procesin e dorëzimit dhe miratimit të Master Planit të Detajuar nga KKT-ja.
11.6.2 Me kusht që Investitori Strategjik të ketë përgatitur Master Planin e Detajuar në përputhje me legjislacionin e zbatueshëm, nëse GFA-ja e miratuar përfundimisht nga KKT-ja është më e vogël se GFA-ja që është paraqitur në Master Planin e Detajuar të paraqitur nga Investitori Strategjik, Palët bien dakord që Angazhimi Total i Kapitalit do të reduktohet në përputhje me rrethanat në të gjithë përbërësit e tij në mënyrë proporcionale me të njëjtën përqindje reduktimi.
11. [bookmark: _Toc118223234]Mekanizmi i miratimit të përshpejtuar
Qeveria Shqiptare merr përsipër të miratojë Mekanizmin e Miratimit të Përshpejtuar që përbën një pjesë integrale të kësaj Marrëveshjeje, për të lehtësuar Investitorin Strategjik në marrjen e Lejes së Zhvillimit, Lejes së Ndërtimit dhe Certifikatës së Përdorimit. Për aq sa periudha kohore e këtyre miratimeve është reduktuar në Mekanizmin e Miratimit të Përshpejtuar, ky i fundit do të mbizotërojë mbi afatet e parashikuara në legjislacionin e zbatueshëm.
12. [bookmark: _Ref99454411][bookmark: _Ref99454652][bookmark: _Ref118110959][bookmark: _Toc118223235]ZOTIMET E EAGLE HILLS-it
12.1 [bookmark: _Toc118223236]Detyrimet kryesore
12.1.1 Në varësi të termave dhe kushteve të tjera të kësaj Marrëveshjeje, Eagle Hills-i merr përsipër të mundësojë dhe/ose sigurojë të gjithë Financimin e nevojshëm për zhvillimin e Projektit, pa asnjë asistencë financiare/kapitali nga Qeveria Shqiptare.
12.1.2 Pa kufizuar përgjithësinë e sa më sipër, Eagle Hills-i paguan: (i) pjesën përkatëse të kontributit kapital fillestar të Investitorit Strategjik (ii) Rritjen e Kapitalit Fillestar të Fazës 1 në përputhje me Nenin 5.1 (Rritja e Kapitalit të Fazës 1), (iii) Rritjen e Kapitalit Fillestar të Fazës 2 në përputhje me Nenin 8.2 (Rritja e Kapitalit Fillestar të Fazës 2), dhe (iv) Angazhimin e Kapitalit Total të plotë (si më poshtë) në përputhje me Planin e Biznesit.
12.1.3 Eagle Hills-i merr përsipër të kryejë zhvillimin dhe realizimin e të gjithë Projektit sipas termave, kushteve dhe afateve të përcaktuara në këtë Marrëveshje dhe në Marrëveshjet e Transaksionit, në varësi të përputhshmërisë së Qeverisë Shqiptare me datat e dorëzimit për Sheshin e Fazës 1 dhe Sheshin e Fazës 2.
12.1.4 Eagle Hills-i merr përsipër të respektojë gjithmonë politikën e shpërndarjes së dividendit të Investitorit Strategjik, sipas parashikimit në Nenin 12.9 (Politika e Shpërndarjes).
12.2 [bookmark: _Ref99453416][bookmark: _Toc118223237]Financimi
12.2.1 [bookmark: _Ref104902417]Financimi (i përgjithshëm)
Financimi i Investitorit Strategjik, do të sigurohet përmes kombinimit të:
(a) [bookmark: _Ref109556157] financimit të kapitalit nga Eagle Hills-i;
(b)  financimit të borxhit të kontribuuar nga, ose në emër të, Eagle Hills-it; 
(c)  të ardhurat e shitjeve të grumbulluara prej klientëve nga Investitori Strategjik;
(d)  huamarrjes nga Institucionet Financiare, dhe
(e)  investimeve nga investitorë palë e tretë, të organizuara nga Eagle Hills-i;
në vijim, nënparagrafi (a) deri tek, dhe përfshirë, nënparagrafin (e) më lart, do të referohen si “Financim”. Detajet e planit të Financimit përbëjnë pjesë të Planit të Biznesit.
Eagle Hills-i bie dakord se Financimi duhet të jetë gjithmonë i mjaftueshëm për të siguruar që ecuria e zhvillimit të Sheshit të Projektit përputhet me programin e ndërtimit sipas Lejes së Zhvillimit dhe Lejes/Lejeve përkatëse të Ndërtimit, si dhe në përputhje me Master Planin dhe Planin e Biznesit.
12.2.2 [bookmark: _Ref88565527][bookmark: _Ref99451880]Kapitali dhe financimi i borxhit
(a) [bookmark: _Ref109556286]sa i përket Financimit të nevojshëm për kryerjen e zhvillimit të Projektit në Sheshin e Fazës 1, Eagle Hills merr përsipër që, krahas Rritjes së Kapitalit Fillestar të Fazës 1, të kontribuojë një kapital prej: (i) të paktën një shumë shtesë në LEK të barasvlershme me gjashtë (6) milionë Euro, brenda vitit të parë nga Data e Dorëzimit e Fazës 1, dhe (ii) një shumë shtesë që, bashkë me shumën e kontribuuar në vitin e parë (që përfshin Rritjen e Kapitalit Fillestar të Fazës 1 dhe shumën e kontribuar në përputhje me pikën (a)(i) të mësipërme, të jetë në vlerën e të paktën 10 (dhjetë) % të Kostove të Projektit të Fazës 1 (sipas programit të miratuar nga Këshilli Mbikëqyrës);
(b) [bookmark: _Ref109559115]sa i përket Financimit të nevojshëm për kryerjen e zhvillimit të Projektit në Sheshin e Fazës 2, krahas Rritjes së Kapitalit Fillestar të Fazës 2, të kontribuojë një kapital prej: (i) të paktën një shumë shtesë në LEK të barasvlershme me dymbëdhjetë (12) milionë Euro brenda vitit të parë nga Data e Dorëzimit të Fazës 2, dhe (ii) një shumë shtesë që, bashkë me shumën e kontribuuar në vitin e parë (që përfshin Rritjen e Kapitalit Fillestar të Fazës 2 dhe shumën e kontribuuar në përputhje me pikën (b)(i) të mësipërme), të jetë në vlerën e të paktën 10 (dhjetë) % të Kostove të Projektit të Fazës 2 (sipas programit të miratuar nga Këshilli Mbikëqyrës); dhe
Nënparagrafet (a) dhe (b) të këtij paragrafi 12.2.2 (Kapitali dhe financimi i borxhit) më lart bashkërisht, (“Angazhimi i Kapitalit Gjithsej”).
Angazhimi i Kapitalit Gjithsej ofrohet nga, ose në emër të, Eagle Hills-it sipas thirrjeve për kapital të propozuara nga Bordi Mbikëqyrës dhe të miratuara me rezoluta nga Mbledhja e Aksionerëve në përputhje me Planin e Biznesit (“Thirrje për Kapital”).
(c) Eagle Hills-i bie dakord të ofrojë financim kapitali brenda periudhës së përcaktuar në këtë paragraf 12.2.2 (Kapitali dhe financimi i borxhit), në përputhje me Planin e Biznesit, periudhë që në asnjë rast nuk është më e shkurtër sesa 30 (tridhjetë) Ditë Pune nga miratimi i Thirrjes për Kapital.
12.2.3 Barrësimi i Sheshit të Projektit 
Palët bien dakord se ASDC-ja, gjatë gjithë kohëzgjatjes së kësaj Marrëveshjeje, nuk Barrëson Sheshin e Projektit apo pjesë të tij. 
12.2.4 [bookmark: _Hlk106956858]Mosndryshimi i pjesëmarrjes
Financimi shtesë i kapitalit ose borxhit nga Eagle Hills-i, nuk ndryshon interesin e përqindjes së ASDC-së ndaj Investitorit Strategjik dhe as ndonjë nga të drejtat për shpërndarjet, votimin ose të drejta të tjera aksionare.
12.3 [bookmark: _Ref108680490][bookmark: _Toc118223238]Ofrimi i Shërbimeve
[bookmark: _Ref88566989]Për aq sa mbulohet nga ekspertiza e tyre, shërbimet që Eagle Hills-i dhe/ose Personat e Lidhur të saj East Invest Limited dhe/ose North East Holdings Real Estate Limited ofrojnë ndaj Investitorit Strategjik përfshijnë, por pa kufizim, sa më poshtë:
(a) shërbimet e projektimit, zhvillimit dhe menazhimit të projektit;
(b) shërbimet e shitjeve dhe marketingut;
(c) shërbimet e kujdesit ndaj klientit dhe menazhimit të marrëdhënieve me klientët; dhe
(d) shërbimet e teknologjisë së informacionit dhe shërbime të tjera shoqëruese. (“Shërbimet”) 
12.4 [bookmark: _Toc118223239][bookmark: _Ref101566488]Terminali Automobilistik i Pasagjerëve (Ro-Ro) 
Palët vendosin bashkërisht nëse Terminali Automobilistik i Pasagjerëve (Ro-Ro) do të zhvendoset në një hapësirë tjetër të Sheshit të Projektit. Nëse Palët vendosin se zhvendosja duhet të kryhet brenda Sheshit të Projektit, atëherë Investitori Strategjik është përgjegjës për Kostot e Zhvendosjes në Sheshin e Projektit. Nëse Qeveria Shqiptare vendos ta zhvendosë Terminalin Automobilistik të Pasagjerëve jashtë Sheshit të Projektit, atëherë Kostot e Zhvendosjes mbulohen nga Qeveria Shqiptare. Pavarësisht parashikimit ndryshe në këtë Marrëveshje, Palët mund të vendosin t’i trajtojnë shpenzimet lidhur me Kostot e Zhvendosjes në një mënyrë tjetër, përmes dakordësimit me shkrim.
12.5 [bookmark: _Ref106063617][bookmark: _Toc118223240]Rehabilitimi i bregdetit
[bookmark: _Ref101381697]Në varësi të Nenit 12.6 (Kompensimi i kontributit) më poshtë, Investitori Strategjik mban përgjegjësi të plotë për shpenzimet lidhur me përmirësimin e zonës bregdetare dhe shëtitores buzë detit, si dhe pastrimin mjedisor dhe përmirësimin e cilësisë së ujit të detit e dherave, për të rikthyer bukurinë dhe gjendjen natyrore të përshtatshme për banim (dhe rritjen e florës dhe faunës).
12.6 [bookmark: _Ref106064745][bookmark: _Toc118223241][bookmark: _Ref104789714]Kompensimi i kontributit
12.6.1 Pavarësisht parashikimit ndryshe në këtë Marrëveshje, Palët bien dakord se, nëse shpenzimet e Investitorit Strategjik të dokumentuara siç duhet sipas Nenit 12.5 (Rehabilitimi i bregdetit) tejkalojnë Kontributin Tatimor të Qeverisë Shqiptare sipas Nenit 10.12 (Kontributi Tatimor i Qeverisë Shqiptare), Investitori Strategjik ka përgjegjësinë e shlyerjes së diferencës. Nëse këto shpenzime janë më të pakta sesa Kontributi Tatimor i Qeverisë Shqiptare, atëherë Palët bien dakord se diferenca do t’i kthehet Qeverisë Shqiptare nga Investitori Strategjik brenda 360 ditësh nga përllogaritja e kësaj diference.
12.7 [bookmark: _Toc118223242]Detyrimi për njoftim
Palët bien dakord se Investitori Strategjik do të njoftojë menjëherë Qeverinë Shqiptare sapo të jetë në dijeni se zhvillimi në ndonjë nga pjesët e Sheshit të Projektit në përputhje me Projektin nuk është i realizueshëm në aspekt tregtar. Më pas, Investitori Strategjik diskuton me Qeverinë Shqiptare alternativat më të mira për të trajtuar këtë pjesë të Sheshit të Projektit dhe, nëse bien dakord, Investitori Strategjik i propozon Qeverisë Shqiptare përjashtimin e pjesëve të Sheshit të Projektit në fjalë nga objekti i Projektit dhe kthimin e tyre tek ASDC-ja/Qeveria Shqiptare, por me kusht që ASDC-ja/Qeveria Shqiptare të mos jetë e detyruar t’i përjashtojë këto pjesë nga Projekti dhe se, nëse ASDC-ja/Qeveria Shqiptare zgjedh të mos e bëjë këtë, Investitori Strategjik vijon të përmbushë detyrimet përkatëse sipas Master Planit, Planit të Biznesit të miratuar dhe Lejes përkatëse të Ndërtimit.
12.8 [bookmark: _Ref99451653][bookmark: _Toc118223243]Master Plani dhe Plani i Biznesit
Investitori Strategjik zhvillon Projektin në përputhje me Master Planin, Planin e Biznesit (të përgatitur nga Eagle Hills-i) dhe këtë Marrëveshje dhe Marrëveshjet e Transaksionit.
12.9 [bookmark: _Ref101469765][bookmark: _Toc118223244]Politika e shpërndarjes
12.9.1 [bookmark: _Ref111582042][bookmark: _Ref110530729][bookmark: _Ref101352433][bookmark: _Ref105107105]Palët bien dakord se Investitori Strategjik e ushtron biznesin e vet nëpërmjet një politike për shpërndarjen e dividendëve si parim drejtues. Koha dhe shuma e dividendit që do t’u shpërndahet Aksionerëve, do të jetë në përputhje me Buxhetin e miratuar sipas Nenit 4.06.(a) (Pëlqimi i Nevojshëm për Vendimet Madhore) të Statutit.
12.9.2 [bookmark: _Ref109033771][bookmark: _Ref110525818]Paragrafi 12.9.1 pavarësisht, nëse Investitori Strategjik ka paguar për Lirimin Fizik dhe/ose Pastrimin Mjedisor të Sheshit të Fazës 1 ose Sheshit të Fazës 2 duke përdorur kontributet në para të Eagle Hills-it ndaj Investitorit Strategjik, Qeveria Shqiptare/ASDC-ja bie dakord se shuma e dokumentuar siç duhet e kostove të lirimit ose pastrimit në fjalë (në vijim “Kostot e Lirimit të Investitorit Strategjik”), mbahet nga dividendi që duhet t’i shpërndahet ASDC-së në përputhje me paragrafin 12.9.1 më lart. Palët bien dakord se në këtë rrethanë, ASDC-ja nuk merr asnjë dividend, derisa: (i) krahas dividendit të Eagle Hills-it, Investitori Strategjik i ka shpërndarë Eagle Hills-it dividendin e mbajtur nga ASDC-ja derisa Eagle Hills-i të marrë një shumë dividendi neto shtesë të barasvlershme me Kostot e Lirimit të Investitorit Strategjik, ose (ii) nëse Eagle Hills-i nuk zgjedh të marrë dividend, shuma e mbajtur e dividendit është e barasvlershme me Kostot e Lirimit të Investitorit Strategjik, dhe vetëm atëherë, parashikimet në paragrafin 12.9.1 marrin efekt të plotë dhe ASDC-ja vijon marrjen e rregullt të dividendit përkatës. Nëse Kostot e Lirimit të Investitorit Strategjik mbulohen nga burime Financimi të tjera përveç kontributeve në mjete monetare të Eagle Hills-it, atëherë zbatohen të njëjtat parashikime të kësaj pike, por shuma e dividendit që mbahet, është deri në përqindjen e Kostove të Lirimit të Investitorit Strategjik, në proporcion me investimin kapital nga Eagle Hills-i ndaj Investitorit Strategjik.
12.9.3 Në varësi të, dhe në përputhje me paragrafet 12.9.1 dhe 12.9.2 më lart, radha e shlyerjes së huave dhe politikës së shpërndarjes së Investitorit Strategjik pas shlyerjes së borxheve dhe detyrimeve kundrejt ofruesve të shërbimit palë e tretë (përveç Shërbimeve), në varësi të marrëveshjeve dhe zotimeve financiare të zbatueshme kundrejt bankave financuese që mundësojnë financim për Investitorin Strategjik, është si vijon:
(a) shlyerja e kësteve përkatëse të huasë(ve) aksionare dhe financimeve të tjera joaksionare të ngjashme, bashkërisht me interesat e ngarkuara proporcionalisht ndaj shumës së papaguar të huave aksionare dhe financimeve të tjera joaksionare të ngjashme;
(b) shlyerja e kësteve përkatëse të huave të marra nga bankat palë e tretë ose institucione të tjera financiare; dhe
(c) pas përmbushjes së nënparagrafëve të mësipërme dhe në varësi të rezolutave të Mbledhjes së Aksionerëve, në diskrecionin e vet të plotë, për shpërndarjen e fondeve të tepruara ose pjese të tyre, fondet e mbetura ligjërisht të disponueshme për t’u shpërndarë nga Investitori Strategjik, shpërndahen si dividendë ndaj Aksionerëve, në proporcion me pjesën e Aksionerëve në kapitalin e Investitorit Strategjik.
12.10 [bookmark: _Toc118223245]Politika e Përgjegjësisë Sociale të Korporatës
12.10.1 Palët përpiqen të ndjekin standardet, udhëzimet dhe parimet e njohura në nivel kombëtar dhe ndërkombëtar për përgjegjësinë sociale të korporatës, që janë mbështetur ose përkrahen nga Palët, duke përfshirë Udhëzimet e OECD-së për Ndërmarrjet Shumëkombëshe. Secila Palë dhe Investitori Strategjik, inkurajojnë çdo Person që është apo që do të përfshihet lidhur me Projektin, që t’i përfshijë vullnetarisht këto standarde, udhëzime dhe parime në praktikat e tyre të punës dhe politikat e tyre të brendshme. Këto standarde, udhëzime dhe parime, trajtojnë çështje si: puna, mjedisi, barazia gjinore, të drejtat e njeriut, marrëdhëniet me komunitetin, dhe antikorrupsioni.
12.10.2 Krahas kësaj, Palët bien dakord se, si pjesë e angazhimit të përgjegjësisë sociale të korporatës, Investitori Strategjik do të përfshijë parashikime të posaçme në Planin e Biznesit dhe në Buxhet për të kontribuuar në, dhe mbështetur ngritjen e kapaciteteve dhe programet e punësimit të të rinjve në fushat e transportit detar, peshkimit dhe turizmit, sipas miratimit të Aksionerëve në gjykimin e tyre. Ky kontribut dhe kjo mbështetje mund të përfshijnë bursa, trajnime, projekte kërkimore dhe inovacioni të ofruara përmes Qendrës së Ekselencës për Çështjet Detare, Universitetit të Durrësit dhe organeve të tjera arsimore publike në fushën e turizmit dhe transportit detar dhe krijimin e lidhjeve me rëndësi në nivel kombëtar dhe rajonal, në kuadër të bashkërendimit të Shqipërisë me acquis-in dhe standardet e Bashkimit Evropian për sigurinë detare, peshkimin dhe shërbimet portuale.
12.11 [bookmark: _Toc118223246]Financimi i Kostove të Pastrimit Shtesë
12.11.1 Në masën që kryhen nga ASDC-ja ose Qeveria Shqiptare, nëse shpenzimet (sipas demonstrimit të përshtatshëm nga Qeveria Shqiptare/ASDC-ja) për Lirimin Fizik të Sheshit të Projektit dhe Pastrimin Mjedisor (për Sheshin e Fazës 1 dhe/ose Sheshin e Fazës 2), tejkalojnë parashikimet buxhetore të Qeverisë Shqiptare, me kërkesë me shkrim nga Qeveria Shqiptare, Eagle Hills-i mund të vendosë, në diskrecionin e vet të plotë, nëse do t’i financojë ose jo kostot e pastrimit shtesë. 
12.11.2 Nëse Eagle Hills-i bie dakord t’i financojë kostot e pastrimit shtesë: a) të gjitha kostot konkrete lidhur me kostot e pastrimit shtesë dhe b) me normë interesi të dakordësuar që u ngarkohet kostove konkrete të hasura, i rimbursohen Eagle Hills-it nga: (i) pjesa e dividendëve të ASDC-së që do të merren gjatë shpërndarjes së dividendëve, (ii) Qeveria Shqiptare me këste, sipas dakordësimit me shkrim ndërmjet Palëve, ose (iii) një kombinim i (i) dhe (ii).
13. [bookmark: _Ref99454188][bookmark: _Toc118223247]DEKLARATAT DHE GARANCITË
13.1 [bookmark: _bookmark5][bookmark: _Ref99454086][bookmark: _Ref110955859][bookmark: _Ref110957414][bookmark: _Toc118223248]Deklaratat dhe garancitë e Eagle Hills-it dhe Personat e Lidhur përkatës
Përveçse kur përcaktohet shprehimisht ndryshe në Nenin 13.1, Eagle Hills-i dhe Garantuesi (në vijim “Palët Investitore”) deklarojnë dhe i garantojnë Qeverisë Shqiptare dhe/ose ASDC-së se, në Përfundim deklaratat e mëposhtme janë të vërteta dhe të sakta dhe do të vijojnë të jenë të vërteta dhe të sakta përgjatë gjithë kësaj Marrëveshjeje:
(a) I gjithë informacioni i dhënë ose i referuar në aplikimin e Eagle Hills-it tek AIDA për statusin e vet si investitor strategjik ose në aplikimin e bërë për statusin e Investitorit Strategjik, është i vërtetë, i saktë dhe jongatërrues. Palët Investitore kanë dhënë në të gjitha aspektet thelbësore të gjitha informacionet lidhur me Shoqëritë Eagle Hills dhe biznesin, asetet dhe sipërmarrjet përkatëse që i shërbejnë një personi të arsyeshëm në pozitën e Qeverisë Shqiptare dhe/ose ASDC-së për marrjen e vendimit për të lidhur këtë Marrëveshje dhe Marrëveshjet e Transaksionit dhe se nuk ka asnjë fakt, çështje apo rrethanë që i bën këto informacione ngatërruese për shkak mospërfshirjeje, paqartësie apo arsyeje tjetër. 
(b) Palët Investitore janë të regjistruara sipas ligjeve të juridiksioneve të tyre përkatëse;
(c) Palët Investitore kanë pushtetin dhe autoritetin e plotë për të lidhur Marrëveshjet e Transaksionit në të cilat secila Palë Investitore është palë, si dhe për përmbushjen e detyrimeve përkatëse në Marrëveshjet e Transaksionit;
(d) Palët Investitore kanë marrë të gjitha miratimet e nevojshme të organeve të korporatës së tyre për të lidhur Marrëveshjet e Transaksionit në të cilat secila është palë, si dhe për përmbushjen e detyrimeve të tyre në Marrëveshjet e Transaksionit;
(e) dispozitat e Marrëveshjeve të Transaksionit, në të cilat secila Palë Investitore është palë, përbëjnë detyrime të ligjshme, të vlefshme dhe të detyrueshme të secilës Palë Investitore, të zbatueshme ndaj saj në përputhje me kushtet përkatëse;
(f) të gjitha autorizimet nga, miratimet e, dhe dorëzimet te të gjitha autoritetet dhe subjektet kompetente, që nevojiten të merren ose kryhen përpara Përfundimit me qëllim sigurimin e autorizimit të Partnerit Strategjik për të lidhur dhe zbatuar këtë Marrëveshje dhe të gjitha veprimet e parashikuara në të, janë marrë dhe janë të vlefshme, në fuqi, dhe me efekt të plotë;
(g) [bookmark: _Ref110955854]As Palët Investitore dhe as Personat e Lidhur që do të përfshihen në ofrimin e Shërbimeve ose që janë të përfshirë me Projektin sipas Marrëveshjes së Transaksionit (në vijim “Shoqëritë e Eagle Hills-it”), nuk janë në proces likuidimi, në borxh të madh, në gjendjen e paaftësisë paguese apo të falimentuar dhe asnjë procedurë e ngjashme nuk është nisur, aplikuar për t’u kryer apo refuzuar për shkak të mungesës së aseteve ndaj asnjë Shoqërie të Eagle Hills; nuk ekziston asnjë rrethanë në të cilën kërkohet aplikim për procedurat e shpalljes së gjendjes së paaftësisë paguese apo likuidimit të detyruar në lidhje me asnjë Shoqëri Eagle Hills.
(h) As nënshkrimi i Marrëveshjeve të Transaksionit në të cilat Palët Investitore janë palë dhe as përmbushja e tyre nga Eagle Hills-i nuk: (i) shkel asnjë gjykim apo urdhër lidhur me Eagle Hills-in (ose Personat e Lidhur përkatës); (ii) shkel asnjë dispozitë të ligjeve të Republikës së Shqipërisë ose juridiksioneve të tyre përkatëse; (iii) shkel asnjë nga parashikimet e statuteve ose dokumenteve të tjera kushtetuese të Eagle Hills-it (ose Personave të Lidhur përkatës); ose (iv) bie ndesh apo shkakton shkeljen e ndonjë prej marrëveshjeve në të cilat Eagle Hills (ose ndonjë nga Personat e Lidhur) është palë, apo të cilat i zbatohen Eagle Hills-it (ose ndonjë prej Personave të Lidhur);
(i) Nuk është ndërmarrë asnjë veprim dhe asnjë procedurë nuk është kërkuar, filluar, apo pritet të fillohet në gjykatë, gjykatë arbitrazhi ose arbitër apo Entitet Qeveritar tjetër, që mund të ndikojë ligjshmërinë, vlefshmërinë ose zbatueshmërinë e Marrëveshjeve të Transaksionit në të cilat Palët Investitore janë palë përpara ose pas formimit të Investitorit Strategjik dhe se, në dijeninë e Palëve Investitore, nuk ka paralajmërim për ndërmarrjen e veprimeve të tilla; 
(j) Eagle Hills-i është dhe do të vazhdojë të jetë drejtpërdrejt ose jodrejtpërdrejt nën pronësinë e plotë të Pronarëve Përfitues; 
(k) Shoqëritë e Eagle Hills-it zotërojnë ekspertizën, njohuritë dhe përvojën e nevojshme për zhvillimin e Projektit dhe ofrimin e Shërbimeve në përmbushje të plotë të kërkesave të Investitorit Strategjik sipas Planit të Biznesit të miratuar;
(l) [bookmark: _Ref83582419]Eagle Hills-i dhe/ose Personat e Lidhur të tij, kanë mjaftueshëm mjete monetare të aksesueshme ose burime të tjera fondesh të disponueshme në çast, për t’u mundësuar kryerjen e Rritjes së Kapitalit të Fazës 1;
(m) Eagle Hills-i dhe/ose Shoqëritë Persona të Lidhur, kanë kapacitetin financiar, ose kapacitetin për të siguruar financim në përputhje me parashikimet e Nenit 12.2 (Financimi) për të realizuar Projektin në përputhje me Planin e Biznesit dhe Master Planin;
(n) Garantuesi ka kapacitetin financiar për t’u përfshirë dhe për të përmbushur Detyrimet e Garantuara dhe do të mbajë kapacitetet financiare përgjatë kohëzgjatjes së kësaj Marrëveshjeje.
(o) Secila Shoqëri e Eagle Hills-it ka respektuar në të gjitha aspektet thelbësore të gjithë legjislacionin e zbatueshëm të juridiksionit përkatës, duke përfshirë, por pa u kufizuar: (i) ligjet që rregullojnë, drejtpërdrejt ose tërthorazi, veprimtarinë e tregut, përfshirë, por pa u kufizuar, të gjitha ligjet dhe rregulloret për konkurrencën dhe praktikat e padrejta, (ii) ligjet penale të zbatueshme, (iii) të gjitha masat sanksionare të miratuara nga BE-ja ose SHBA-ja dhe dispozitat e tjera mbi kontrollin e eksportit. 
(p) Asnjë drejtor, punonjës apo person tjetër i lidhur me Shoqëritë Eagle Hills-it, nuk është, apo nuk ka qenë, subjekt hetimi ose procedurash marrjeje në pyetje apo përmbarimi nga asnjë organ qeveritar, administrativ ose rregullator në lidhje me vepra, ose vepra të pretenduara sipas legjislacionit të zbatueshëm kundër mitmarrjes/mitdhënies, kundër korrupsionit ose kundër mashtrimit, në dijeninë e Shitësit, asnjë hetim, marrje në pyetje apo procedurë përmbarimi nuk është paralajmëruar apo pritet të zhvillohet dhe se nuk ka asnjë rrethanë që mund t’i japë shkas hetimit, marrjes në pyetje apo procedurës së përmbarimit që mund të ndikojë negativisht Grupin.
13.2 [bookmark: _bookmark6][bookmark: _Ref99454159][bookmark: _Ref99454208][bookmark: _Ref99454332][bookmark: _Toc118223249]Deklaratat dhe garancitë e Qeverisë Shqiptare
Përveçse kur përcaktohet shprehimisht ndryshe në Nenin 13.2, Qeveria Shqiptare deklaron dhe i garanton Eagle Hills-it se në Përfundim, deklaratat e mëposhtme janë të vërteta dhe të sakta dhe do të vijojnë të jenë të vërteta dhe të sakta përgjatë gjithë kësaj Marrëveshjeje:
(a) Qeveria Shqiptare ka pushtetin dhe autoritetin e plotë për të lidhur Marrëveshjet e Transaksionit në të cilat Qeveria Shqiptare është palë, si dhe për përmbushjen e detyrimeve përkatëse në Marrëveshjet e Transaksionit;
(b) Qeveria Shqiptare ka marrë të gjitha miratimet e nevojshme dhe ka kryer të gjitha procedurat e nevojshme për të lidhur Marrëveshjet e Transaksionit në të cilat Qeveria Shqiptare është palë, si dhe për përmbushjen e detyrimeve të veta në Marrëveshjet e Transaksionit;
(c) dispozitat e Marrëveshjeve të Transaksionit përbëjnë detyrime të ligjshme, të vlefshme dhe të detyrueshme të Qeverisë Shqiptare, të zbatueshme ndaj saj në përputhje me kushtet përkatëse;
(d) procesi që i parapriu nënshkrimit të Marrëveshjeve të Transaksionit, nënshkrimi i Marrëveshjeve të Transaksionit dhe dokumentet e tjera lidhur me këtë Marrëveshje dhe të referuara në të, është kryer në përputhje të plotë me Legjislacionin e Zbatueshëm;
(e) të gjitha autorizimet nga, miratimet e, dhe dorëzimet te të gjitha autoritetet dhe subjektet kompetente, që nevojiten të merren ose kryhen përpara formimit të Investitorit Strategjik dhe Përfundimit për t’i siguruar Qeverisë Shqiptare autorizimin për të lidhur dhe zbatuar këtë Marrëveshje dhe të gjitha veprimet e parashikuara në të, janë marrë dhe janë të vlefshme, në fuqi, dhe me efekt të plotë;
(f) as nënshkrimi i i Marrëveshjeve të Transaksionit dhe as përmbushja e tyre nga Qeveria Shqiptare nuk: (i) shkel asnjë gjykim apo urdhër të zbatueshëm ndaj Qeverisë Shqiptare, (ii) shkel asnjë dispozitë të Legjislacionit të Zbatueshëm; (iii) bie ndesh apo shkakton shkeljen e ndonjë prej marrëveshjeve në të cilat Qeveria Shqiptare është palë, apo të cilat i zbatohen Qeverisë Shqiptare.
(g) nuk është ndërmarrë asnjë veprim dhe asnjë procedurë nuk është kërkuar, filluar apo pritet të fillohet në gjykatë, gjykatë arbitrazhi ose arbitër apo Entitet qeveritar tjetër, që mund të ndikojë ligjshmërinë, vlefshmërinë ose zbatueshmërinë e Marrëveshjeve të Transaksionit përpara ose pas formimit të Investitorit Strategjik dhe se, në dijeninë e Qeverisë Shqiptare, nuk ka paralajmërim për ndërmarrjen e veprimeve të tilla;
(h) përveç çështjeve të listuara te Shtojca 15 (Pretendimet e Palëve të Treta) nuk ka procedime pezull ose, në dijeninë e Qeverisë Shqiptare, të paralajmëruara me shkrim, që mund të ndikojnë ndonjë pjesë të tokës së përfshirë në Marrëveshjen/t e Zhvillimit; nuk ka urdhër gjykate, vendim gjykate, vendim, urdhër apo gjykim pezull, dhe asnjë veprim, pezull ose të paralajmëruar, që lidhet me pronësinë, qiradhënien, përdorimin, shfrytëzimin apo operimin nga asnjë person, të tokës së përfshirë në Marrëveshje Zhvillimi;
(i) në dijeninë e Qeverisë Shqiptare, nuk ka asnjë Material të Rrezikshëm në Sheshin dhe/ose në Ndërtesat e Projektit dhe nuk ka asnjë procedurë apo veprim pezull ose të paralajmëruar nga asnjë Entitet Qeveritar ose person tjetër, në kuadër të ndonjë ligji mjedisor lidhur me Sheshin dhe/ose Ndërtesat e Projektit.
13.3 [bookmark: _Toc118223250]Deklaratat dhe garancitë e ASDC-së
Përveçse kur përcaktohet shprehimisht ndryshe në këtë Pikë, ASDC-ja deklaron dhe i garanton Eagle Hills-it se në Përfundim, deklaratat e mëposhtme janë të vërteta dhe të sakta dhe do të vijojnë të jenë të vërteta dhe të sakta përgjatë gjithë kësaj Marrëveshjeje:
(a) ASDC-ja ka pushtetin dhe autoritetin e plotë për të lidhur Marrëveshjet e Transaksionit në të cilat ASDC-ja është palë, si dhe për përmbushjen e detyrimeve përkatëse në Marrëveshjet e Transaksionit;
(b) ASDC-ja ka marrë të gjitha miratimet e nevojshme dhe ka kryer të gjitha procedurat e nevojshme për të lidhur Marrëveshjet e Transaksionit në të cilat ASDC-ja është palë, si dhe për përmbushjen e detyrimeve të veta në Marrëveshjet e Transaksionit;
(c) dispozitat e Marrëveshjeve të Transaksionit përbëjnë detyrime të ligjshme, të vlefshme dhe të detyrueshme të ASDC-së, të zbatueshme ndaj saj në përputhje me kushtet përkatëse;
(d) procesi që i parapriu nënshkrimit të Marrëveshjeve të Transaksionit, nëneshkrimi i i Marrëveshjeve të Transaksionit dhe dokumentet e tjera lidhur me këtë Marrëveshje dhe të referuara në të, është kryer në përputhje të plotë me Legjislacionin e Zbatueshëm;
(e) të gjitha autorizimet nga, miratimet e, dhe dorëzimet te të gjitha autoritetet dhe subjektet kompetente, që nevojiten të merren ose kryhen përpara formimit të Investitorit Strategjik dhe Përfundimit për t’i siguruar ASDC-së autorizimin për të lidhur dhe zbatuar këtë Marrëveshje dhe të gjitha veprimet e parashikuara në të, janë marrë dhe janë të vlefshme, në fuqi, dhe me efekt të plotë;
(f) as nënshkrimi i Marrëveshjeve të Transaksionit dhe as përmbushja e tyre nga ASDC-ja nuk: (i) shkel asnjë gjykim apo urdhër të zbatueshëm ndaj ASDC-së, (ii) shkel asnjë dispozitë të Legjislacionit të Zbatueshëm; (iii) bie ndesh apo shkakton shkeljen e ndonjë prej marrëveshjeve në të cilat ASDC-ja është palë, apo të cilat i zbatohen ASDC-së;
(g) nuk është ndërmarrë asnjë veprim dhe asnjë procedurë nuk është kërkuar, filluar apo pritet të fillohet në gjykatë, gjykatë arbitrazhi ose arbitër apo Entitet qeveritar tjetër, që mund të ndikojë ligjshmërinë, vlefshmërinë ose zbatueshmërinë e Marrëveshjeve të Transaksionit përpara ose pas formimit të Investitorit Strategjik dhe se, në dijeninë e ASDC-së, nuk ka paralajmërim për ndërmarrjen e veprimeve të tilla;
(h) përveç çështjeve të renditura në Shtojcën 15 (Pretendimet e Palëve të Treta), nuk ka procedime pezull ose, në dijeninë e ASDC-së, të paralajmëruara me shkrim, që prekin ndonjë pjesë të Sheshit të Projektit; nuk ka urdhër gjykate, vendim gjykate, vendim, urdhër apo gjykim pezull, dhe asnjë veprim, pezull ose të paralajmëruar, që lidhet me pronësinë, qiradhënien, përdorimin, shfrytëzimin apo operimin nga asnjë person, të tokës së përfshirë në Marrëveshje Zhvillimi;
(i) në dijeninë e ASDC-së, nuk ka asnjë Material të Rrezikshëm në Sheshin dhe/ose në Ndërtesat e Projektit dhe nuk ka asnjë procedurë apo veprim pezull ose të paralajmëruar me shkrim nga asnjë Entitet qeveritar ose person tjetër, në kuadër të ndonjë ligji mjedisor lidhur me Sheshin dhe/ose Ndërtesat e Projektit;
(j) garanton se Sheshi i Projektit, ose pjesët përkatëse, është i lirë dhe mbetet i lirë nga çdo Barrësim ose interes i palëve të treta për të gjithë kohëzgjatjen e Projektit, përveçse nëse miratohet shprehimisht nga Eagle Hills-i;
(k) garanton dhe merr përsipër të zotërojë plotësisht Sheshin e Projektit dhe të mos e Barrësojë Sheshin e Projektit apo pjesë të tij, për të gjithë kohëzgjatjen, përveçse kur parashikohet shprehimisht ndryshe në këtë Marrëveshje.
14. [bookmark: _Ref118122490][bookmark: _Toc118223251]PAVARËSIA E DEKLARATAVE, MASA KORRIGJUESE
14.1 Çdo deklaratë dhe garanci e përcaktuar në Kreun 13 (Deklaratat dhe garancitë) të kësaj Marrëveshjeje, është e veçantë dhe e pavarur dhe, përveçse kur parashikohet shprehimisht ndryshe në këtë Marrëveshje, nuk kufizohet duke ju referuar garancive të tjera të parashikuara në nenin në fjalë, apo nga asgjë tjetër në Marrëveshje.
14.2 Pa cenuar asnjë detyrim ose përgjegjësi të Aksionerëve në kuadër të kësaj Marrëveshjeje, secili Aksionar u bën menjëherë me dije Aksionerëve të tjerë çdo çështje:
(a) që mund të vijë ose t’i bëhet me dije përpara ose pas formimit të Investitorit Strategjik, dhe
(b) që nuk përputhet me ndonjë nga deklaratat dhe garancitë e parashikuara në Nenin 13.1 (Deklaratat dhe garancitë e Eagle Hills-it) ose 13.2 (Deklaratat dhe garancitë e Qeverisë Shqiptare) të kësaj Marrëveshjeje, ose që mund t’i bëjnë ato të pavërteta, të pasakta, ngatërruese, ose që është thelbësor të dihet për të marrë vendimin e përfshirjes në Projektin e parashikuar nga kjo Marrëveshje.
14.3 Nëse ndonjë nga deklaratat dhe garancitë e bëra nga Qeveria Shqiptare në kuadër të kësaj Marrëveshjeje, është plotësisht ose pjesërisht e pavërtetë, Qeveria Shqiptare ka të drejtën ta korrigjojë defektin e garancive dhe deklaratave brenda një periudhe prej 6 (gjashtë) muajsh nga data që Qeveria Shqiptare ka marrë dijeni se deklarata/garancia nuk është e vërtetë, për të siguruar që të gjitha efektet pas korrigjimit të jenë, në të gjitha drejtimet, të njëjta sikur deklarata dhe garancia e bërë në këtë Marrëveshje të ishte e vërtetë.
15. [bookmark: _Ref104919315][bookmark: _Toc118223252]MARRËVESHJET
15.1 [bookmark: _Toc118223253]Miratimet dhe pajtueshmëria
Pa kufizim ndaj asnjë pike tjetër të kësaj Marrëveshjeje, lidhur me Projektin e rregulluar nga ose të parashikuar në këtë Marrëveshje, secila Palë, individualisht, angazhohet kundrejt Palëve të tjera të kësaj Marrëveshjeje se do të sigurojë të gjitha miratimet ose lejet e kërkuara në të gjitha juridiksionet e prekura, duke përfshirë, por pa u kufizuar ndaj Qeverisë Shqiptare, do të bëjë të gjitha njoftimet, dorëzimet dhe publikimet e kërkuara dhe se do të respektojë të gjitha ligjet e zbatueshme, përfshirë, por pa u kufizuar, tregjet e kapitalit (p.sh., rregullat për manipulimin e tregut) dhe legjislacionin për kontrollin e bashkimit, në të gjitha juridiksionet e prekura, duke përfshirë, por pa u kufizuar, ndaj Qeverisë Shqiptare, në çdo kohë.
15.2 [bookmark: _Toc118223254]Procedimet
Secila Palë individualisht angazhohet se do të njoftojë me shkrim Palët e tjera pa vonesë në rast se palë të treta nisin ose paralajmërojnë nisjen e procedimeve lidhur me Projektin ose transaksionet e rregulluara nga, apo të parashikuara në këtë Marrëveshje.
15.3 [bookmark: _Ref109318483][bookmark: _Toc118223255]Gëzimi i qetë
[bookmark: _Ref99899030]Pas dorëzimit të Sheshit të Projektit të Fazës 1 dhe/ose Sheshit të Projektit të Fazës 2, Qeveria Shqiptare siguron se Investitori Strategjik do ta zotërojë Sheshin e Projektit në mënyrë të qetë dhe paqësore për përdorimin e lejuar, dhe se ky zotërim dhe gëzim nuk ndërpritet, cenohet apo pengohet nga kërkesa ose pretendime nga ndonjë palë e tretë lidhur me pronësinë ose titullin e tokës së përfshirë në Sheshin e Projektit.
16. [bookmark: _Ref110957619][bookmark: _Toc118223256]DËMSHPËRBLIMI
16.1 [bookmark: _Toc118223257]Dëmshpërblimi nga Palët Investitore
Krahas masave korrigjuese të parashikuara nga kjo Marrëveshje, Marrëveshjet e Transaksionit ose të disponueshme sipas Legjislacionit të Zbatueshëm, Palët Investitore dëmshpërblejnë dhe mbrojnë Qeverinë Shqiptare ose Investitorin Strategjik (sipas rastit) nga të gjitha humbjet e bazuara në, që vijnë nga, ose që lidhen me ndonjë nga rastet e mëposhtme:
(a) ndonjë shkelje nga Eagle Hills-i të deklaratave dhe/ose garancive të bëra nga Eagle Hills-i në këtë Marrëveshje dhe/ose në Marrëveshjet e Transaksionit, që nuk korrigjohet brenda 6 (gjashtë) muajsh;
(b) ndonjë shkelje thelbësore nga Eagle Hills-i ose Personat e Lidhur e detyrimeve përkatëse sipas kësaj Marrëveshjeje dhe/ose Marrëveshjeve të Transaksionit.
16.2 [bookmark: _Toc118223258]Dëmshpërblimi nga Qeveria Shqiptare
Krahas masave korrigjuese të parashikuara nga kjo Marrëveshje, Marrëveshjet e Transaksionit ose të disponueshme sipas Legjislacionit të Zbatueshëm, Qeveria Shqiptare dëmshpërblen dhe mbron Eagle Hills-in ose Investitorin Strategjik (sipas rastit) nga të gjitha humbjet e bazuara në, që vijnë nga, ose që lidhen me ndonjë nga rastet e mëposhtme:
(a) ndonjë shkelje nga Qeveria Shqiptare të deklaratave dhe/ose garancive të bëra nga Qeveria Shqiptare në këtë Marrëveshje dhe/ose në Marrëveshjet e Transaksionit, që nuk korrigjohet brenda gjashtë (6) muajve;
(b) ndonjë shkelje thelbësore nga Qeveria Shqiptare të detyrimeve përkatëse sipas kësaj Marrëveshjeje dhe/ose Marrëveshjeve të Transaksionit;
(c) ndonjë dëm të shkaktuar për shkak të Ndikimeve Përkeqësuese Thelbësore të Qeverisë.
Gjithashtu, Qeveria Shqiptare është përgjegjëse për:
(a) çdo humbje ose dëm ndaj palëve të treta (përfshirë lëndimin fizik) të shkaktuar gjatë Lirimit Fizik nga Qeveria Shqiptare ose përfaqësuesit apo punonjësit e vet; dhe
(b) çdo humbje ose dëm i shkaktuar nga Qeveria Shqiptare ose përfaqësuesit apo punonjësit e vet, ndaj objekteve të sjella në Sheshin e Projektit nga, ose në emër të Investitorit Strategjik dhe/ose Eagle Hills-it, por me kusht që këto objekte të jenë sjellë në Sheshin e Projektit me kërkesën me shkrim të Qeverisë Shqiptare ose ASDC-së.
16.3 [bookmark: _Toc118223259]Dëmshpërblimi nga ASDC-ja
16.3.1 Krahas masave korrigjuese të parashikuara nga kjo Marrëveshje, Marrëveshjet e Transaksionit ose të disponueshme sipas Legjislacionit të Zbatueshëm, ASDC-ja dëmshpërblen dhe mbron Eagle Hills-in ose Investitorin Strategjik (sipas rastit) nga të gjitha humbjet e bazuara në, që vijnë nga, ose që lidhen me ndonjë nga rastet e mëposhtme:
(a) ndonjë shkelje nga ASDC-ja të deklaratave dhe/ose garancive të bëra nga ASDC-ja në këtë Marrëveshje dhe/ose në Marrëveshjet e Transaksionit, që nuk korrigjohet brenda 6 (gjashtë) muajve;
(b) ndonjë shkelje thelbësore nga ASDC-ja të detyrimeve përkatëse sipas kësaj Marrëveshjeje dhe/ose Marrëveshjeve të Transaksionit;
(c) ndonjë dëm të shkaktuar për shkak të Ndikimeve Përkeqësuese Thelbësore të Qeverisë.
Gjithashtu, ASDC-ja është përgjegjëse për:
(a) çdo humbje ose dëm ndaj palëve të treta (përfshirë lëndimin fizik) të shkaktuar gjatë Lirimit Fizik nga ASDC-ja ose përfaqësuesit apo punonjësit e vet; dhe
(b) çdo humbje ose dëm të shkaktuar nga ASDC-ja ose përfaqësuesit apo punonjësit e vet ndaj objekteve të sjella në Sheshin e Projektit nga, ose në emër të Investitorit Strategjik dhe/ose Eagle Hills-it, por me kusht që këto objekte të jenë sjellë në Sheshin e Projektit me kërkesën me shkrim të Qeverisë Shqiptare ose ASDC-së.
16.3.2 Krahas kësaj, ASDC-ja merr përsipër, me kosto dhe shpenzime të vetat, të veprojë si palë zëvendësuese për Investitorin Strategjik në të gjitha mosmarrëveshjet, që ky i fundit mund të ketë me palë të treta private lidhur me pretendimet që këto palë mund të ngrenë për të drejtat e pronësisë ndaj Sheshit të Projektit.
16.4 [bookmark: _Toc118223260]Dëmshpërblimi i Investitorit Strategjik nga Aksionerët
16.4.1 Aksionerët ose Aksionari që kryen shkeljen, sipas rastit, dëmshpërblen dhe mbron Investitorin Strategjik nga të gjitha humbjet e bazuara në, që vijnë nga, apo lidhur me ndonjë nga rastet e mëposhtme:
(a) çdo shkelje nga Aksionerët ose Aksionari të deklaratave dhe/ose garancive të bëra nga Aksionerët ose Aksionari në këtë Marrëveshje dhe/ose në Marrëveshjet e Transaksionit (nëse shkelja nuk është korrigjuar brenda gjashtë (6) muajve);
(b) çdo shkelje nga Aksionerët ose Aksionari i detyrimeve sipas kësaj Marrëveshjeje, duke përfshirë efektshmërinë e rritjes së kapitalit, dhe/ose Marrëveshjeve të Transaksionit.
16.4.2 Nëse Investitori Strategjik (ose shoqëritë e kontrolluara) ka, ose mund të ketë pretendime ndaj një Aksionari ose Personi i Lidhur të këtij të fundit, që lidhet me këtë Marrëveshje, një marrëveshje ose ligj tjetër, atëherë Aksionari në fjalë do të sigurojë se Drejtori i emëruar prej tij, apo anëtarët e Këshillit Mbikëqyrës, nuk do të bëjnë asgjë që pengon ose cenon Investitorin Strategjik ose degët e tij, të ngrenë ose zbatojnë pretendimin ndaj Aksionarit të mësipërm dhe se, nëse nevojitet, do të bëjë të mundur që të gjitha vendimet lidhur me pretendimin, të merren nga Drejtori ose anëtarët e Bordit Mbikëqyrës të propozuar nga Aksionerët që dëshirojnë të ngrenë ose zbatojnë pretendimin. Ky parashikim nuk cenon asnjë të drejtë të vetë Aksionarit, ndaj të cilit ngrihet pretendimi që ta kundërshtojë atë.
16.5 [bookmark: _Toc118223261]Performanca Specifike
Aksionerët pranojnë dhe bien dakord se Dëmet nuk përbëjnë masë korrigjuese të përshtatshme për shkeljet e deklaratave dhe garancive të bëra nga Aksionerët ose të detyrimeve të tyre sipas Marrëveshjeve të Transaksionit. Secili Aksionar dhe Investitori Strategjik, do të kenë të drejtën (krahas Dëmeve) të kërkojnë përmbushje të veçantë lidhur me çdo shkelje të deklaratave dhe garancive ose detyrimeve nga ndonjë Aksionar.
16.6 [bookmark: _Toc118223262]Asnjë Rikuperim i Shumëfishtë
Aksionerët nuk kanë të drejtë të rikuperojnë Dëmet, apo të marrin pagesë ose dëmshpërblim: (i) më shumë se një herë për të njëjtën humbje ose shkelje, ose (ii) në masën që Investitori Strategjik ka rikuperuar Dëmet apo ka marrë pagesë ose dëmshpërblim për humbjen apo shkeljen që vjen nga të njëjtat fakte ose rrethana.
16.7 [bookmark: _Toc118223263]Shkeljet nga Palë të Tjera
Palët nuk mbajnë përgjegjësi në këtë Marrëveshje lidhur me asnjë çështje, veprim, mosveprim ose rrethanë (ose kombinim i tyre) dhe për asnjë humbje që vjen prej tyre, për aq sa ato nuk do të kishin ndodhur nëse nuk do të ishte shkelur kjo Marrëveshje ose Legjislacioni i Zbatueshëm nga Pala tjetër.

17. [bookmark: _Ref104902713][bookmark: _Toc118223264]FORCA MADHORE
17.1 [bookmark: _Ref104809483][bookmark: _Toc118223265][bookmark: _Ref102734247]Ngjarjet e Forcës Madhore.
17.1.1 [bookmark: _Ref102747111]“Forca Madhore” nënkupton një ngjarje që:
(a) pengon Palën e prekur të përmbushë detyrimet e veta sipas kësaj Marrëveshjeje;
(b) është jashtë kontrollit të arsyeshëm, dhe jo rezultat i fajit ose neglizhencës, të Palës së prekur; dhe
(c) Pala e prekur nuk mund ta shmangte këtë ndodhi ose ngjarje duke treguar kujdesin e duhur dhe duke përdorur aftësi të ndryshme (përfshirë shpenzimin e shumave të ndryshme). 
17.1.2 [bookmark: _Ref102734271]Në varësi të përmbushjes së kushteve të lartpërmendura, një ngjarje e Forcës Madhore përfshin, por pa u kufizuar, ndodhitë dhe ngjarjet e mëposhtme:
(a) fenomenet natyrore, të tilla si stuhitë, uraganet, përmbytjet, rrufeja, shpërthimet vullkanike dhe tërmetet;
(b) shpërthimet ose zjarret e shkaktuara nga rrufetë (përtej parametrave të sistemit të tokëzimit të Projektit), pajisjet supersonike ose shkaqe të tjera që nuk lidhen me veprimet apo mosveprimet e Palës që kërkon t’i hiqet detyrimi i përmbushjes;
(c) veprat e luftës ose trazirat publike dhe civile, protestat, kryengritjet, sabotimi, epidemitë, pandemitë (për shmangien e dyshimit, përveç ngjarjeve ekzistuese të Covid-19), kontaminimi radioaktiv, aktet terroriste, rebelimet;
(d) grevat (ose veprim i organizuar me të njëjtin efekt si greva) ose mosmarrëveshjet e punës, përveç grevave të punonjësve të Investitorit Strategjik apo të Eagle Hills-it ose Personave të Lidhur përkatës; 
(e) ndërprerja e pjesshme ose e plotë e veprimtarisë së Investitorit Strategjik ose një pjese të saj gjatë vlefshmërisë së një vendimi për gjendjen e emergjencës ose fatkeqësitë natyrore në territorin e Republikës së Shqipërisë, ose njësisë së qeverisjes vendore ku ndodhet Sheshi i Projektit;
(f) çdo akt i detyrueshëm i Entiteteve Qeveritare, i lëshuar si rrjedhojë e sa më sipër;
(g) ngjarje e një fenomeni të paparashikueshëm gjeoteknik, që mund të ndikojë negativisht punimet e ndërtimit dhe operacionet e Investitorit Strategjik;
17.1.3 	Pavarësisht sa më sipër, një ngjarje e Forcës Madhore nuk përfshin:
(a) padisponueshmërinë e fuqisë punëtore, pajisjeve, materialeve, shërbimeve komunale ose burimeve të tjera (përveç rastit kur kjo padisponueshmëri vjen si rezultat i një ngjarjeje të Forcës Madhore);
(b) vështirësitë ekonomike dhe financiare, ose mungesën e fondeve apo pamundësinë e përmbushjes së detyrimeve Financiare ose të kryerjes së pagesës brenda afatit ose përfitimit të financimit;
(c) mungesën e materialeve të nevojshme për zhvillimin, ndërtimin ose mirëmbajtjen e Projektit (përveç rasteve kur mungesa e materialeve vjen si rezultat i një ngjarjeje të Forcës Madhore).
17.1.4 [bookmark: _Ref102743064]Përveçse siç parashikon Neni 17.2 (Zgjidhja bazuar në Forcë Madhore), Forca Madhore nuk i jep asnjërës Palë të drejtën ta zgjidhë këtë Marrëveshje apo ndonjë nga Marrëveshjet e Transaksionit, dhe asnjëra Palë nuk ka të drejtën të ngrejë pretendim për shkelje të Marrëveshjes apo të mbajë përgjegjësi në rastin e mospërmbushjes së detyrimeve përkatëse ose vonesave, për sa kohë që kjo mospërmbushje ose vonesë në përmbushjen e detyrimeve, ka ardhur si pasojë e një Force Madhore.
17.1.5 [bookmark: _Ref102743250]Përveçse siç parashikohet në Nenin 17.2 (Zgjidhja bazuar në Forcë Madhore), afatet e përcaktuara në këtë Marrëveshje shtyhen ditë pas dite kur njëra nga Palët pezullon detyrimet e veta në këtë Marrëveshje për shkak të një Force Madhore.
17.1.6 Pala e prekur nga Forca Madhore përfiton lehtësim bazuar në paragrafin 17.1.5 më lart, vetëm nëse ka njoftuar me shkrim Palën tjetër, duke përshkruar:
(a) natyrën e Forcës Madhore dhe se si i përmbush ajo kriteret e përcaktuara në Nenin 17.1 (Ngjarjet e Forcës Madhore); dhe
(b) [bookmark: _Ref102743137]të gjitha masat e arsyeshme që ka ndërmarrë për të reduktuar ndikimin dhe zbutur pasojat e Forcës Madhore sa më parë ka qenë e mundur; dhe
(c) pritshmërinë e Palës lidhur me ndikimin që Forca Madhore do të ketë në përmbushjen e detyrimeve të Palës në fjalë sipas kësaj Marrëveshjeje, duke përfshirë implikimet operacionale dhe financiare, si dhe kohëzgjatjen e parashikuar të këtyre pasojave; dhe
(d) një përshkrim të masave dhe planeve të rimëkëmbjes dhe rehabilitimit që Pala synon të ndërmarrë për të tejkaluar efektet negative. 
17.1.7 [bookmark: _Ref102748002]Pa vonesë pa shkak pas bërjes së njoftimit, Palët konsultohen me njëra-tjetrën në mirëbesim dhe bëjnë përpjekje të arsyeshme për të dakordësuar kushtet e duhura për zbutjen e efekteve të Forcës Madhore dhe për lehtësimin e vijimësisë së përmbushjes së kësaj Marrëveshjeje.
17.1.8 Palët bien dakord se, në varësi të Nenin 17.2 (Zgjidhja bazuar në Forcë Madhore), ngjarja e një Force Madhore nuk: (i) u shuan Palëve detyrimin e përmbushjes së kësaj Marrëveshjeje, por thjesht pezullon këtë detyrim deri kur Forca Madhore të ketë përfunduar, dhe (ii) nuk shuan detyrimin e Palës së prekur nga Forca Madhore për të përmbushur detyrimet në këtë Marrëveshje apo përgjegjësinë për mospërmbushjen e detyrimeve të veta, nëse mospërmbushja ka ndodhur përpara ngjarjes së Forcës Madhore, ose nuk lidhet me një ngjarje të Forcës Madhore.
17.2 [bookmark: _Ref102747077][bookmark: _Toc118223266]Zgjidhja bazuar në Forcë Madhore
17.2.1 [bookmark: _Ref102748576]Nëse, në përputhje me paragrafin 17.1.7 (Ngjarjet e Forcës Madhore), Palët nuk arrijnë të bien dakord brenda 180 (njëqind e tetëdhjetë) ditësh nga data e nisjes së ngjarjes së Forcës Madhore dhe nëse Forca Madhore vazhdon ose pasoja e saj bën që Pala e prekur ta ketë të pamundur përmbushjen e të gjitha, ose thelbësisht të gjitha detyrimeve të veta në këtë Marrëveshje, çdonjëra Palë ka të drejtën ta zgjidhë këtë Marrëveshje.
17.2.2 [bookmark: _Ref102748583]Nëse një ngjarje e Forcës Madhore ndodh dhe vazhdon për një periudhë të përgjithshme prej të paktën 180 (njëqind e tetëdhjetë) ditësh gjatë një periudhe të pandërprerë prej 12 (dymbëdhjetë) muajsh, atëherë secila Palë ka të drejtën ta zgjidhë këtë Marrëveshje.
17.2.3 Në mbështetje të paragrafit 17.2.1 ose paragrafit 17.2.2, secila Palë mund ta zgjidhë këtë Marrëveshje në mënyrë të menjëhershme përmes dorëzimit të një “njoftimi për zgjidhje pa shkak” me shkrim te Palët e tjera. Në këtë rast, Marrëveshja zgjidhet në datën e dorëzimit të “njoftimit për zgjidhje pa shkak” te Pala tjetër.
17.3 [bookmark: _Toc118223267]Pasojat e Zgjidhjes së Parakohshme bazuar në Forcë Madhore
17.3.1 Zgjidhja e kësaj Marrëveshjeje për arsye të një Ngjarjeje të Forcës Madhore, konsiderohet të jetë një Shkak për Ushtrimin e Opsionit për Shitje dhe/ose Shkak për Ushtrimin e Opsionit për Blerje.
17.3.2 Palët bien dakord se gjatë përllogaritjes së Vlerës së Drejtë të Tregut, Eksperti merr në konsideratë çdo rimbursim që Pala që ka deklaruar Ngjarjen e Forcës Madhore ka ose, arsyeshëm, mund të marrë nga shoqëritë e sigurimit lidhur me Ngjarjen e Forcës Madhore. 
18. [bookmark: _Toc118223268]DALJA
18.1 [bookmark: _Ref110957558][bookmark: _Toc118223269]Dalja e Eagle Hills
Eagle Hills-i ka të drejtën të Ushtrojë Opsionin për Shitje, vetëm në rastet e mëposhtme:
(a) Qeveria Shqiptare ka kryer shkelje thelbësore të ndonjë nga zotimeve përkatëse të parashikuara në Nenin 7.1 (Dorëzimi i Sheshit të Fazës 1), Nenin 8.5 (Lirimi Fizik i dhe Pastrimi i Mjedisit të Sheshit të Projektit të Fazës 2), Nenin 8.4 (Dorëzimi i Sheshit të Projektit të Fazës 2) dhe Kreun 11 (Zotime të tjera nga Qeveria Shqiptare); dhe/ose
(b) Qeveria Shqiptare ka kryer shkelje thelbësore të ndonjë prej deklaratave dhe garancive të parashikuara në Nenin 13.2 (Deklaratat dhe garancitë e Qeverisë Shqiptare);
(c) Eagle Hills ka bërë njoftim për zgjidhje sipas parashikimit në Nenin 17.2 (Zgjidhja bazuar në Forcë Madhore).
me kusht që: (i) Qeveria Shqiptare të mos ketë korrigjuar shkeljet e përcaktuara në nënparagrafeve e mësipërme (a) ose (b) brenda gjashtë (6) muajve nga marrja e njoftimit me shkrim për shkeljen; dhe (ii) Eagle Hills-i, Personat e Lidhur ose Investitori Strategjik, të mos kenë shkaktuar asnjë nga shkeljet e përcaktuara në nënparagrafet e mësipërme (a), (b), ose (c), përmes shkeljes së ndonjë prej Marrëveshjeve të Transaksionit dhe detyrimeve përkatëse në to (“Shkaku për Ushtrimin e Opsionit për Shitje”).
18.2 [bookmark: _Ref99451864][bookmark: _Ref99454476][bookmark: _Toc118223270]Dalja e Qeverisë Shqiptare
Qeveria Shqiptare (përmes ASDC-së ose një subjekti tjetër plotësisht të zotëruar dhe të Kontrolluar nga Qeveria Shqiptare) ka të drejtën të kryejë Ushtrimin e Opsionit për Blerje në rastet e mëposhtme:
(a) Eagle Hills-i ose Investitori Strategjik braktis Projektin;
(b) Eagle Hills-i ka kryer shkelje thelbësore të zotimeve përkatëse të përcaktuara në Kreun 12 (Zotimet e Eagle Hills); dhe/ose
(c) Eagle Hills-i ka kryer shkelje thelbësore të ndonjë prej deklaratave dhe garancive të parashikuara në Nenin 13.1 (Deklaratat dhe Garancitë e Eagle Hills dhe Personave të Lidhur përkatës);
(d) Qeveria Shqiptare ose ASDC-ja ka bërë njoftim për zgjidhje në përputhje me parashikimet e Nenit 9.2 (Mospërfundimi i Projektit brenda Datës së Përfundimit të Zhvillimit) ose Nenit 17.2 (Zgjidhja bazuar në Forcë Madhore);
me kusht që: (i) Eagle Hills-i të mos ketë korrigjuar shkeljet e përcaktuara në nënparagrafet e mësipërme (b) dhe (c) brenda 6 (gjashtë) muajve nga marrja e njoftimit me shkrim për shkeljen; dhe (ii) Qeveria Shqiptare ose Investitori Strategjik (ky i fundit përmes veprimeve/mosveprimeve nga përfaqësuesit e Qeverisë Shqiptare në Mbledhjen e Asamblesë dhe/ose Këshillit Mbikëqyrës), të mos kenë shkaktuar asnjë nga rastet e përcaktuara në nënparagrafet e mësipërme (a), (b), ose (c) përmes shkeljes së ndonjë prej Marrëveshjeve të Transaksionit (“Shkaku për Ushtrimin e Opsionit për Blerje”).
18.3 [bookmark: _Toc118223271]Pasojat e Shkakut për Ushtrimin e Opsionit për Blerje/Shitje
18.3.1 [bookmark: _Ref99451818]Në rastin e Shkakut për Ushtrimin e Opsionit për Blerje, Qeveria Shqiptare ka të drejtën të blejë nga Eagle Hills-i, dhe Eagle Hills-i ka detyrimin t’i shesë Qeverisë Shqiptare të gjitha, dhe jo më pak se të gjitha, aksionet e Eagle Hills-it në Investitorin Strategjik në Vlerën e Drejtë të Tregut, me kusht që (“Ushtrimi i Opsionit për Blerje”), nëse Ushtrimi i Opsionit për Blerje bazohet në Shkakun për Ushtrimin e Opsionit për Blerje të parashikuar në Nenin 18.2 Vlera e Drejtë e Tregut për aksionet e Eagle Hills-it në Investitorin Strategjik, është zero (0).
18.3.2 [bookmark: _Ref99452575]Në rastin e një Shkaku për Ushtrimin e Opsionit për Shitje, Eagle Hills-i ka të drejtën t’i shesë Qeverisë Shqiptare dhe Qeveria Shqiptare ka detyrimin të blejë ose të mundësojë blerjen nga Eagle Hills-i të të gjitha dhe jo më pak se të gjitha aksioneve të Eagle Hills-it në Investitorin Strategjik në Vlerën e Drejtë të Tregut (“Ushtrimi i Opsionit për Shitje”).
18.3.3 [bookmark: _Ref99451839]Në varësi të paragrafit 18.3.1, Ushtrimi i Opsionit për Blerje mund të ushtrohet brenda 90 (nëntëdhjetë) Ditëve Pune pasi Qeveria Shqiptare të ketë bërë njoftim me shkrim ndaj Eagle Hills-it, ku përcaktohet se ka ndodhur Shkak për Ushtrimin e Opsionit për Blerje (“Periudha e Ushtrimit të Opsionit për Blerje”) ose në çdo kohë më pas, nëse shtyrja e afatit dakordësohet shprehimisht nga Qeveria Shqiptare dhe Eagle Hills-i. Kryerja në kohën e duhur të Ushtrimit të Opsionit për Blerje, duhet të kryhet jo më vonë se ora 00:00, në ditën e fundit të Periudhës së Ushtrimit nga Opsioni për Blerje ose Periudhës shtesë së Ushtrimit nga Opsioni për Blerje. Qeveria Shqiptare Ushtron Opsionin për Blerje përmes njoftimit ndaj Eagle Hills-it, ku përcaktohet se Qeveria Shqiptare Ushtron Opsionin për Blerje në përputhje me termat dhe kushtet e kësaj Marrëveshjeje (“Njoftimi i Ushtrimit të Opsionit për Blerje”).
18.3.4 [bookmark: _Ref99452581]Në varësi të paragrafit 18.3.2 më lart, Ushtrimi i Opsionit për Shitje mund të ushtrohet brenda 90 (nëntëdhjetë) Ditëve Pune pasi Eagle Hills-i të ketë bërë njoftim me shkrim ndaj Qeverisë Shqiptare, ku përcaktohet se ka ndodhur Shkak për Ushtrimin e Opsionit për Shitje (“Periudha e Ushtrimit të Opsionit për Shitje”) ose në çdo kohë më pas, nëse shtyrja e afatit dakordësohet shprehimisht nga Qeveria Shqiptare dhe Eagle Hills-i. Kryerja në kohën e duhur të Ushtrimit të Opsionit për Shitje, duhet të kryhet jo më vonë se ora 00:00, në ditën e fundit të Periudhës së Ushtrimit nga Opsioni për Shitje ose Periudhës shtesë së Ushtrimit të Opsionit për Shitje. Eagle Hills-i kryen Ushtrimin e Opsionit për Shitje përmes njoftimit ndaj Qeverisë Shqiptare, ku përcaktohet se Eagle Hills-i Ushtron Opsionin për Shitje në përputhje me termat dhe kushtet e kësaj Marrëveshjeje (“Njoftimi i Ushtrimit nga Opsioni për Shitje”).
18.3.5 [bookmark: _Ref99452121]Ushtrimet e Opsionit për Blerje/Shitje (“Opsionet e Shitblerjes” dhe secili “Opsion Shitblerjeje”) janë të pakthyeshme dhe detyruese për Aksionerët. Aksionerët bien dakord t’i japin fuqi dhe efekt të plotë ushtrimit të Opsioneve të Shitblerjes.
18.3.6 Blerja nga Qeveria Shqiptare në përputhje me një Opsion Shitblerjeje, kryhet brenda 10 (dhjetë) Ditëve Pune pas miratimit të bashkimit sipas Nenit 19.2 (Miratimi i Bashkimit) të kësaj Marrëveshjeje dhe parashikimeve të Nenit 10.06 (c) (E drejta e Parablerjes e Aksionarit Joshitës në Transfertat e Kufizuara) të Statutit, zbatohet mutatis mutandis.

19. [bookmark: _Ref104817809][bookmark: _Toc118223272]USHTRIMI I OPSIONEVE TË SHITBLERJES
19.1 [bookmark: _Toc118223273]Të përgjithshme
19.1.1 Pas ushtrimit të Opsionit të Shitblerjes, Eagle Hills-i dhe ASDC-ja nënshkruajnë dhe ekzekutojnë Aktin e Transferimit. Në përputhje me termat dhe kushtet e Aktit të Transferimit, aksionet shiten nga Eagle Hills-i tek ASDC-ja dhe kalojnë nga Eagle Hills-i tek ASDC-ja. Për sa kohë nuk përcaktohet konkretisht ndryshe në këtë Marrëveshje, Eagle Hills-i i cakton dhe i transferon aksionet me të gjitha të drejtat dhe detyrimet shoqëruese në përputhje me kushtet e Aktit të Transferimit dhe në varësi të (i) miratimit të bashkimit, sipas rastit, dhe (ii) pagesës së Vlerës së Drejtë të Tregut në llogarinë bankare të përcaktuar nga Eagle Hills-i.
19.1.2 Aksionerët sigurojnë që të drejtat dhe detyrimet në këtë Marrëveshje, të përmbushen deri në përfundimin e transferimit të aksioneve.
19.2 [bookmark: _bookmark7][bookmark: _Ref99454532][bookmark: _Toc118223274]Miratimi i nga Autoriteti Konkurrencës
Në rastin e ushtrimit të një Opsioni Shitblerjeje, Qeveria Shqiptare nuk do të shkaktojë asnjë vonesë të paarsyeshme, me qëllim që miratimet që nevojiten për kryerjen e shitblerjes, të merren prej Autoritetit Shqiptar të Konkurrencës dhe të bëhen të formës së prerë dhe të paankimueshme. Eagle Hills-i asiston Qeverinë Shqiptare dhe Investitorin Strategjik sa të jetë e mundur dhe me shpenzime të Investitorit Strategjik, sa i përket përgatitjes së dokumenteve që duhet të dorëzohen për kontrollin e bashkimit.
19.3 [bookmark: _Toc118223275]Dorëheqja e personave të emëruar
19.3.1 [bookmark: _bookmark8][bookmark: _Ref118201331]Në rastin e ushtrimit të një Opsioni Shitblerjeje, Eagle Hills siguron që anëtarët e Këshillit Mbikëqyrës të caktuar nga Eagle Hills-i, të japin menjëherë dorëheqjen nga posti sapo të ekzekutohet Akti i Transferimit dhe të heqin dorë nga çdo pretendim që mund të kenë ndaj Investitorit Strategjik. Nëse kërkohet nga ASDC-ja, Eagle Hills-i kryen të gjitha veprimet dhe nënshkruan të gjitha dokumentet që mund të nevojiten për të siguruar dorëheqjen ose largimin e personave nga postet përkatëse në kohën e duhur.
19.3.2 [bookmark: _Ref118111142]Dorëheqja në përputhje me paragrafin 19.3.1 të kësaj Marrëveshjeje, hyn në fuqi pa asnjë detyrim nga ana e Investitorit Strategjik për të dhënë kompensim për humbjen e postit apo për arsye të tjera. Me heqjen e personave të emëruar, Eagle Hills-i dëmshpërblen plotësisht dhe mbron ASDC-në dhe Investitorin Strategjik, nga të gjitha pretendimet e personit të hequr ose të larguar nga posti për largim të padrejtë ose të gabuar që mund të vijnë si pasojë e largimit në fjalë.
20. [bookmark: _Toc118223276]VLERA E DREJTË E TREGUT - EMËRIMI I EKSPERTIT
20.1 [bookmark: _Toc118223277]Vlera e Drejtë e Tregut
20.1.1 Kur kjo Marrëveshje parashikon përcaktimin e vlerës së drejtë të tregut për aksionet e Investitorit Strategjik, Aksionerët mblidhen dhe bëjnë përpjekjet maksimale për të dakordësuar një Vlerë të Drejtë Tregu.
20.1.2 [bookmark: _Ref108684247]Nëse Aksionerët nuk arrijnë të bien dakord për Vlerën e Drejtë të Tregut brenda tridhjetë (30) ditësh kalendarike, atëherë përcaktimi i Vlerës së Drejtë të Tregut kryhet nga tre Ekspertë (si më poshtë).
20.1.3 [bookmark: _Ref111472096][bookmark: _Ref99452667]Brenda afatit kohor të dakordësuar në kushtet e caktimit në detyrë, që në asnjë rast nuk tejkalon 120 (njëqind e njëzet) ditë, secili Ekspert u dorëzon Aksionerëve një raport me shkrim (“Raporti i Vlerësimit”), ku përcaktohet propozimi për vlerën e drejtë të tregut. “Vlera e Drejtë e Tregut” do të konsiderohet mesatarja mes dy vlerave më të përafërta të propozuara nga secili Ekspert.
20.1.4 Përcaktimi i Vlerës së Drejtë të Tregut si më lart, është përfundimtar dhe detyrues për Palët.
20.1.5 Vlerësimi i Vlerës së Drejtë të Tregut bazohet në metodën që konsiderohet si më e përshtatshmja nga secili Ekspert. Për përcaktimin e Vlerës së Drejtë të Tregut për interesin e një Aksionari, Vlera e Drejtë e Tregut nënkupton Vlerën e Drejtë të Tregut të Investitorit Strategjik si i tërë, shumëzuar me përqindjen e aksioneve të zotëruara nga Aksionari.
20.1.6 Të gjitha tarifat dhe shpenzimet e hasura nga Ekspertët, si dhe tarifat dhe shpenzimet që duhen paguar për caktimin e Ekspertëve, nëse ka, mbulohen nga Investitori Strategjik.
20.1.7 Aksionerët do të bashkëpunojnë me Ekspertët dhe do të japin të gjithë informacionin e kërkuar në mënyrë të arsyeshme, me qëllim që t’u bëjnë të mundur Ekspertëve të përgatisin Raportin e Vlerësimit.
20.2 [bookmark: _Ref101560041][bookmark: _Ref101560042][bookmark: _Ref101560043][bookmark: _Ref101560044][bookmark: _Toc118223278]Emërimi i Ekspertëve
20.2.1 [bookmark: _Ref111472348]Për qëllime të kësaj Marrëveshjeje, “Ekspert” do të thotë një ekspert i njohur ndërkombëtarisht për vlerësimin e projekteve të zhvillimit të pasurive të paluajtshme. Ky Ekspert do të caktohet përmes marrëveshjes me shkrim ndërmjet Ekspertit dhe Aksionerëve (“Marrëveshja e Ekspertit”). Secila Marrëveshje e Ekspertit duhet të përmbajë, por pa u kufizuar, emrin e plotë dhe adresën e ekspertit, kombësinë, fushën e ekspertizës, si dhe një përshkrim të detajuar fushëveprimit të synuar të punës së Ekspertit.
20.2.2 Secili Aksionar do të caktojë një Ekspert dhe do të njoftojnë njëri-tjetrin me shkrim për caktimin e kryer brenda 60 (gjashtëdhjetë) ditësh nga afati i përcaktuar në 20.1.2. Të dy Ekspertët do të caktojnë një Ekspert të tretë brenda 30 (tridhjetë ditësh) pas caktimit të Ekspertit të dytë.
20.2.3 [bookmark: _Ref111472062]Nëse Aksionerët nuk mund të lidhin një Marrëveshje për Ekspertin, apo nëse Ekspertët nuk bien dakord për caktimin e Ekspertit të tretë, atëherë njëri ose të dy Aksionerët, mund të bëjnë kërkesë për administrimin e procedurave të ekspertizës në përputhje me Rregullat për Administrimin e Procedurave të Ekspertëve të Dhomës Ndërkombëtare të Tregtisë. 
20.2.4 Pasi të jenë emëruar të tre Ekspertët, ata, së bashku me Aksionerët, do të kërkojnë të bien dakord për të gjitha çështjet relevante për kryerjen e mandatit të tyre të ekspertëve, duke përfshirë por pa u kufizuar në: listën e çështjeve që Ekspertët duhet të përcaktojnë; procedurën me të cilën ata duhet ta bëjnë këtë; dhe kornizën kohore brenda së cilës ata duhet ta bëjnë këtë.
21. [bookmark: _Ref104919291][bookmark: _Toc118223279]KORRIGJIMET
Palët pranojnë dhe bien dakord se masat korrigjuese të parashikuara qartazi në këtë Marrëveshje, përbëjnë masa korrigjuese ekskluzive të disponueshme vetëm për Palët dhe nuk u bashkëngjiten masave të tjera korrigjuese të parashikuara në Legjislacionin e Zbatueshëm.
22. [bookmark: _Toc118223280][bookmark: _Ref104919310]BASHKËPUNIM DHE SIGURIM I MËTEJSHËM
22.1 [bookmark: _Toc118223281]Bashkëpunimi
Palët bien dakord të bashkëpunojnë me njëra-tjetrën dhe të ndërmarrin të gjitha përpjekjet e arsyeshme për përgatitjen e të gjithë dokumentacionit, për kryerjen e të gjitha aplikimeve dhe marrjen e të gjitha lejeve, pëlqimeve, deklaratave të heqjes dorë, vërtetimeve, miratimeve dhe autorizimeve nga palët e treta dhe Entet Qeveritare, të nevojshme për realizimin e Projektit, sipas parashikimit në këtë Marrëveshje.
22.2 [bookmark: _Toc118223282]Sigurimi i mëtejshëm
Secili Aksionar krijon, ekzekuton, njeh dhe dorëzon instrumente dhe dokumente të tjera, si dhe ndërmerr të gjitha veprimet e tjera, arsyeshëm të nevojshme për të përmbushur qëllimin e kësaj Marrëveshjeje, sipas parashikimit në Nenin 2 (Qëllimi i Marrëveshjes), të kësaj Marrëveshjeje.
23. [bookmark: _Ref99454598][bookmark: _Ref99454606][bookmark: _Toc118223283]NJOFTIMET PUBLIKE
Asnjë Aksionar nuk mund të bëjë njoftim publik apo të nxjerrë qarkore lidhur me këtë Marrëveshje, pa miratimin paraprak me shkrim të Aksionarit tjetër. Ky parashikim nuk vlen për njoftimet ose qarkoret e kërkuara nga ligji ose organet rregullatore apo rregullat e ndonjë burse të njohur, por Aksionari me detyrimin për të bërë njoftim ose nxjerrë qarkore konsultohet me Aksionarin tjetër për sa është arsyeshëm praktike përpara zbatimit të detyrimit në fjalë. Çdo deklaratë publike verbale e bërë, apo përgjigjet ndaj pyetjeve të dhëna nga Aksionerët lidhur me Investitorin Strategjik ose Projektin, kryhen në përputhje me njoftimet publike ose qarkoret.
24. [bookmark: _Ref118023273][bookmark: _Toc118223284]HEQJET DORË, HEQJA DORË NGA IMUNITETI I SOVRANIT
24.1 Njëra Palë mund të heqë dorë nga të drejtat, autoritetet ose privilegjet e veta në këtë Marrëveshje, me kusht që heqja dorë të kryhet me shkrim dhe t’u adresohet Palëve të tjera. Palët bien dakord se, pavarësisht siç parashikohet ndryshe në këtë Marrëveshje, asnjë mosushtrim apo vonesë nga ana e Palës për të ushtruar të drejtat, autoritetet apo privilegjet e veta në këtë Marrëveshje, nuk përbën heqje dorë prej tyre. Palët bien dakord se asnjë ushtrim i vetëm ose i pjesshëm i ndonjë të drejte, autoriteti apo privilegji në këtë Marrëveshje, nuk shuan asnjë ushtrim tjetër ose të mëtejshëm të tyre ose ushtrimin e ndonjë të drejte, autoriteti ose privilegji tjetër nga Pala në fjalë, sipas kushteve të kësaj Marrëveshjeje, përveçse kur ky ushtrim bie ndesh me Legjislacionin e Zbatueshëm. Palët bien dakord se asnjë heqje dorë nuk shërben apo interpretohet si heqje dorë e ardhshme nga një e drejtë, autoritet ose privilegj (i mëtejshëm), në këtë Marrëveshje. Nëse, në ndonjë moment, Palët nuk kërkojnë përmbushjen e një dispozite të kësaj Marrëveshjeje, kjo nuk cenon në asnjë mënyrë të drejtën e Palës për të kërkuar përmbushjen e saj, dhe heqja dorë nga Palët nga ndonjë shkelje e ndonjë nga dispozitave të kësaj Marrëveshjeje, nuk interpretohet si heqje dorë nga Pala nga shkelje të mëtejshme të dispozitës në fjalë, dhe as heqje dorë nga ndonjë shkelje e ndonjë dispozite tjetër të këtushme.
24.2 Qeveria Shqiptare heq dorë, lidhur me veten, asetet e veta dhe veprimet që ka ndërmarrë nga imuniteti nga veprim ligjor, zbatim ligjor ose juridiksion, ndaj të cilave ajo vetë ose asetet e veta, kanë të drejtë të përfitojnë sa u përket veprimeve që mund të vijnë nga, që bazohen në, apo që kanë të bëjnë me zbatimin e ndonjë prej detyrimeve që vijnë drejtpërdrejt nga kjo Marrëveshje, që mund të ndërmerren sipas parashikimit në këtë Marrëveshje, por nuk heq dorë nga asnjë e drejtë lidhur me: a) “ambientet e misionit” të tashme ose të ardhshme, siç përcaktohet në Konventën e Vjenës për Marrëdhëniet Diplomatike, të nënshkruar në vitin 1961, “ambientet konsullore” të tashme ose të ardhshme, siç përcaktohet në Konventën e Vjenës për Marrëdhëniet Konsullore, të nënshkruar në vitin 1963, apo me ndonjë ambient tjetër të përdorur nga një diplomat ose mision diplomatik i Shqipërisë apo ndonjë agjenci ose institucion i saj, b) ndonjë pasuri të paluajtshme që parashikohet në Nenin 3, paragrafet 1-3 (përfshirë) të Ligjit shqiptar nr. 8743, datë 22.02.2001, “Për pronat e paluajtshme të shtetit”, i ndryshuar, c) fonde monetare dhe/ose shuma monetare të synuara për përmbushjen e detyrimeve të ndërmarra nga Republika e Shqipërisë në traktate, konventa ose marrëveshje publike ndërkombëtare të nënshkruara në cilësinë e subjektit të së drejtës ndërkombëtare publike, ose d) ndonjë fond ose aset të synuar për qëllime publike. Kjo heqje dorë përbën vetëm një heqje dorë të kufizuar dhe specifike për qëllimet e kësaj Marrëveshjeje dhe nuk interpretohet në asnjë rrethanë si heqje dorë e përgjithshme nga ndonjëra Palë apo heqje dorë lidhur me procedura që nuk kanë të bëjnë me këtë Marrëveshje.
25. [bookmark: _Ref101176096][bookmark: _Toc118223285]LEGJISLACIONI I ZBATUESHËM
Kjo Marrëveshje dhe gjithë të drejtat dhe detyrimet në të (duke përfshirë por pa u kufizuar, dhe Garancinë e NSHMI-së dhe Garancinë e ASDC-së, bashkërisht “Garancitë”) rregullohen nga, dhe interpretohen në përputhje me legjislacionin shqiptar, pa marrë në konsideratë konfliktet e rregullave ligjore të asnjë juridiksioni apo regjimi me ligj. 
26. [bookmark: _Ref118021717][bookmark: _Toc118223286]ZGJIDHJA E MOSMARRËVESHJEVE
[bookmark: _Ref108678840]Çdo mosmarrëveshje, polemikë ose pretendim (duke përfshirë një pretendim jokontraktual) që lind nga, sipas ose në lidhje me këtë Marrëveshje dhe/ose Garancitë e përfshira në të (në secilin rast, të ndryshuar herë pas here), duke përfshirë edhe formimin, vlefshmërinë, efektin detyrues, interpretimin, shkeljen e detyrimeve ose përfundimin e kësaj Marrëveshjeje dhe/ose Garancive (në çdo rast një “Mosmarrëveshje”), do të zgjidhet në përputhje me dispozitat e mëposhtme të këtij Kreu 26 (Zgjidhja e mosmarrëveshjeve), i cili Kre 26 (Zgjidhja e Mosmarrëveshjeve) rregullohet dhe duhet të interpretohet në përputhje me legjislacionin shqiptar.
26.1 Njoftimi
Kur një Palë në këtë Marrëveshje pohon se ka lindur një Mosmarrëveshje, ajo do të njoftojë për ekzistencën e një Mosmarrëveshjeje të tillë të gjithë Palët e tjera në këtë Marrëveshje (dhe, nëse mosmarrëveshja lind sipas Marrëveshjeve të tjera të Transaksionit në të cilat ky Kre 26 (Zgjidhja e Mosmarrëveshjeve) është përfshirë duke iu referuar, gjithashtu, të gjitha Palëve në Marrëveshjen Kuadër), njoftim i cili do të identifikojë se cilat nga palët në këtë Marrëveshje janë palë në atë Mosmarrëveshje.
26.2 [bookmark: _Ref118052520][bookmark: _Ref108678839]Negociatat për Zgjidhje të Përfaqësuesve të Lartë
26.2.1 Pas marrjes së njoftimit se ka lindur një Mosmarrëveshje, përfaqësuesit e lartë të palëve në Mosmarrëveshje të tillë (përfaqësues të tillë të lartë janë të autorizuar të negociojnë, të bëjnë pretendime ligjore dhe të hyjnë në marrëveshje detyruese në emër të palës që përfaqësojnë) do të takohen brenda 14 (katërmbëdhjetë) ditëve nga marrja e një njoftimi të tillë në përpjekje për të zgjidhur Mosmarrëveshjen në mënyrë miqësore.
26.2.2 Nëse dhe në masën që përfaqësuesit e lartë të palëve në mosmarrëveshje nuk janë në gjendje ta zgjidhin këtë Mosmarrëveshje miqësisht me anë të përfundimit të një marrëveshjeje të detyrueshme zgjidhjeje me shkrim ndërmjet palëve në mosmarrëveshje brenda 60 (gjashtëdhjetë) ditëve nga data për të cilën palët janë njoftuar fillimisht për Mosmarrëveshjen, atëherë çdo palë në Mosmarrëveshje do të ketë të drejtë ta referojë këtë mosmarrëveshje në arbitrazh në përputhje me Nenin 26.3 (Arbitrazhi) më poshtë.
26.3 [bookmark: _Ref118052379]Arbitrazhi
26.3.1 [bookmark: _Hlk118052036]Të gjitha mosmarrëveshjet që nuk janë zgjidhur nga Palët sipas Nenit 26.2 (Negociatat për Zgjidhje të Përfaqësuesve të Lartë) më lart, zgjidhen në mënyrë përfundimtare dhe ekskluzive nga arbitrazhi, sipas Rregullave të Arbitrazhit të Dhomës Ndërkombëtare të Tregtisë, nga tre arbitra të caktuar në përputhje me rregullat në fjalë. Selia e arbitrazhit është në Paris. Gjuha e procedimit të arbitrazhit është gjuha angleze.
26.3.2 Eagle Hills-i dhe/ose aksionari/ët e vet rezervojnë të gjitha të drejtat për të kërkuar mbrojtje në përputhje me traktatin e investimit ndërmjet Emirateve të Bashkuara Arabe dhe Qeverisë Shqiptare.
27. [bookmark: _Ref99451587][bookmark: _Ref99452134][bookmark: _Ref99454710][bookmark: _Ref99454726][bookmark: _Ref99454733][bookmark: _Ref99454739][bookmark: _Toc118223287]GARANCITË
27.1 [bookmark: _Ref109546184]Garancia e NSHMI-së
27.1.1 [bookmark: _bookmark9][bookmark: _Ref99454674]Dorëzanësi i garanton në mënyrë të pakthyeshme Qeverisë Shqiptare, ASDC-së dhe Investitorit Strategjik (në vijim, në cilësinë e “Kreditorëve”) përmbushjen e detyrimeve të Eagle Hills-it dhe Personave të Lidhur, të parashikuara në këtë Marrëveshje dhe në Marrëveshjet e Transaksionit (duke përfshirë detyrimet sipas Kreut 12 (Zotimet e Eagle Hills-it) (“Detyrimet e Garantuara”). Sipas rastit, Dorëzanësi investon tek Investitori Strategjik me kërkesë çdo shumë monetare për të cilën Eagle Hills-i ka detyrimin të investojë në çdo kohë tek Investitori Strategjik, sipas, ose në përputhje me këtë Marrëveshje dhe që nuk është paguar në kohën e bërjes së kërkesës, me kusht që Investitori Strategjik bie dakord se kërkesa nuk i bëhet Dorëzanësit nëse nuk i është kërkuar fillimisht investim Eagle Hills-it në përputhje me këtë Marrëveshje dhe Eagle Hills-i nuk e ka bërë investimin. Detyrimet e Garantuara të Dorëzanësit sipas paragrafit 27.1.1, janë detyrime parësore dhe jo thjesht garantime.
27.1.2 [bookmark: _bookmark10][bookmark: _Ref118052570]Dorëzanësi bie dakord në mënyrë të pakthyeshme dhe të pakushtëzuar, për të dëmshpërblyer (dhe të mbajë të dëmshpërblyer), me kërkesë, Kreditorët nga çdo humbje, përgjegjësi ose kosto e hasur nga Investitori Strategjik, si rrjedhojë e ndonjë detyrimi të Eagle Hills-it të referuar në Kreun 12 (Zotimet e Eagle Hills-it), që nuk është përmbushur nga Eagle Hills-i në përputhje me këtë Marrëveshje, që është ose bëhet i pavlefshëm, i anulueshëm ose i pazbatueshëm sikurse ndaj Eagle Hills-it, për çfarëdolloj arsyeje. Shuma e humbjes, përgjegjësisë ose kostos, është e barabartë me shumën që Investitorit Strategjik do t’i takonte të merrte nga Eagle Hills-i.
27.1.3 Nëse Legjislacioni i Zbatueshëm parashikon se Dorëzanësi duhet të bëjë zbritje ose mbajtje të detyrimeve tatimore nga pagesat e kryera në kuadër të kësaj Garancie të NSHMI-së, atëherë shuma e përgjegjësisë së Garantuesit lidhur me këtë pagesë, rritet deri në masën e nevojshme për të siguruar se, pas zbritjes ose mbajtjes, Kreditori/ët përkatës, do të marrë një shumë neto të barasvlershme me shumën që do të kishte marrë nëse nuk do të ishte bërë zbritja apo mbajtja në fjalë.
27.1.4 Detyrimet e Dorëzanësit sipas Neneve 27.1.1 dhe 27.1.2, janë detyrime të vazhdueshme dhe nuk përmbushen, shuhen apo ndikohen nga një pagesë e ndërmjetme ose shlyerje llogarie nga, apo ndryshim në përbërjen ose kontrollin e, apo bashkim ose konsolidim me person tjetër të, apo gjendje të paaftësisë paguese të, ose falimentimit, likuidimit apo procedurave analoge lidhur me Eagle Hills-in.
27.1.5 Dorëzanësi heq dorë nga çdo e drejtë që mund të ketë për t’u kërkuar së pari Kreditorëve të ndërmarrin hapa kundër apo të zbatojnë të drejta ose garanci, apo të kërkojnë pagesë nga ndonjë person përpara se të kërkohet nga Garantuesi sipas këtij Kreu 27. Kjo heqje dorë, zbatohet pavarësisht ligjeve ose parashikimeve ndryshe të kësaj Marrëveshjeje ose marrëveshjeve të tjera të lidhura në përputhje me këtë Marrëveshje.
27.1.6 Asgjë në këtë Kre 27, nuk cenon asnjë të drejtë të Eagle Hills-it për të ushtruar të drejtat e veta në këtë Marrëveshje dhe shuma (nëse ka) që duhet të paguhet nga Dorëzanësi ndaj Investitorit Strategjik në përputhje me Kreun 27, nuk tejkalon në asnjë rrethanë shumën që përndryshe do të duhet të paguhej nga Eagle Hills-i në mungesë të Kreut 27.
27.1.7 [bookmark: _Ref99453980]Dorëzanësi do të bashkëpunojë me Kreditorët dhe bie dakord se Kreditorët kanë të drejtën të verifikojnë në mënyrë periodike kapacitetet financiare të Garantuesit përmes kërkesës së informacionit dhe përditësimeve lidhur me pasqyrat financiare të Dorëzanësit.
27.1.8 Garancia e NSHMI-së përfundon automatikisht në një nga rastet e mëposhtme:
(a) Eagle Hills-i ose një Person i Lidhur në pronësi të plotë të Pronarëve Përfitues, ndalon së qeni Aksionar në përputhje me një Transferim të kryer sipas kësaj Marrëveshjeje dhe që nuk është Transferim i Pakufizuar; ose
(b) Eagle Hills-i ndalon së qeni Aksionar në përputhje me Opsionin e Shitblerjes.
por, me kusht që, Dorëzanësi të vijojë të mbajë përgjegjësi nëse ngjarja që shkaktoi pretendimin në kuadër të kësaj Marrëveshjeje ndodhi gjatë kohës që Eagle Hills-i ishte Aksionar ose gjatë zotërimit të Eagle Hills-it ose një Personi të Lidhur me Pronarët Përfitues, që u bë Aksionar sipas një Transferimi të kryer në përputhje me këtë Marrëveshje.
Në rastin e përfundimit të Garancisë së NSHMI-së, Garantuesi mbetet përgjegjës për detyrimet e Eagle Hills-it të zbatueshme deri në momentin e zgjidhjes.
27.2 [bookmark: _Ref108679597]Garancia e ASDC-së
27.2.1 [bookmark: _Ref108679171]ASDC-ja i garanton në mënyrë të pakthyeshme Eagle Hills-it përmbushjen e detyrimeve të Qeverisë Shqiptare, të përmbajtura në këtë Marrëveshje dhe në Marrëveshjet e Transaksionit (duke përfshirë detyrimet sipas Kreut 11 (Zotime të tjera nga Qeveria Shqiptare). Detyrimet e ASDC-së sipas paragrafit 27.2.1 janë detyrime parësore dhe jo thjesht garantime.
27.2.2 [bookmark: _Ref106737754]ASDC-ja bie dakord në mënyrë të pakthyeshme dhe të pakushtëzuar për të dëmshpërblyer (dhe të mbajë të dëmshpërblyer), me kërkesë, Eagle Hills-in dhe Investitorin Strategjik nga çdo humbje, përgjegjësi ose kosto e hasur nga Investitori Strategjik, si rrjedhojë e ndonjë detyrimi të Qeverisë Shqiptare të referuar në Kreun 11 (Zotime të tjera nga Qeveria Shqiptare), që nuk është përmbushur nga Qeveria Shqiptare në përputhje me këtë Marrëveshje, që është ose bëhet i pavlefshëm, i anulueshëm ose i pazbatueshëm sikurse ndaj Eagle Hills-it për çfarëdolloj arsyeje. Shuma e humbjes, përgjegjësisë ose kostos, është e barabartë me shumën që Eagle Hills-it dhe/ose Investitorit Strategjik, do t’i takonte të merrte nga Qeveria Shqiptare.
27.2.3 Nëse Legjislacioni i Zbatueshëm parashikon se ASDC-ja duhet të bëjë zbritje ose mbajtje të detyrimeve tatimore nga pagesat e kryera në kuadër të kësaj Garancie të ASDC-së, atëherë shuma e përgjegjësisë së ASDC-së lidhur me këtë pagesë, rritet deri në masën e nevojshme për të siguruar se, pas zbritjes ose mbajtjes, Eagle Hills-i do të marrë një shumë neto të barasvlershme me shumën që do të kishte marrë nëse nuk do të ishte bërë zbritja apo mbajtja në fjalë.
27.2.4 ASDC-ja heq dorë nga çdo e drejtë që mund të ketë për t’i kërkuar së pari Eagle Hills-it ose Investitorit Strategjik të ndërmarrin hapa kundër apo të zbatojnë të drejta ose garanci, apo të kërkojnë pagesë nga ndonjë person përpara se të kërkohet nga ASDC-ja sipas këtij Neni 27.2 (Garancia e ASDC-së). Kjo heqje dorë zbatohet pavarësisht ligjeve ose parashikimeve ndryshe të kësaj Marrëveshjeje ose marrëveshjeve të tjera të lidhura në përputhje me këtë Marrëveshje.
27.2.5 Asgjë në këtë Nen 27.2 (Garancia e ASDC-së), nuk cenon asnjë të drejtë të Eagle Hills-it për të ushtruar të drejtat e veta në këtë Marrëveshje dhe shuma (nëse ka), që duhet të paguhet nga ASDC-ja ndaj Eagle Hills-it dhe/ose Investitorit Strategjik në përputhje me Nenin 27.2 (Garancia e ASDC-së) nuk tejkalon në asnjë rrethanë shumën që përndryshe do të duhej të paguhej nga Qeveria Shqiptare në mungesë të Nenit 27.2 (Garancia e ASDC-së).
27.2.6 Garancia e ASDC-së përfundon automatikisht në një nga rastet e mëposhtme:
(a) ASDC-ja ndalon së qeni Aksionar në përputhje me një Transferim të kryer sipas kësaj Marrëveshjeje dhe që nuk është Transferim i Pakufizuar; ose
(b) ASDC-ja ndalon së qeni Aksionar në përputhje me Opsionin e Shitblerjes.
Në rastin e përfundimit të Garancisë së ASDC-së, ASDC-ja mbetet përgjegjëse për detyrimet e Qeverisë Shqiptare, të zbatueshme deri në momentin e zgjidhjes.
28. [bookmark: _Ref104914367][bookmark: _Toc118223288]AFATET DHE NDËRPRERJA
28.1 [bookmark: _Toc118223289]Data Efektive
Kjo Marrëveshje hyn në fuqi në datën e nënshkrimit nga të gjitha Palët dhe Data e Nënshkrimit është data e hyrjes në fuqi.
28.2 [bookmark: _Toc118223290]Afatet
Përveçse kur zgjidhet në mënyrë të parakohshme siç parashikohet në këtë Marrëveshje, kjo Marrëveshje vijon të mbetet në fuqi deri në Datën e Përfundimit të Zhvillimit.
28.3 [bookmark: _Ref104914425][bookmark: _Toc118223291]Ndërprerja
28.3.1 Kjo Marrëveshje mund të zgjidhet në rrethanat e mëposhtme: 
(a) përmes miratimit me shkrim të Palëve në të, në datën e dakordësuar;
(b) nëse njëra Palë ushtron të drejtat e zgjidhjes sipas parashikimeve të paragrafit 4.6.1 (Mospërfundimi), Nenit 6.1 (Data e Programuar e Përfundimit të Fazës 1); Nenit 9.2 (Mospërfundimi i Projektit brenda Datës së Përfundimit të Zhvillimit), Nenit 11.5 (Ndikim Përkeqësues Thelbësor i Qeverisë), Nenit 17.2 (Zgjidhja bazuar në Forcë Madhore), në datën e përcaktuar në njoftimin përkatës të zgjidhjes;
(c) nëse njëra Palë ushtron të drejtat e veta sipas parashikimeve të Kreut 19 (Ushtrimi i Opsioneve të Shitblerjes), në datën e përfundimit të transaksionit;
(d) nëse njëra Palë e cakton këtë Marrëveshje jo në përputhje me kushtet në të, menjëherë dhe automatikisht në momentin e caktimit; 
(e) nëse kryhet shkelje thelbësore nga ndonjëra Palë në këtë Marrëveshje, që nuk korrigjohet brenda 6 (gjashtë) muajve nga marrja e njoftimit nga Pala/Palët joshkelëse.
28.3.2 Çdo zgjidhje e kësaj Marrëveshjeje, duhet të kryhet përmes njoftimit ndaj Palës tjetër sipas parashikimeve të Nenit 29.5 (Njoftimet).
28.3.3  Pavarësisht parashikimeve ndryshe, Palët bien dakord se, në rastin e një shkeljeje thelbësore nga njëra nga Palët, Pala/ët tjetër (e tjera), mund të zgjedhë të mos e zgjidhë Marrëveshjen, por të kërkojë zbatimin e masave korrigjuese të disponueshme, në përputhje me parashikimet e Kreut 16 (Dëmshpërblimi).
28.4 [bookmark: _Toc118223292]Efektet e Ndërprerjes – Dispozitat që mbeten në Fuqi
[bookmark: _Hlk38092386]Me zgjidhjen e kësaj Marrëveshjeje, të drejtat dhe detyrimet përkatëse të Palëve në këtë Marrëveshje shuhen, por: (a) Dispozitat që Mbeten në Fuqi do të mbeten në fuqi pas zgjidhjes së kësaj Marrëveshjeje dhe kanë fuqi dhe efekt të plotë pas zgjidhjes së kësaj Marrëveshjeje në përputhje me kushtet përkatëse, dhe (b) zgjidhja e kësaj Marrëveshjeje nuk cenon asnjë të drejtë ose detyrim të palëve që është caktuar sipas kushteve të shprehura të kësaj Marrëveshjeje përpara ose lidhur me zgjidhjen në fjalë. 
29. [bookmark: _Ref104919338][bookmark: _Toc118223293]TË NDRYSHME
29.1 [bookmark: _Toc118223294]Marrëveshja e Plotë
Kjo Marrëveshje përmban të gjithë dakordësimin dhe kuptimin ndërmjet Palëve (përveçse kur dakordësohet ndryshe me shkrim ndërmjet të gjitha Palëve) sa i përket objektit të saj.
29.2 [bookmark: _Toc118223295]E drejta për të kompensuar
29.2.1 Pavarësisht parashikimeve ndryshe në këtë Marrëveshje, Qeveria Shqiptare dhe/ose ASDC-ja kanë të drejtën e kompensimit kundrejt çdo pagese që parashikohet të kryejnë ndaj Eagle Hills-it dhe/ose Investitorit Strategjik sipas kësaj Marrëveshjeje, çdo shumë që Eagle Hills-i ose Investitori Strategjik duhet t’i paguajë Qeverisë Shqiptare ose ASDC-së si pasojë e shkeljes së detyrimeve të veta në këtë Marrëveshje ose në Marrëveshjet e Transaksionit.
29.2.2 Pavarësisht parashikimeve ndryshe në këtë Marrëveshje, Eagle Hills-i ka të drejtën e kompensimit kundrejt çdo pagese që parashikohet të kryejë ndaj Qeverisë Shqiptare dhe/ose ASDC-së dhe/ose Investitorit Strategjik sipas kësaj Marrëveshjeje, çdo shumë që Qeveria Shqiptare dhe/ose ASDC-ja dhe/ose Investitori Strategjik duhet t’i paguajë Eagle Hills-it si pasojë e shkeljes së detyrimeve të veta në këtë Marrëveshje ose në Marrëveshjet e Transaksionit.
29.2.3 Pavarësisht parashikimeve ndryshe në këtë Marrëveshje, Investitori Strategjik ka të drejtën e kompensimit kundrejt çdo pagese që parashikohet të kryejë ndaj Qeverisë Shqiptare dhe/ose ASDC-së dhe/ose Eagle Hills-it sipas kësaj Marrëveshjeje, çdo shumë që Investitori Strategjik duhet t’i paguajë Qeverisë Shqiptare dhe/ose ASDC-së dhe/ose Eagle Hills-it si pasojë e shkeljes së detyrimeve të veta në këtë Marrëveshje ose në Marrëveshjet e Transaksionit.
29.3 [bookmark: _Toc118223296]Moskalimi dhe Pasardhësit
Përveçse siç parashikohet ndryshe në të, kjo Marrëveshje dhe asnjë nga të drejtat dhe detyrimet në të, nuk mund të kalohen pa miratimin paraprak me shkrim të Palës tjetër. Të gjitha dispozitat e kësaj Marrëveshjeje janë detyruese dhe në favor të Aksionerëve, pasardhësve të tyre dhe përfaqësuesve të lejuar.
Garancitë dhe asnjë nga të drejtat dhe detyrimet e tyre nuk mund të kalohen pa miratimin paraprak me shkrim të Palës interesat e të cilave po garantohen.
29.4 [bookmark: _Toc118223297]Gjuha
Palët do të sigurojnë që i gjithë komunikimi në lidhje me këtë Marrëveshje, qoftë verbalisht ose me shkrim, duke përfshirë, por pa u kufizuar, njoftimet, diskutimet në Mbledhjet e Aksionerëve të Investitorit Strategjik dhe mbledhjet e Bordit Mbikëqyrës, raportet, dokumentet përgatitore për Mbledhjet e Bordit Mbikëqyrës dhe të Aksionerëve, për sa është arsyeshëm e mundur dhe e lejueshme nga legjislacioni dhe rregulloret e zbatueshme, do të kryhet në gjuhët angleze dhe shqipe, ku gjuha angleze mbizotëron në rastin e mospërputhjeve.
29.5 [bookmark: _Ref104918206][bookmark: _Toc118223298]Njoftimet
Nëse Legjislacioni i Zbatueshëm parashikon se një komunikim, duke përfshirë, por pa u kufizuar, njoftimet, diskutimet dhe procesverbalet e Mbledhjes së Asamblesë dhe mbledhjes së Këshillit Mbikëqyrës duhet të kryhen në gjuhën shqipe, atëherë komunikimi, duke përfshirë, por pa u kufizuar, njoftimet, diskutimet dhe procesverbalet e organeve përkatëse të korporatës, kryhen në formë dygjuhëshe, në shqip dhe në anglisht. Në rast mospërputhjeje ndërmjet versionit në shqip dhe anglisht, mbizotëron vetëm versioni në gjuhën angleze ndërmjet Aksionerëve. Për sa kohë nuk parashikohet shprehimisht ndryshe në këtë Marrëveshje, çdo njoftim, pretendim, kërkesë, pyetje, pëlqim, miratim apo komunikim tjetër ndaj Palëve/Dorëzanësit në të, kryhet në gjuhën angleze dhe shqipe dhe konsiderohet si i kryer ose i dhënë në rastin kur bëhet me shkrim dhe dorëzohet personalisht me konfirmim dorëzimi, ose kur dërgohet me postë të regjistruar (të parapaguar), faks ose shërbim korrier (të parapaguar) te Pala/Dorëzanësi në fjalë, në adresën përkatëse të përcaktuar më poshtë (ose në adresa të tjera të njoftuara nga Palët me shkrim ndaj Palës tjetër/Dorëzanësit). Të gjitha njoftimet do të dërgohen edhe përmes një e-mail-i për lehtësi, pa u konsideruar si njoftim sipas kësaj Marrëveshjeje. Të gjitha njoftimet dhe komunikimet e tjera, konsiderohen të kryera në datën e marrjes nga personi i adresuar.

Për Qeverinë Shqiptare:
	
	Ministria e Financës dhe Ekonomisë

	Adresa:
	Bulevardi “Dëshmorët e Kombit”, Nr. 3, Tiranë, Shqipëri.

	Në vëmendje të:
	Ministrit

	Email:
	sekretariamin@financa.gov.al; info@financa.gov.al

	
	


Për ASDC-në:
	
	Albanian Seaports Development Company

	Adresa:
	Rruga “Tregtare”, Lagja nr.1, Porti Durrës, Shqipëri.

	Në vëmendje të:
	Administratori

	Email:
	paradhoma@asdc.al; info@asdc.al



Për Eagle Hills-in:
	Adresa:
	Rruga “Tregtare”, Administrata 8, - Porti i Durrësit Lagjia Nr.1, Durrës, Shqipëri

	Në vëmendje të:
	Departamenti Ligjor

	Email:
	asg@eaglehills.com

	
	

	
	Për dijeni:

	Adresa:
	Capital Plaza, Office Tower, Level 9, Al Dana, Khalifa Bin Zayed St., Abu Dhabi, United Arab Emirates

	Në vëmendje të:
	Departamentit Ligjor

	Email:
	asg@eaglehills.com; abh@symphony.uk.com


Për Dorëzanësin:
	Adresa:
	Office Owned by Nashmi Development LLC, Al Yalasis-2, Dubai, UAE, PO Box. 121317

	Në vëmendje të:
	Legal Department

	Email:
	sai@nshama.ae

	
	

	
	Për dijeni:

	Adresa:
	Warda-1, Town Square, PO Box: 88839, Dubai, UAE

	Email:
	abh@symphony.uk.com


29.6 [bookmark: _Toc118223299]Veçueshmëria
Nëse ndonjë nga dispozitat e kësaj Marrëveshjeje është e pavlefshme ose e pazbatueshme, për sa është e mundur, të gjitha dispozitat e tjera të kësaj Marrëveshjeje mbeten në fuqi dhe efekt të plotë dhe janë detyruese për Palët e këtushme. Palët bëjnë përpjekjet maksimale dhe të arsyeshme për të zëvendësuar dispozitën në fjalë dhe për t’i dhënë efekt një dispozite të vlefshme dhe të zbatueshme, synimi tregtar i së cilës, duhet të jetë sa më i ngjashëm me atë të dispozitës së pavlefshme ose të pazbatueshme.
29.7 [bookmark: _Toc118223300]Kërkesa formale, Ndryshimet, Shtojcat, Homologët
Asnjë ndryshim i kësaj Marrëveshjeje dhe Shtojcave të saj nuk është i vlefshëm për sa kohë nuk kryhet me shkrim dhe nuk nënshkruhet nga ose në emër të Palëve, dhe po e njëjta vlen edhe për heqjet dorë nga kërkesa për formën e shkruar. Shprehja “ndryshim” përfshin çdo variant, shtesë, fshirje apo zëvendësim, të cilësdo formë. Kjo Marrëveshje është nënshkruar në gjuhën angleze dhe shqipe në 8 (tetë) kopje, ku secili nënshkrues ka mbajtur 2 (dy) kopje. Të gjitha kopjet kanë fuqi dhe efekt ligjor të barabartë. Në rast mospërputhjeje, mbizotëron varianti në gjuhën angleze.
Asnjë ndryshim i Garancisë së NSHMI-së apo Garancisë së ASDC-së, nuk është i vlefshëm për sa kohë nuk kryhet me shkrim dhe nuk nënshkruhet nga, ose në emër të Palëve dhe Dorëzanësit ose ASDC-së, sipas rastit.
29.8 [bookmark: _Toc118223301]Asnjë Partneritet apo Agjenci
Asgjë në këtë Marrëveshje (apo në ndonjë nga organizimet e parashikuara në të) nuk është dhe as nuk konsiderohet se përbën partneritet ndërmjet Palëve dhe, përveç siç mund të parashikohet shprehimisht në të, nuk cakton Palët ose Garantuesin si agjentë të njëri-tjetrit për asnjë qëllim. Asnjë nga Aksionerët nuk: (i) hyn në asnjë kontratë ose angazhim me palë të treta si agjent për Investitorin Strategjik apo ndonjë prej filialeve të tij apo për ndonjë nga Aksionerët e tjerë ose (ii) përshkruan veten si agjent të tillë dhe as nuk e paraqet veten si agjent të tillë.
29.9 [bookmark: _Toc118223302]Asnjë Interpretim Kundër Hartuesit
Palët pranojnë se kjo është një Marrëveshje e negociuar. Fakti që një Palë në Marrëveshje (ose këshilltarët e saj) ka hartuar Marrëveshjen ose një dispozitë specifike të saj ose që ajo përfiton nga kjo dispozitë, nuk do të përdoret kundër saj në interpretimin e kushteve të Marrëveshjes.
29.10 [bookmark: _Toc118223303]Kuptimi i Plotë i të Drejtave dhe Detyrimeve
Palët pranojnë dhe bien dakord se kanë lexuar dhe kuptuar kushtet, detyrimet dhe të drejtat që rrjedhin nga kjo Marrëveshje dhe se kanë pasur mundësinë të konsultohen me ekspertë ligjorë sipas zgjedhjes së tyre.
29.11 [bookmark: _Toc118223304]Kopjet
Kjo Marrëveshje mund të ekzekutohet në disa kopje, secila prej të cilave, kur nënshkruhet dhe dorëzohet siç duhet nga Palët, do të konsiderohet origjinale dhe së bashku do të përbëjnë një dokument të vetëm.



NË DËSHMI TË SA MË SIPËR, Palët zbatojnë këtë Marrëveshje përmes përfaqësuesve të tyre të autorizuar me ligj.


PËR QEVERINË E SHQIPËRISË


……………………………………

“EAGLE HILLS REAL ESTATE DEVELOPMENT” SH.P.K., 

…………………………………… 
Z. Mohamed Ali Rashad Alabbar, Administrator

“ALBANIAN SEAPORTS DEVELOPMENT COMPANY” SH.A., 

…………………………………. 
Z. Erlis Hereni, Administrator

NSHMI DEVELOPMENT L.L.C

…………………………………. 
Mr. Rashid Mohamed Ali Rashed Alabbar













SHTOJCA 1 

Plani i Biznesit




SHTOJCA 2 

Modeli i Marrëveshjes së Zhvillimit




SHTOJCA 3 

Mekanizmi i Miratimit të Përshpejtuar


1. LEJA E ZHVILLIMIT 

A. DOKUMENTACIONI PËR LEJE ZHVILLIMI

Dokumentet që duhet të paraqesë zhvilluesi për t’u pajisur me Leje Zhvillimi (në gjuhën shqipe):
a) Kërkesa për leje, sipas formatit të aplikimit, të përcaktuar në sistemin elektronik të lejeve;
b) Prokura ose autorizimi, në emër të personit fizik apo juridik, në rast se kërkesa paraqitet nga një përfaqësues i zhvilluesit;
c) Certifikatat e pronësisë që provojnë titullin e pronësisë, statusin ligjor dhe kufijtë e pronave, të shoqëruara me kopje të kartelave kadastrale dhe hartave përkatëse kadastrale, së bashku me marrëveshjet për pronën/pronat (në rast se aplikohet);
d) Planin e rilevimit të pronës/pronave, në shkallë 1:500, nga topograf i licencuar;
e) Projektidenë arkitektonike të zhvillimit;
f) Kopje të licencës së topografit dhe projektuesit, sipas shkronjave “d” dhe “e”;
g) Studimin e fizibilitetit përkatës.

B. MATRICA ME HAPAT PROCEDURALË/AFATET LIGJORE PËR MIRATIMIN E LEJES SË ZHVILLIMIT (AKTUALE DHE SI PROPOZOHEN ME PROCEDURË TË PËRSHPEJTUAR)

	NR.
	HAPAT PROCEDURALE/ AFATET LIGJORE AKTUALE PËR MIRATIMIN E LEJES SË ZHVILLIMIT 
(TOTAL 40 DITË)
	AFATET LIGJORE QË PROPOZOHEN PËR MIRATIMIN E LEJES SË ZHVILLIMIT
(TOTAL 20 DITË)

	1. 
	Brenda 5 ditëve nga paraqitja e dokumentacionit, autoriteti përgjegjës e shqyrton këtë 
dokumentacion dhe njofton aplikuesin për:
a) mangësi në dokumentacion;
b) pagesën e tarifave të shqyrtimit. 
Në mungesë të njoftimit të aplikuesit brenda afatit 5-ditor, kërkesa konsiderohet e miratuar në heshtje.
	3 ditë

	2. 
	Nëse dokumentacioni është i plotë, autoriteti përgjegjës, njofton aplikuesin që të paguajë, brenda 15 (pesëmbëdhjetë) ditëve, të gjitha tarifat për shqyrtimin e aplikimit nga autoritetet që duhet të shprehen në lidhje me kërkesën.
	3 ditë
KOMENT
Nëqoftë se aplikuesi do të përjashtohet nga tarifat përkatëse, atëherë, ky hap nuk do të zbatohet. Tek leja e zhvillimit i vetmi institucion që ka tarifë shërbimi e cila kërkohet paraprakisht është ASHK/ Drejtoritë Vendore të ASHK-së. Nëse dokumentacioni i pronës vjen i rifreskuar i 3 ditëve të fundit atëherë ky hap eleminohet tërësisht.

	3. 
	Nëse dokumentacioni nuk është i plotë, autoriteti përgjegjës njofton aplikuesin që të kryejë plotësimin e tij dhe pagesën e tarifave, brenda 15 (pesëmbëdhjetë) ditëve. Afatet pezullohen. Nëse aplikuesi nuk kryen plotësimet, apo nuk paguan tarifat, autoriteti përgjegjës refuzon kërkesën.
	3 ditë
KOMENT
Nëse aplikuesi nuk do të përjashtohet nga tarifat, atëherë ky hap do të kryhet njëkohësisht me hapin e përcaktuar në pikën 2, pra brenda afatit 3 ditë.

	4. 
	Brenda 10 (dhjetë) ditëve, autoritetet publike që duhet të shprehen në lidhje me aplikimin, kanë detyrimin t’i njoftojnë autoritetit përgjegjës, nëpërmjet sistemit të e-lejeve, të dhëna lidhur me përditësimet e infrastrukturës apo ekzistencën e kufizimeve sektoriale të mundshme, lidhur me pronën/zhvillimin e propozuar. Në mungesë të përgjigjes brenda këtij afati, kërkesa konsiderohet e miratuar në heshtje.
	4 ditë

	5. 
	Brenda 5 (pesë) ditëve, nga marrja e të gjitha përgjigjeve prej autoriteteve publike të specializuara apo miratimit në heshtje, autoriteti vendor përgjegjës, ose KKT-ja, vendos për: a) miratimin e Lejes së Zhvillimit, b) refuzimin e Lejes së Zhvillimit.
	5 ditë

	6. 
	Sekretariati i KKT-së do të lëshojë Dokumentin e Lejes së Zhvillimit, nëpërmjet sistemit të e-lejeve.
	Sekretariati i KKT-së do të lëshojë Dokumentin e Lejes së Zhvillimit, nëpërmjet sistemit të e-lejeve. 5 ditë





2. LEJA E NDËRTIMIT 

A. DOKUMENTACIONI PËR LEJE NDËRTIMI

Dokumentet që duhet të paraqesë zhvilluesi për t’u pajisur me Leje Ndërtimi (në gjuhën shqipe):
a) Kërkesa për leje ndërtimi, sipas formatit të aplikimit, të përcaktuar në sistemin elektronik të lejeve;
b) Certifikatat e pronësisë që provojnë titullin e pronësisë, statusin ligjor dhe kufijtë e pronave, të shoqëruara me kopje të kartelave kadastrale dhe hartave përkatëse kadastrale;
c) Marrëveshjet nëpërmjet pronarëve dhe zhvilluesit ose/dhe palëve të treta;
d) Plani i vendosjes së ndërtimit mbi fragmentin e hartës në gjendjen ekzistuese;
e) Projekti i ndërtimit dhe relacioni përkatës në format pdf, të nënshkruar elektronikisht, si dhe në format dwg, sa i përket projektit arkitektonik. Projekti i ndërtimit, përmban:
i. projektin arkitektonik, përfshirë eliminimin e barrierave arkitektonike, në rastet kur është e detyrueshme me ligj;
ii. projektin konstruktiv;
iii. projektet e instalimeve hidrosanitare, elektrike dhe të ngrohje-ftohjes;
iv. projektin për mbrojtjen nga zjarri, në rastet kur është e detyrueshme me ligj
v. projektin e efiçencës energjetike, në rastet kur është e detyrueshme me ligj.

f) Grafiku paraprak i punimeve dhe afati i dorëzimit të objekteve, sipas fazave të zbatimit;
g) Preventivi;
h) Deklarata e projektuesit të licencuar, sipas formatit të aplikimit, të përcaktuar në sistemin elektronik të lejeve të ndërtimit, nëpërmjet së cilës konfirmohet përputhshmëria e projektit me lejen e zhvillimit, dokumentet e planifikimit e kontrollit të zhvillimit, në fuqi, dhe me legjislacionin që rregullon veprimtarinë e ndërtimit në Republikën e Shqipërisë, përfshirë dispozitat antisizmike, të sigurisë, mbrojtjes nga zjarri dhe higjieno-sanitare;
i) Leje/Autorizim Përdorimi Ujor;
j) VNM paraprake/e thelluar;
k) Vendim nga Këshilli Kombëtar i Trashëgimisë Kulturore dhe Materiale;
l) Kopje e policës së sigurimit të projektuesve, për mbulimin e përgjegjësive profesionale;
m) Oponenca teknike për projektin e ndërtimit, e cila të jetë kryer nga një institut shtetëror;
n) ose ente të tjera të përcaktuara nga ministria që mbulon veprimtarinë e ndërtimit; 
o) Për lejet e ndërtimit të infrastrukturës, ose leje për objekte me përdorim të posaçëm, projekti teknik i zbatimit duhet të përmbajë edhe projektin teknik specifik, sipas fushës përkatëse, si dhe autorizime/miratime të nevojshme nga autoritetet përgjegjëse.

B. MATRICA ME HAPAT PROCEDURALE/ AFATET LIGJORE PËR MIRATIMIN E LEJES SË NDËRTIMIT (AKTUALE DHE SI PROPOZOHEN ME PROCEDURË TË PËRSHPEJTUAR)

	NR.
	HAPAT PROCEDURALE/AFATET LIGJORE AKTUALE PËR MIRATIMIN E LEJES SË NDËRTIMIT
(TOTAL 120 - 230 DITË)
	AFATET LIGJORE QË PROPOZOHEN
PËR MIRATIMIN E LEJES SË NDËRTIMIT (TOTAL 40 DITË)

	1. 
	Brenda 5 (pesë) ditëve nga paraqitja e dokumentacionit, Sekretariati i KKT-së shqyrton kërkesat për leje ndërtimi nga ana formale.
	3 ditë

	2. 
	Nëse dokumentacioni është i plotë, autoriteti përgjegjës, njofton aplikuesin që të paguajë, brenda 15 (pesëmbëdhjetë) ditëve, të gjitha tarifat për shqyrtimin e aplikimit nga autoritetet që duhet të shprehen në lidhje me kërkesën.
	3 ditë
KOMENT
Nëqoftë se aplikuesi do të përjashtohet nga tarifat përkatëse, atëherë, ky hap nuk do të zbatohet.

	3. 
	Nëse dokumentacioni nuk është i plotë, autoriteti përgjegjës njofton aplikuesin që të kryejë plotësimin e tij dhe pagesën e tarifave, brenda 15 (pesëmbëdhjetë) ditëve. Afatet pezullohen. Nëse aplikuesi nuk kryen plotësimet, apo nuk paguan tarifat, autoriteti përgjegjës refuzon kërkesën
	KOMENT
Nëqoftë se aplikuesi do të përjashtohet nga tarifat përkatëse, atëherë, ky hap nuk do të zbatohet. 
Nëse aplikuesi nuk do të përjashtohet nga tarifat, atëherë ky hap do të kryhet njëkohësisht me hapin e përcaktuar në pikën 2, pra brenda afatit 3 ditë.

	4. 
	Brenda 10 (dhjetë) ditëve të gjitha autoritetetet përgjegjëse, duhet të shprehen në lidhje me aplikimin nëpërmjet sistemit elektronik të lejeve. Ministria përgjegjëse e linjës dhe institucionet përkatëse të varësisë shqyrtojnë përputhshmërinë me politikat, strategjitë dhe legjislacionin sektorial, si dhe kriteret teknike të veçanta për objektin përkatës. Në mungesë të përgjigjes brenda afatit 10-ditor, pëlqimi apo miratimi konsiderohet i dhënë (miratim në heshtje).	
	4 ditë

	5. 
	Përjashtimisht, ky afat është 30 (tridhjetë) ditë, vetëm në raste kur nevojitet vendimmarrja e këshillave kolegjiale të specializuara, lidhur me projektin e ndërtimit. Me kalimin e afatit 30 (tridhjetë) ditor, pëlqimi/miratimi konsiderohet i dhënë (miratim në heshtje).

	KOMENT
Aktet që lëshohen nga organe/këshilla kolegjiale, sipas këtij hapi procedural, duhet të jenë lëshuar nga organet/insitucionet kompetente, para se aplikimi të paraqitet për miratimin e lejes së ndërtimit pranë KKT-së. Pra, ky hap do të hiqet. 

	6. 
	Sekretariati i KKT-së kryen shqyrtimin teknik të kërkesës për leje ndërtimi brenda 20 (njëzet) ditëve.
	5 ditë

	7. 
	Nëse kërkohet të kryhen ndryshime në projekt, njoftohet aplikuesi, i cili duhet të kryejë ndryshimet brenda 15 (pesëmbëdhjetë) ditëve nga njoftimi i kërkesës. Afatet për shqyrtimin teknik pezullohen. Në rast se ndryshimet nuk kryhen brenda afatit 15 (pesëmbëdhjetë) ditor, kërkesa refuzohet. 
	5 ditë

	8. 
	Brenda 20 (njëzet) ditëve, nga paraqitja e raportit të vlerësimit teknik nga Sekretariati i KKT-së, nëpërmjet sistemit elektronik të lejeve, KKT-ja vendos për: a) miratimin e Lejes së Ndërtimit; b) refuzimin e Lejes së Ndërtimit; c) miratimin me kusht të Lejes së Ndërtimit.
	5 ditë 

	9. 
	Brenda 5 (pesë) ditëve nga data e marrjes së Vendimit të KKT-së, ky Vendim njoftohet nëpërmjet sistemit të e-lejeve të ndërtimit dhe ngarkohet në sistemin e-leje.
	5 ditë

	10. 
	Brenda 90 (nëntëdhjetë) ditëve nga marrja e njoftimit nëpërmjet sistemit të e-lejeve, për miratimin e kërkesës për leje ndërtimi, kërkuesi duhet të ngarkojë në sistem aktet që provojnë pagimin e taksës së ndikimit në infrastrukturë nga ndërtimet e reja dhe plotësimin e kushtit në rastet kur KKT-ja vendos për miratimin me kusht të lejes së ndërtimit.
	5 ditë

	11. 
	Brenda 30 (tridhjetë) ditëve nga miratimi i lejes së ndërtimit, Sekretariati i KKT-së lëshon dokumentin e Lejes së Ndërtimit, nëpërmjet sistemit të e-lejeve dhe i dërgon aplikuesit nëpërmjet këtij sistemi.
	5 ditë



3. CERTIFIKATA E PËRDORIMIT

A. LISTA E DOKUMENTACIONIT

Dokumentet që duhet të paraqesë aplikuesi për pajisjen me certifikatë përdorimi janë si më poshtë vijon:
a) kërkesa për certifikatë përdorimi, sipas formatit të aplikimit të përcaktuar në sistemin eleje, e nënshkruar elektroniksht;
b) autorizimi me prokurë nga zhvilluesi për aplikantin (nëse zhvilluesi dhe aplikuesi janë
subjekte të ndryshme), ose autorizim i pajisur me nënshkrim elektronik nëse aplikuesi është subjekt shtetëror; procesverbali i kolaudimit, i hartuar nga kolaudatori/grupi i kolaudimit, i shoqëruar me licencën/licencat përkatëse, brenda afatit të vlefshmërisë;
c) deklarata e përputhshmërisë nga subjekti/subjektet që kanë kryer punimet;
d) relacioni teknik i mbikëqyrësit/ mbikëqyrësve, mbi zbatimin e të gjitha disiplinave të punimeve të ndërtimit, shoqëruar nga licencat përkatëse, brenda afatit të vlefshmërisë;
e) aktet e kontrollit të fazave të ndërtimit ose akti përmbledhës për të gjitha fazat e kontrollit;
f) situacioni përfundimtar i punimeve;
g) aktet përkatëse (procesverbal, akt miratimi, akt kolaudimi, akt teknik etj.), të lëshuara nga shoqëria “Ujësjellës-Kanalizime” sh.a., Operatori i Shpërndarjes së Energjisë Elektrike, institucionet kompetente për Shërbimin e Mbrojtjes nga Zjarri dhe Shpëtimin, si dhe ato për menazhimin e mbetjeve urbane;
h) projekti arkitektonik i miratuar dhe projekti “as built” (i zbatuar);
i) “Projekti për mirëmbajtjen e objektit”, i cili të përmbajë edhe afatet e kontrollit periodik në intervale kohore të përcaktuara, të gjendjes së të gjitha sistemeve përbërëse, sipas disiplinave përkatëse të zbatimit të punimeve;
j) certifikimi i montimit të ashensorëve dhe inspektimi final;
k) polica e sigurimit të përgjegjësisë së ndërtuesit për dëmtime të objektit të përfunduar;
l) fotografi të objektit në të gjitha orientimet;
m) kontrata e nënshkruar ndërmjet zhvilluesit dhe shoqërisë/shoqërive ndërtuese, shoqëruar me licencën përkatëse;
n) kontrata e nënshkruar, ndërmjet zhvilluesit dhe mbikëqyrësit/mbikëqyrësve të punimeve, shoqëruar me licencën përkatëse.

B. MATRICA ME HAPAT PROCEDURALE/ AFATET LIGJORE PËR MIRATIMIN E CERTIFIKATËS SË PËRDORIMIT (AKTUALE DHE SI PROPOZOHEN ME PROCEDURË TË PËRSHPEJTUAR)

	NR.
	PROCEDURA/AFATET AKTUALE
PËR LËSHIMIN E CERTIFIKATËS SË PËRDORIMIT
(TOTAL 60)
	PROCEDURA/AFATET 
QË PROPOZOHET 
TË NDRYSHOHEN
(TOTAL 27)

	1. 
	Për lejet që miratohen nga KKT-ja, certifikata e përdorimit, që vërteton përfundimin e punimeve, lëshohet nga sekretariati i KKT-së, pasi ai ka bashkërenduar procesin me autoritetin vendor të zhvillimit të territorit dhe me ministritë e linjës, në përputhje me ligjin dhe me legjislacionin për disiplinimin e punimeve në ndërtim. Të gjitha autoritetet publike të specializuara, që duhet të shprehen në lidhje me kryerjen e punimeve, në përputhje me normat dhe standardet në fuqi, kanë detyrimin t’i njoftojnë sekretariatit të KKT-së, nëpëmjet sistemit elektronik të lejeve, opinionet, relacionet dhe aktet e konfirmimit. Në mungesë të përgjigjes, brenda afatit 15 (pesëmbëdhjetëditor) nga momenti i marrjes së kërkesës, pëlqimi apo miratimi konsiderohet i dhënë dhe autoriteti përgjegjës ka detyrimin të vijojë me procedurat përkatëse.
	Në mungesë të përgjigjes, brenda afatit 5 (pesë) ditor, nga momenti i marrjes së kërkesës, pëlqimi apo miratimi konsiderohet i dhënë dhe autoriteti përgjegjës ka detyrimin të vijojë me procedurat përkatëse.


	2. 
	Autoriteti përgjegjës, brenda 5 (pesë) ditëve pune nga aplikimi nëpërmjet sistemit elektronik të lejeve, shqyrton nëse dokumentacioni është paraqitur i plotë dhe i saktë. Në rast se dokumentacioni nuk është i plotë, autoriteti përgjegjës njofton kërkuesin që, brenda 15 (pesëmbëdhjetë) ditëve, të kryejë plotësimin e dokumentacionit. Me dërgimin e njoftimit pezullohet llogaritja e afatit të shqyrtimit të kërkesës. Në mungesë njoftimi për mangësi në dokumentacion, brenda 5 (pesë) ditëve pune, aplikimi konsiderohet i miratuar në heshtje për çështje të formës dhe autoriteti përgjegjës ka detyrimin të vijojë me shqyrtimin e kërkesës. 
	Autoriteti përgjegjës, brenda 3 (tre) ditëve pune nga aplikimi nëpërmjet sistemit elektronik të lejeve, shqyrton nëse dokumentacioni është paraqitur i plotë dhe i saktë. Në rast se dokumentacioni nuk është i plotë, autoriteti përgjegjës njofton kërkuesin që, brenda 5 (pesë) ditëve, të kryejë plotësimin e dokumentacionit. Me dërgimin e njoftimit pezullohet llogaritja e afatit të shqyrtimit të kërkesës. Në mungesë njoftimi për mangësi në dokumentacion, brenda 3 (tre) ditëve pune, aplikimi konsiderohet i miratuar në heshtje për çështje të formës dhe autoriteti përgjegjës ka detyrimin të vijojë me shqyrtimin e kërkesës. 


	3. 
	Nëse aplikuesi nuk plotëson dokumentacionin brenda afatit 15 (pesëmbëdhjetë) ditor, autoriteti përgjegjës merr vendim të arsyetuar për refuzimin e kërkesës për lëshimin e certifikatës së përdorimit.
	5 ditë

	4. 
	Brenda 15 ditëve pune, nga marrja në dorëzim e kërkesës për certifikatë përdorimi, së bashku me dokumentacionin e plotë shoqërues të saj, autoriteti përgjegjës, sipas fushës së kompetencës, shqyrton aplikimin në tërësi dhe i paraqet raportin e vlerësimit, sipas rastit, sekretariatit të KKT-së ose kryetarit të bashkisë për vendim.

	9 ditë


	5. 
	Brenda 10 (dhjetë) ditëve pune, nga paraqitja e raportit të vlerësimit dhe, në çdo rast, jo më vonë se 30 (tridhjetë) ditëve pune, nga data e dorëzimit të procesverbalit të kolaudimit, sipas rastit, kryetari i bashkisë apo sekretariati i KKT-së vendos:
a) lëshimin e certifikatës së përdorimit të objektit, që vërteton përfundimin e punimeve në përputhje me kushtet e lejes së ndërtimit, ose të deklaratës paraprake për kryerje punimesh si dhe zbatimin e kritereve të dokumenteve të planifikimit e të kontrollit të zhvillimit;
b) për lëshimin e aktit të konstatimit të mospërputhshmërisë, në rastet kur konstatohet mospërputhje e punimeve të kryera, i cili jep sugjerimet dhe afatin kohor dhe, nëse afati kohor nuk respektohet, sanksionet për sigurimin e përputhshmërisë nga zhvilluesi.

	Brenda 5 (pesë) ditëve pune, nga paraqitja e raportit të vlerësimit si dhe marrjes te konfirmimit nga njësia vendore përkatëse të pagesës së diferencës së situacionit përfundimtar të punimeve me preventivin fillestar të punimeve, dhe në çdo rast, jo më vonë se 11 (njëmbëdhjetë) ditë pune, nga data e konfirmimit të plotë të dokumentacionit të vënë në dispozicion gjatë aplikimit, sipas rastit, kryetari i bashkisë apo sekretariati i KKT-së vendos:
a) lëshimin e certifikatës së përdorimit të objektit, që vërteton përfundimin e punimeve në përputhje me kushtet e lejes së ndërtimit si dhe zbatimin e kritereve të dokumenteve të planifikimit e të kontrollit të zhvillimi.
b) për lëshimin e aktit të konstatimit të mospërputhshmërisë, në rastet kur konstatohet mospërputhje e punimeve të kryera, i cili jep sugjerimet dhe afatin kohor dhe, nëse afati kohor nuk respektohet, sanksionet për sigurimin e përputhshmërisë nga zhvilluesi.

Akti i Transferimit


	MARRËVESHJA PËR SHITJEN DHE TRANSFERIMIN E AKSIONEVE
	AGREEMENT ON PURCHASE AND TRANSFER OF SHARE

	
	

	E lidhur në [●] më [●] ndërmjet palëve të kësaj marrëveshjeje: 
	Concluded in [●] on [●] between the following parties to the agreement:

	
	

	1.
	“EAGLE HILLS REAL ESTATE DEVELOPMENT” SH.P.K., një shoqëri e organizuar dhe ekzistuese sipas ligjeve të Shqipërisë, me seli në: Rruga “Tregtare”, Administrata 8, Porti i Durrësit, Lagjia Nr. 1, Durrës, Shqipëri, e regjistruar në Regjistrin Tregtar me NUIS M11726006H, e përfaqësuar nga [●], në cilësinë e [●] [ose Aksionarit Shitës në kuptimin e Marrëveshjes Kuadër] (“Shitës”), dhe 
	1.
	“EAGLE HILLS REAL ESTATE DEVELOPMENT” SH.P.K., a company duly organized and existing under the laws of Albania, with its corporate seat at: Rruga “Tregtare”, Administrata 8, Porti i Durrësit, Lagjia Nr. 1, Durrës, Shqipëri, registered in the Commercial Register with NUIS M11726006H, represented by [●], in the capacity of [●][or the Selling Shareholder within the meaning of the Framework Agreement] (the “Seller”), and

	
	

	2.
	“ALBANIAN SEAPORTS DEVELOPMENT COMPANY” SH.A., një shoqëri e organizuar dhe ekzistuese sipas ligjeve të Shqipërisë, me selinë e saj në Rruga “Tregtare”, Administrata 8, Porti i Durrësit, Lagjia Nr. 1, Durrës, Shqipëri, e regjistruar në Regjistrin Tregtar me NUIS M21929501T, e përfaqësuar nga [●][ose Aksionar jo-shitës sipas kuptimit të Marrëveshjes Kuadër] (“Blerësi”),  
	2.
	“ALBANIAN SEAPORTS DEVELOPMENT COMPANY” SH.A., a company duly organized and existing under the laws of Albania, with its corporate seat at: Rruga “Tregtare”, Administrata 8, Porti i Durrësit, Lagjia Nr. 1, Durrës, Shqipëri, registered in the Commercial Register with NUIS M21929501T, represented by [●][or non-selling Shareholder within the meaning of the Framework Agreement] (the “Purchaser”),  

	
	

	Shitësi dhe Blerësi në vijim do të referohen bashkërisht si “Palët” ose individualisht si “Pala”
	the Seller and the Purchaser are hereinafter jointly referred to as the “Parties” or individually as the “Party”

	
	

	Parathënie:
	Preamble:

	
	

	A.
	Palët janë aksionerë të shoqërisë “Durres Marina” SH.A., një shoqëri e organizuar dhe ekzistuese sipas ligjeve të Shqipërisë, me seli në Administrata 8 - Porti i Durrësit, Rruga Tregtare, Lagjia Nr. 1, Durrës, Shqipëri, e regjistruar në Regjistrin Tregtar me NUIS ___________ (“Investitori Strategjik” dhe/ose “Shoqëria”); 
	A.
	The Parties are the shareholders of the company “Durres Marina” SH.A., a company duly organized and existing under the laws of Albania, with its corporate seat at Administrata 8 - Porti i Durrësit, Rruga Tregtare, Lagjia Nr. 1, Durrës, Shqipëri, registered in the Commercial Register with NUIS ___________ (the “Strategic Investor” and/or “Company”);

	
	

	B.
	Shitësi dhe Blerësi janë palë në Marrëveshjen Kuadër të lidhur më [●] ndërmjet Këshillit të Ministrave të Republikës së Shqipërisë dhe Eagle Hills Real Estate Development SH.P.K dhe Albanian Seaports Development Copany SH.A. dhe Nshmi Development L.L.C (“Marrëveshja Kuadër”);
	B.
	The Seller and the Purchaser are parties to the Framework Agreement entered on [●] between the Council of Ministers of the Republic of Albania and Eagle Hills Real Estate Development SH.P.K and Albanian Seaports Development Company SH.A. and Nshmi Development L.L.C (the “Framework Agreement”);

	
	

	C.
	Shitësi është pronar i aksioneve që përfaqësojnë [●] % të totalit të kapitalit aksionar të Shoqërisë me vlerë nominale prej [●] nga të cilat kapitali i paguar në para arrin në [●] (“Aksionet”);
	C.
	The Seller is the owner of the shares representing [●] % of the total share capital of the Company with the nominal value of [●] out of which the paid-in capital in cash amounts to [●] (the “Shares”);

	
	

	D.
	Blerësi është pronar i aksioneve që përfaqësojnë [●] % të totalit të kapitalit aksionar të Shoqërisë me vlerë nominale prej [●] nga të cilat kapitali i paguar në para arrin në [●]; 
	D.
	The Purchaser is the owner of the shares representing [●] % of the total share capital of the Company with the nominal value of [●] out of which the paid-in capital in cash amounts to [●];

	
	

	E.
	Kapitali i përgjithshëm aksionar i Shoqërisë arrin në [●] dhe përfshin kapitalin e nënshkruar në para në shumën prej [●], nga i cili kapitali i paguar në para arrin në [●];
	E.
	The total share capital of the Company amounts to [●] and comprises the subscribed capital in cash in the amount of [●], out of which the paid-in capital in cash amounts to [●];

	
	

	F.
	Në bazë të paragrafit [19.1.1.] të Marrëveshjes Kuadër, Shitësi dëshiron të shesë dhe transferojë te Blerësi të gjitha aksionet në Shoqëri të mbajtura nga Shitësi dhe Blerësi dëshiron të blejë dhe pranojë aksionet e përmendura.
	F.
	Pursuant to Clause [19.1.1.] of the Framework Agreement, the Seller wishes to sell and transfer to the Purchaser the entire Shares in the Company held by the Seller and the Purchaser wishes to purchase and accept the said Shares.

	
	

	RRJEDHIMISHT, PALET RANE DAKORD PËR SA VIJON:

	THEREFORE, THE PARTIES AGREED ON THE FOLLOWING:

	Neni 1
Shitja dhe transferimi i aksioneve
	Article 1
Sale and transfer of shares

	
	

	1.1. 
	Që nga data e nënshkrimit të kësaj Marrëveshjeje, Shitësi do të shesë dhe transferojë Aksionet e tij në Shoqëri që përfaqësojnë [●] % të të gjithë kapitalit aksionar të Shoqërisë te Blerësi.
	1.1.
	As of the date of signing of this Agreement the Seller shall sell and transfer its Shares in the Company representing [●] % of the total share capital of the Company to the Purchaser.

	
	

	1.2. 
	Palët pranojnë dhe bien dakord që Marrëveshja Kuadër parashikon që kjo Marrëveshje përfaqëson vetëm instrumentin për transferimin e titullit mbi Aksionet e Shitësit në Shoqëri te Blerësi, gjithçka në përputhje me ligjin në fuqi. Palët pranojnë dhe bien dakord që nuk kanë të drejta dhe/ose detyrime të tjera të ndërsjella sipas kësaj Marrëveshjeje, përveç atyre të parashikuara këtu në lidhje me transferimin e titullit mbi Aksionet.

	1.2
	The Parties acknowledge and agree that the Framework Agreement provides that this Agreement represents solely the instrument for the transfer of title over the Shares of the Seller in the Company to the Purchaser, all in accordance with the applicable law. The Parties hereby acknowledge and agree that they do not have any other mutual rights and/or obligations under this Agreement except those provided hereby related to transfer of title over the Shares.

	
	



	Neni 2
Marrja e aksioneve
	Article 2
Receiving of shares

	
	

	2.1
	Blerësi pranon transferimin dhe blerjen e Aksioneve në Shoqëri, si dhe të drejtat dhe detyrimet që i bashkëngjiten këtyre Aksioneve.
	2.1
	Purchaser accepts the transfer and purchase of the Shares in the Company as well as the rights and obligations attached to these Shares.

	
	

	2.2 
	Menjëherë pas [noterizimit ose vërtetimit] të kësaj Marrëveshjeje [nga autoriteti kompetent] Palët do të ndërmarrin të gjitha veprimet e nevojshme dhe do të sigurojnë dokumentet për të bërë përfaqësuesin ligjor të Shoqërisë të paraqesë në Qendrën Kombëtare të Biznesit kërkesën për regjistrim në Regjistrin Tregtar të Blerësit si pronar të Aksioneve të fituara nga Shitësi në bazë të kësaj Marrëveshjeje.
	2.2
	Immediately upon [notarization or the certification] of this Agreement [by the competent authority] the Parties shall take all necessary actions and provide the documents to make the legal representative of the Company to submit to the National Business Centre the request for registration in the Commercial Register the Purchaser as the owner of the Shares acquired from the Seller based on this Agreement.

	
	

	2.3
	Bazuar në këtë Marrëveshje, struktura aksionare e Shoqërisë do të jetë si më poshtë:
	2.3
	Based on this Agreement, the shareholder structure of the Company shall be as follows:

	
	

	
	Blerësi është pronar i aksioneve që përfaqësojnë 100% të të gjithë kapitalit aksionar të Shoqërisë me vlerë nominale prej [●], nga të cilat [●] në para.
	
	The Purchaser is the owner of the shares representing 100% of the total share capital of the Company with the nominal value of [●], out of which [●] in cash.

	
	

	Neni 3
Çmimi i shitjes dhe blerjes dhe shpenzimet
	Article 3
Sale and purchase price and expenses

	
	

	3.1
	Për transferimin e Aksioneve nga Shitësi te Blerësi, çmimi i shitjes dhe i blerjes në vlerë prej [●] EUR, i vlerësuar në përputhje me Nenin 20.1 (Vlera e Drejtë e Tregut) të Marrëveshjes Kuadër paguhet nga Blerësi te Shitësi në llogarinë bankare sipas udhëzimeve të Shitësit, në datën e nënshkrimit të kësaj Marrëveshjeje.
	3.1
	For the transfer of the Shares from the Seller to the Purchaser the sale and purchase price in the amount of EUR [●] as valued in compliance with Clause 20.1 (Fair Market Value) of the Framework Agreement is paid by the Purchaser to the Seller in the bank account as per the Seller's instructions, on the date of signing of this Agreement. 

	
	

	3.2
	Blerësi do të paguajë të gjitha shpenzimet e nevojshme në lidhje me [noterizimin/vërtetimin] e kësaj Marrëveshjeje, si dhe kostot që lidhen me regjistrimin e ndryshimit në Regjistrin Tregtar të mbajtur nga Qendra Kombëtare e Biznesit të Republikës së Shqipërisë. 
	3.2
	The Purchaser shall pay all necessary expenses relating to the [notarization/certification] of this Agreement, as well as costs related to registration of the change in the Commercial Register held by the National Business Centre of the Republic of Albania.  

	
	

	Neni 4
Ligjet e Zbatueshme
 
	Article 4
Governing Laws

	
	

	4.1
	Kjo Marrëveshje do të rregullohet nga ligjet e Republikës së Shqipërisë.

	4.1
	This Agreement shall be governed by the laws of the Republic of Albania.

	
	
	

	4.2.
	Palët në Marrëveshje do të përpiqen të zgjidhin në mënyrë miqësore të gjitha mosmarrëveshjet që lindin nga ose në lidhje me këtë Marrëveshje. Nëse arritja e një zgjidhjeje miqësore është e pamundur, të gjitha mosmarrëveshjet që lindin nga ose në lidhje me këtë Marrëveshje do të zgjidhen në përputhje me Pikën 26 (Zgjidhja e mosmarrëveshjeve) të Marrëveshjes Kuadër.
	4.2.
	The Parties to the Agreement shall endeavour to settle amicably all disputes arising from or in connection with this Agreement. Should reaching of an amicable solution be impossible, all disputes arising from or with respect to this Agreement shall be settled pursuant to Clause 26 (Dispute Resolution) of the Framework Agreement.

	

	Neni 5
Dispozitat përfundimtare
	Article 5
Final Provisions

	
	

	5.1
	Të drejtat dhe detyrimet e Palëve nuk mund të cedohen, të vendosen peng ose transferohen ndryshe nga asnjëra prej Palëve, përveç nëse lejohet në bazë të Marrëveshjes Kuadër dhe/ose Statutit të Kompanisë.
	5.1
	The rights and obligations of the Parties may not be ceded, pledged or otherwise transferred by either of the Parties, except as permitted pursuant to the Framework Agreement and/or the Statute of the Company.

	
	

	5.2
	Kjo Marrëveshje nuk mund të ndryshohet ose amendohet, përveç me aneks me shkrim, të nënshkruar nga Palët.
	5.2
	This Agreement may not be altered or amended, except by annex in writing, signed by the Parties.

	
	

	5.3
	Nëse ndonjë nga dispozitat e kësaj Marrëveshje konsiderohet plotësisht ose pjesërisht e pavlefshme, kjo nuk do të ndikojë në vlefshmërinë ligjore të dispozitave të mbetura të kësaj Marrëveshjeje. Në këtë rast, Palët do të zëvendësojnë, në masën e mundshme, një dispozitë të tillë të pavlefshme me një dispozitë tjetër ligjërisht të detyrueshme që do të jetë në përputhje me kuptimin dhe qëllimin e kësaj Marrëveshjeje.
	5.3
	Should any of the provisions of this Agreement be considered fully or partially invalid, this shall not affect the legal validity of the remaining provisions hereof. In this event, the Parties shall replace, to the possible extent, such invalid provision with another legally binding provision that shall be in compliance with the sense and purpose of this Agreement.

	
	

	5.4
	Në rast mospërputhjeje ndërmjet Marrëveshjes Kuadër dhe kësaj Marrëveshjeje, parashikimet e Marrëveshjes Kuadër do të mbizotërojë.
	5.4
	In case of discrepancy between the Framework Agreement and this Agreement, the provisions of the Framework Agreement shall prevail.

	
	
	
	

	Neni 6
Data e hyrjes në fuqi të marrëveshjes
	Article 6
Effective Date of the Agreement

	
	
	
	

	6.1
	Kjo Marrëveshje do të hyjë në fuqi me nënshkrimin nga përfaqësuesit e autorizuar të palëve dhe [noterizimin/vërtetimin para autoritetit kompetent].
	6.1
	This Agreement shall become effective upon signing by the authorized representatives of the Parties and its [notarization/certification before the competent authority].

	
	
	
	

	
Neni 7
Kopjet e njëjta dhe gjuha e Marrëveshjes
	
	
Article 7
Counterparts and Language of the Agreement

	
	
	
	

	7.1
	Kjo Marrëveshje është hartuar në gjuhën shqipe dhe angleze në 6 (gjashtë) kopje identike, nga të cilat, me [noterizimin/vërtetim nga autoriteti kompetent] dhe dorëzimin pranë Qendrës Kombëtare të Biznesit të Republikës së Shqipërisë dhe Administratës Tatimore, Shitësi dhe Blerësi do të ruajnë 1 (një) kopje, ndërsa një kopje do të shërbejë për kërkesat e Shoqërisë. Në rast mospërputhjesh ndërmjet versionit shqip dhe atij anglisht, versioni në anglisht do të mbizotërojë. 
	7.1
	This Agreement was made in Albanian and English language in 6 (six) identical copies, out of which, upon the [notarization/certification by the competent authority] and submission to the National Business Centre of the Republic of Albania and the Tax Administration, the Seller and the Purchaser shall keep 1 (one) copy, while one copy shall serve for the requirements of the Company. In case of discrepancies between the Albanian and the English version the English version shall prevail.


	

	[SHITËSI/SELLER]
“EAGLE HILLS REAL ESTATE DEVELOPMENT” SH.P.K. 

	Emri / Name: [●]
Pozicioni / Position: [●]

____________________________
	

	
	



	
	

	[BLERËSI/PURCHASER]
“ALBANIAN SEAPORTS DEVELOPMENT COMPANY” SH.A.

	
	
	
	

	Emri / Name: [●]
Pozicioni / Position: [●]

_________________________________

Sheshi i Fazës 1




SHTOJCA 12

Sheshi i Fazës 2

Letra e Shprehjes së Interesit

KONFIDENCIALE
Data

Për: 	Eagle Hills Real Estate Development Sh.P.K.
	Rruga “Tregtare”, Administrata 8, Porti i Durrësit, Lagjia Nr. 1, Durrës, Shqipëri

Në vëmendjen e: Z. Mohamed Ali Rashed Alabbar (Administratori)


I nderuar zoti Alabbar,

Po ju shkruajmë për të ofruar një letër shprehje interesi (“LOI”) nga _____________ (“emri në formë të shkurtuar”) në lidhje me Projektin e Yachts & Marina në Durrës (“Projekti”) në përputhje me marrëveshjen e datës _____ 2022, të nënshkruar midis Këshillit të Ministrave të Republikës së Shqipërisë (“Qeveria Shqiptare”), Eagle Hills Real Estate Development Sh.p.k. (“Eagle Hills”), Albanian Seaports Development Company Sh.A. (“ASDC”) dhe Nshmi Development L.L.C (“NSHMI”) (“Marrëveshja Kuadër”).

Bazuar në Marrëveshjen Kuadër të lartpërmendur, ASDC dhe Eagle Hills krijuan shoqërinë “Durres Marina” Sh.A. (“Durrës Marina” ose “Kompania”). Ne e vlerësojmë kohën dhe energjinë të cilën ju dhe ekipi juaj na keni përkushtuar në diskutimin e kësaj mundësie dhe informacionit që na keni ofruar deri më tani.

Ndërsa vazhdojmë të shpenzojme kohë duke vlerësuar Durrës Marina, ne besojmë se ___________ do t'i sjellë aftësi dhe vlera unike Kompanisë, duke përshpejtuar rritjen dhe zhvillimin e Durrës Marina.

Në këtë LOI, përveç rasteve kur specifikohet ndryshe në të ose siç e kërkon ndryshe konteksti, termat, kurdo që përdoren, do të kenë të njëjtin kuptim që kanë në Marrëveshjen Kuadër.


(i) Propozimi

Bazuar në [Nenin 5.3 dhe/ose Nenin 8.3] të Marrëveshjes Kuadër të lartpërmendur dhe në varësi të kushteve të përcaktuara më poshtë, ____________ ka kënaqësinë të parashtrojë letrën jodetyruese të qëllimit (“Propozimi”).

Ne konfirmojmë gatishmërinë tonë për të investuar deri në 30% (tridhjetë përqind) të fondit të nevojshëm [për të financuar Rritjen e Kapitalit të Fazës 1 dhe përfundimin e Projektit siç i përket Zonës së Fazës 1]/[për të financuar Rritjen e Kapitalit të Fazës 2 dhe përfundimin e Projektit siç i përket Zonës së Fazës 2]. Bashkangjitur, ju lutemi gjeni pasqyrën e vërtetuar të llogarisë bankare që tregon disponueshmërinë e këtyre fondeve.

(ii) Angazhim jodetyrues

Kjo shprehje interesi jodetyruese nuk synon dhe nuk duhet të konsiderohet të krijojë ndonjë detyrim përfundimtar nga ana e  _______, ose e ndonjë nga Shoqërive të Lidhura të saj, për të investuar shumën e përmendur në paragrafin (i) më sipër. Si rrjedhojë e fjalisë paraardhëse, asnjëra nga palët nuk do të jetë e detyruar në asnjë mënyrë në lidhje me këtë letër, përveç kur palët nënshkruajnë një marrëveshje përfundimtare, dhe më pas palët do të konsiderohen të detyruara vetëm në përputhje me kushtet e marrëveshjes përfundimtare.

Sinqerisht e juaja,
[Nënshkrimi]
Emri
Emri i Kompanise

Pretendimet e Palëve të Treta

Pretendime të mundshme nga palët e treta që aktualisht operojnë në Portin e Durrësit dhe që mund të kenë ndikim në kohën se kur do të bëhet transferimi i një pjese të tokës të përfshirë në Fazën 1 të zhvillimit dhe mbase dhe transferimit të Fazës 2, do të trajtohen nga ASDC-ja sipas dispozitave dhe kushteve të Marrëveshjes Kuadër dhe legjislacionit të zbatueshëm. 

ASDC-ja merr përsipër, me kosto dhe shpenzime të vetat, të veprojë si palë zëvendësuese për Investitorin Strategjik në të gjitha mosmarrëveshjet, që ky i fundit mund të ketë me palë të treta private lidhur me pretendimet që këto palë mund të ngrenë për të drejtat e pronësisë ndaj Sheshit të Projektit.


Pas dorëzimit të Sheshit të Projektit të Fazës 1 dhe/ose Sheshit të Projektit të Fazës 2, Qeveria Shqiptare siguron se Investitori Strategjik do ta zotërojë Sheshin e Projektit në mënyrë të qetë dhe paqësore për përdorimin e lejuar, dhe se ky zotërim dhe gëzim nuk ndërpritet, cenohet apo pengohet nga kërkesa ose pretendime nga ndonjë palë e tretë lidhur me pronësinë ose titullin e tokës së përfshirë në Sheshin e Projektit.

